ADOBE

Σύμβαση παροχής άδειας χρήσης λογισμικού

ΥΠΕΝΘΥΜΙΣΗ ΠΡΟΣ ΤΟ ΧΡΗΣΤΗ: ΔΙΑΒΑΣΤΕ ΠΡΟΣΕΚΤΙΚΑ ΤΗΝ ΠΑΡΟΥΣΑ ΣΥΜΒΑΣΗ. ΑΝΤΙΓΡΑΦΟΝΤΑΣ, ΕΓΚΑΘΙΣΤΩΝΤΑΣ Ή ΧΡΗΣΙΜΟΠΟΙΩΝΤΑΣ ΤΟ ΣΥΝΟΛΟ Ή ΟΠΟΙΟΔΗΠΟΤΕ ΜΕΡΟΣ ΤΟΥ ΛΟΓΙΣΜΙΚΟΥ ΑΠΟΔΕΧΕΣΤΕ ΟΛΟΥΣ ΤΟΥΣ ΟΡΟΥΣ ΚΑΙ ΤΙΣ ΠΡΟΫΠΟΘΕΣΕΙΣ ΤΗΣ ΠΑΡΟΥΣΑΣ ΣΥΜΒΑΣΗΣ, ΣΥΜΠΕΡΙΛΑΜΒΑΝΟΜΕΝΩΝ ΕΙΔΙΚΟΤΕΡΑ ΤΩΝ ΔΙΑΤΑΞΕΩΝ ΣΧΕΤΙΚΑ ΜΕ ΤΑ ΠΑΡΑΚΑΤΩ: ΤΗ ΜΕΤΑΒΙΒΑΣΗ ΣΤΗΝ ΕΝΟΤΗΤΑ 4, ΤΗΝ ΕΓΓΥΗΣΗ ΣΤΙΣ ΕΝΟΤΗΤΕΣ 6 ΚΑΙ 7, ΤΗΝ ΕΥΘΥΝΗ ΣΤΗΝ ΕΝΟΤΗΤΑ 8, ΤΗ ΣΥΝΔΕΣΙΜΟΤΗΤΑ ΚΑΙ ΤΑ ΠΡΟΣΩΠΙΚΑ ΔΕΔΟΜΕΝΑ ΣΤΗΝ ΕΝΟΤΗΤΑ 14, ΚΑΘΩΣ ΕΠΙΣΗΣ ΚΑΙ ΤΙΣ ΕΙΔΙΚΕΣ ΔΙΑΤΑΞΕΙΣ ΚΑΙ ΕΞΑΙΡΕΣΕΙΣ ΣΤΗΝ ΕΝΟΤΗΤΑ 16. ΣΥΜΦΩΝΕΙΤΕ ΟΤΙ Η ΠΑΡΟΥΣΑ ΣΥΜΒΑΣΗ ΙΣΧΥΕΙ ΚΑΙ ΟΤΙ ΘΑ ΣΥΜΜΟΡΦΩΝΕΣΤΕ ΜΕ ΑΥΤΗ ΟΠΩΣ ΜΕ ΟΠΟΙΑΔΗΠΟΤΕ ΑΛΛΗ ΕΓΓΡΑΦΗ ΣΥΜΒΑΣΗ ΠΟΥ ΕΧΕΙ ΥΠΟΓΡΑΦΕΙ ΑΠΟ ΕΣΑΣ ΚΑΤΟΠΙΝ ΔΙΑΠΡΑΓΜΑΤΕΥΣΕΩΝ. Η ΠΑΡΟΥΣΑ ΣΥΜΒΑΣΗ ΕΙΝΑΙ ΕΚΤΕΛΕΣΤΗ ΣΕ ΒΑΡΟΣ ΣΑΣ ΚΑΙ ΣΕ ΒΑΡΟΣ ΚΑΘΕ ΝΟΜΙΚΟΥ ΠΡΟΣΩΠΟΥ ΠΟΥ ΑΠΕΚΤΗΣΕ ΤΟ ΛΟΓΙΣΜΙΚΟ ΚΑΙ ΓΙΑ ΛΟΓΑΡΙΑΣΜΟ ΤΟΥ ΟΠΟΙΟΥ ΓΙΝΕΤΑΙ ΧΡΗΣΗ ΑΥΤΟΥ. ΓΙΑ ΠΑΡΑΔΕΙΓΜΑ, ΕΑΝ ΙΣΧΥΕΙ ΣΤΗΝ ΠΕΡΙΠΤΩΣΗ ΣΑΣ, Ο ΕΡΓΟΔΟΤΗΣ ΣΑΣ. ΕΑΝ ΔΕΝ ΣΥΜΦΩΝΕΙΤΕ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΣΥΜΒΑΣΗΣ, ΜΗΝ ΚΑΝΕΤΕ ΧΡΗΣΗ ΤΟΥ ΛΟΓΙΣΜΙΚΟΥ. ΓΙΑ ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗΝ ΕΠΙΣΤΡΟΦΗ ΤΟΥ ΛΟΓΙΣΜΙΚΟΥ ΚΑΙ ΤΗ ΛΗΨΗ ΤΟΥ ΑΝΤΙΤΙΜΟΥ ΕΠΙΣΚΕΦΤΕΙΤΕ ΤΗ ΔΙΕΥΘΥΝΣΗ http://www.adobe.com/go/support_gr.

ΕΝΔΕΧΟΜΕΝΩΣ ΝΑ ΕΧΕΤΕ ΣΥΝΑΨΕΙ ΚΑΠΟΙΑ ΑΛΛΗ ΕΓΓΡΑΦΗ ΣΥΜΦΩΝΙΑ ΑΠΕΥΘΕΙΑΣ ΜΕ ΤΗΝ ADOBE (Π.Χ. ΣΥΜΒΑΣΗ ΠΑΡΑΧΩΡΗΣΗΣ ΠΟΛΛΑΠΛΩΝ ΑΔΕΙΩΝ ΧΡΗΣΗΣ) ΠΟΥ ΣΥΜΠΛΗΡΩΝΕΙ ΤΗΝ ΠΑΡΟΥΣΑ Ή ΥΠΕΡΙΣΧΥΕΙ ΑΥΤΗΣ ΣΤΟ ΣΥΝΟΛΟ ΤΗΣ Ή ΕΝ ΜΕΡΕΙ.

Η ADOBE ΚΑΙ ΟΙ ΠΡΟΜΗΘΕΥΤΕΣ ΤΗΣ ΕΙΝΑΙ ΚΑΤΟΧΟΙ ΟΛΩΝ ΤΩΝ ΔΙΚΑΙΩΜΑΤΩΝ ΠΝΕΥΜΑΤΙΚΗΣ ΙΔΙΟΚΤΗΣΙΑΣ ΤΟΥ ΛΟΓΙΣΜΙΚΟΥ. ΠΑΡΑΧΩΡΕΙΤΑΙ ΑΔΕΙΑ ΧΡΗΣΗΣ ΤΟΥ ΛΟΓΙΣΜΙΚΟΥ, ΔΕΝ ΠΩΛΕΙΤΑΙ ΤΟ ΛΟΓΙΣΜΙΚΟ. Η ADOBE ΣΑΣ ΕΠΙΤΡΕΠΕΙ ΤΗΝ ΑΝΤΙΓΡΑΦΗ, ΤΗ ΛΗΨΗ, ΤΗΝ ΕΓΚΑΤΑΣΤΑΣΗ, ΤΗ ΧΡΗΣΗ Ή ΤΗΝ ΑΞΙΟΠΟΙΗΣΗ ΟΠΟΙΟΥΔΗΠΟΤΕ ΑΛΛΟΥ ΟΦΕΛΟΥΣ ΑΠΟ ΤΗ ΛΕΙΤΟΥΡΓΙΚΟΤΗΤΑ Ή ΤΗΝ ΠΝΕΥΜΑΤΙΚΗ ΙΔΙΟΚΤΗΣΙΑ ΤΟΥ ΛΟΓΙΣΜΙΚΟΥ ΜΟΝΟ ΣΥΜΦΩΝΑ ΜΕ ΤΟΥΣ ΟΡΟΥΣ ΤΗΣ ΠΑΡΟΥΣΑΣ ΣΥΜΒΑΣΗΣ. Η ΧΡΗΣΗ ΟΡΙΣΜΕΝΩΝ ΥΛΙΚΩΝ ΚΑΙ ΥΠΗΡΕΣΙΩΝ ΤΗΣ ADOBE Ή ΤΡΙΤΩΝ ΠΟΥ ΠΕΡΙΕΧΟΝΤΑΙ ΣΤΟ ΛΟΓΙΣΜΙΚΟ Ή ΣΤΑ ΟΠΟΙΑ ΠΑΡΕΧΕΤΑΙ ΠΡΟΣΒΑΣΗ ΜΕΣΩ ΤΟΥ ΛΟΓΙΣΜΙΚΟΥ ΕΝΔΕΧΕΤΑΙ ΝΑ ΥΠΟΚΕΙΝΤΑΙ ΣΕ ΑΛΛΟΥΣ ΟΡΟΥΣ ΚΑΙ ΠΡΟΫΠΟΘΕΣΕΙΣ ΠΟΥ ΠΕΡΙΕΧΟΝΤΑΙ ΚΑΤΑ ΚΑΝΟΝΑ ΣΕ ΞΕΧΩΡΙΣΤΗ ΣΥΜΒΑΣΗ ΠΑΡΟΧΗΣ ΑΔΕΙΑΣ, ΟΡΟΥΣ ΧΡΗΣΗΣ Ή ΑΡΧΕΙΟ «READ ME» ΠΟΥ ΔΙΑΤΙΘΕΤΑΙ ΕΝΤΟΣ Ή ΠΛΗΣΙΟΝ ΤΩΝ ΕΝ ΛΟΓΩ ΥΛΙΚΩΝ ΚΑΙ ΥΠΗΡΕΣΙΏΝ Ή ΣΤΗ ΔΙΕΥΘΥΝΣΗ http://www.adobe.com/go/thirdparty_gr. ΣΤΟΝ ΕΝ ΛΟΓΩ ΔΙΚΤΥΑΚΟ ΤΟΠΟ ΘΑ ΒΡΕΙΤΕ ΑΝΑΚΟΙΝΩΣΕΙΣ ΣΧΕΤΙΚΑ ΜΕ ΥΛΙΚΑ ΤΡΙΤΩΝ.

ΤΟ ΛΟΓΙΣΜΙΚΟ ΜΠΟΡΕΙ ΝΑ ΕΧΕΙ ΩΣ ΑΠΟΤΕΛΕΣΜΑ ΤΗΝ ΑΥΤΟΜΑΤΗ ΣΥΝΔΕΣΗ ΤΟΥ ΥΠΟΛΟΓΙΣΤΗ ΣΑΣ ΣΤΟ INTERNET. ΓΙΑ ΠΡΟΣΘΕΤΕΣ ΠΛΗΡΟΦΟΡΙΕΣ ΒΛ. ΕΝΟΤΗΤΕΣ 14 ΚΑΙ 16.

ΤΟ ΛΟΓΙΣΜΙΚΟ ΜΠΟΡΕΙ ΝΑ ΠΕΡΙΛΑΜΒΑΝΕΙ ΕΝΕΡΓΟΠΟΙΗΣΗ ΠΡΟΪΟΝΤΟΣ ΚΑΙ ΑΛΛΗ ΤΕΧΝΟΛΟΓΊΑ ΣΧΕΔΙΑΣΜΕΝΗ ΓΙΑ ΤΗΝ ΠΑΡΕΜΠΟΔΙΣΗ ΤΗΣ ΜΗ ΕΞΟΥΣΙΟΔΟΤΗΜΕΝΗΣ ΧΡΗΣΗΣ ΚΑΙ ΑΝΤΙΓΡΑΦΗΣ. Η ΤΕΧΝΟΛΟΓΙΑ ΑΥΤΗ ΜΠΟΡΕΙ ΝΑ ΕΧΕΙ ΩΣ ΑΠΟΤΕΛΕΣΜΑ ΤΗΝ ΑΥΤΟΜΑΤΗ ΣΥΝΔΕΣΗ ΤΟΥ ΥΠΟΛΟΓΙΣΤΗ ΣΑΣ ΣΤΟ INTERNET, ΟΠΩΣ ΠΕΡΙΓΡΑΦΕΤΑΙ ΣΤΗΝ ΕΝΟΤΗΤΑ 14. ΕΠΙΠΛΕΟΝ, ΑΦΟΥ ΣΥΝΔΕΘΕΙ, ΤΟ ΛΟΓΙΣΜΙΚΟ ΕΝΔΕΧΕΤΑΙ ΝΑ ΜΕΤΑΒΙΒΑΣΕΙ ΤΟ ΣΕΙΡΙΑΚΟ ΑΡΙΘΜΟ ΣΤΗΝ ADOBE, ΠΑΡΕΜΠΟΔΙΖΟΝΤΑΣ ΠΙΘΑΝΩΣ ΤΙΣ ΜΗ ΕΠΙΤΡΕΠΟΜΕΝΕΣ ΧΡΗΣΕΙΣ ΤΟΥ ΛΟΓΙΣΜΙΚΟΥ. ΕΠΙΣΚΕΦΤΕΙΤΕ ΤΗ ΔΙΕΥΘΥΝΣΗ http://www.adobe.com/go/activation_gr ΓΙΑ ΠΡΟΣΘΕΤΕΣ ΠΛΗΡΟΦΟΡΙΕΣ ΣΧΕΤΙΚΑ ΜΕ ΤΗΝ ΕΝΕΡΓΟΠΟΙΗΣΗ ΤΟΥ ΠΡΟΪΟΝΤΟΣ.

1. Ορισμοί.

Με τον όρο «Adobe» θα νοείται η Adobe Systems Incorporated, εταιρεία συσταθείσα βάσει της νομοθεσίας της πολιτείας του Delaware, στη διεύθυνση 345 Park Avenue, San Jose, California 95110, εφόσον η παρούσα συμφωνία συναφθεί κατά την παραμονή σας στις Ηνωμένες Πολιτείες, στον Καναδά ή στο Μεξικό. Διαφορετικά , θα νοείται η Adobe Systems Software Ireland Limited, 4-6 Riverwalk, Citywest Business Campus, Dublin 24, Ιρλανδία .

Με τον όρο «χρόνος εκτέλεσης Adobe» (Adobe Runtime[s]) νοούνται τα Adobe AIR, Adobe Flash Player, Shockwave Player ή Authorware Player.

Με τον όρο «υπολογιστής» νοείται μια εικονική ή φυσική προσωπική υπολογιστική συσκευή που δέχεται πληροφορίες σε ψηφιακή ή συναφή μορφή και τις επεξεργάζεται για κάποιο συγκεκριμένο σκοπό βάσει μίας σειράς εντολών.

Με τον όρο «εσωτερικό δίκτυο» θα νοείται ένας ιδιωτικός, ιδιοκτησιακός πόρος δικτύου που είναι προσπελάσιμος μόνο από υπαλλήλους και ανεξάρτητους συνεργάτες (δηλ. προσωρινούς υπαλλήλους) ενός συγκεκριμένου οργανισμού ή επιχείρησης. Στο εσωτερικό δίκτυο δεν περιλαμβάνεται το Internet ή οποιαδήποτε άλλη κοινότητα δικτύου ανοιχτή στο κοινό, όπως των ομάδων που λειτουργούν στη βάση συμμετοχής με την ιδιότητα του μέλους ή στη βάση συνδρομής, εταιρειών και παρόμοιων οργανώσεων.

Με τον όρο «αρχείο εξόδου» νοείται ένα αρχείο εξόδου που δημιουργήθηκε από εσάς με το λογισμικό.

Ο όρος «επιτρεπόμενος αριθμός υπολογιστών» θα σημαίνει ένα (1), εκτός αν άλλως δηλώνεται σε άδεια η οποία είναι εν ισχύ (π.χ. σύμβαση παροχής πολλαπλών αδειών «volume license») και η οποία έχει παρασχεθεί από την Adobe.

Ο όρος «λογισμικό» αναφέρεται (α) σε όλες τις πληροφορίες που παρέχονται διά της παρούσας σύμβασης, συμπεριλαμβανομένων ενδεικτικώς: (i) όλων των αρχείων λογισμικού και άλλων πληροφοριών για υπολογιστές, (ii) των φωτογραφιών που παρέχονται ως δείγματα ή ως παρακαταθήκη, των εικόνων, των ήχων, των εικόνων clip art και άλλων καλλιτεχνικών στοιχείων που παρέχονται συλλήβδην με λογισμικό της Adobe και δεν έχουν αποκτηθεί από την Adobe μέσω ξεχωριστής υπηρεσίας (εκτός εάν υπάρχει διαφορετική επισήμανση στο πλαίσιο της εν λόγω υπηρεσίας) ή από κάποιον τρίτο μέσω ξεχωριστής υπηρεσίας («αρχεία περιεχομένου»), (iii) σχετικού επεξηγηματικού έγγραφου υλικού και αρχείων («τεκμηρίωση»), και (iv) γραμματοσειρών, και (β) σε όλες τις τροποποιημένες εκδόσεις, τα αντίγραφα, τις αναβαθμίσεις, τις ενημερώσεις και τις προσθήκες των εν λόγω πληροφοριών που σας παρέχονται από την Adobe ανά πάσα στιγμή, στο βαθμό που δεν παρέχονται δυνάμει ξεχωριστών όρων (συλλήβδην «ενημερώσεις»).

2. Άδεια χρήσης λογισμικού.

Εάν έχετε αποκτήσει το λογισμικό και οποιονδήποτε ή οποιουσδήποτε σειριακούς αριθμούς από την Adobe ή από εξουσιοδοτημένους από αυτή τρίτους που έχουν δικαιώματα εκμετάλλευσης του λογισμικού δυνάμει αδείας και εφόσον τηρείτε τους όρους της παρούσας σύμβασης, η Adobe σας παραχωρεί μια μη αποκλειστική άδεια εγκατάστασης και χρήσης του λογισμικού κατά τον τρόπο και για τους σκοπούς που περιγράφονται στην Τεκμηρίωση, ως ορίζεται αναλυτικότερα πιο κάτω. Ανατρέξτε στην ενότητα 16 για συγκεκριμένους όρους σχετικά με τη χρήση ορισμένων προϊόντων και επιμέρους στοιχείων, παραδείγματος χάριν λογισμικού γραμματοσειρών, Acrobat, After Effects, Adobe Presenter, Contribute, Adobe Device Central, Flash Player, Flash Builde και χρόνου εκτέλεσης Adobe (Adobe Runtimes).

2.1 Περιορισμένη χρήση. Το λογισμικό ή επιμέρους στοιχεία του λογισμικού ενδέχεται να επιτρέπουν την εγκατάσταση και χρήση χωρίς σειριακό αριθμό. Στην περίπτωση αυτή, επιτρέπεται η εγκατάσταση αλλά όχι η χρήση του εν λόγω λογισμικού χωρίς σειριακό αριθμό σε οποιονδήποτε αριθμό υπολογιστών, στο πλαίσιο ενός διαρθρωτικού σχεδίου ανάπτυξης. Επιπλέον, μπορείτε να εγκαταστήσετε και να χρησιμοποιήσετε το εν λόγω λογισμικό χωρίς σειριακό αριθμό σε οποιονδήποτε αριθμό υπολογιστών μόνο για σκοπούς επίδειξης, αξιολόγησης και εκπαίδευσης και μόνον εφόσον τυχόν αρχεία εξόδου ή άλλο υλικό που δημιουργείται διά της εν λόγω χρήσης χρησιμοποιούνται αποκλειστικά για εσωτερικούς, μη εμπορικούς και μη παραγωγικούς σκοπούς. Δεν επιτρέπεται η χρήση του εν λόγω λογισμικού χωρίς σειριακό αριθμό μετά από το πέρας τυχόν ισχύουσας καθορισμένης χρονικής περιόδου, εκτός εάν καταχωρίσετε έγκυρο σειριακό αριθμό, βάσει της ενότητας 2.2. Η ΠΡΟΣΒΑΣΗ ΚΑΙ Η ΧΡΗΣΗ ΤΥΧΟΝ ΑΡΧΕΙΩΝ ΕΞΟΔΟΥ ΠΟΥ ΕΧΟΥΝ ΔΗΜΙΟΥΡΓΗΘΕΙ ΜΕ ΛΟΓΙΣΜΙΚΟ ΠΟΥ ΔΕΝ ΔΙΑΘΕΤΕΙ ΣΕΙΡΙΑΚΟ ΑΡΙΘΜΟ ΓΙΝΕΤΑΙ ΜΕ ΑΠΟΚΛΕΙΣΤΙΚΑ ΔΙΚΗ ΣΑΣ ΕΥΘΥΝΗ.

2.2 Γενική χρήση. Μπορείτε να εγκαταστήσετε και να χρησιμοποιήσετε ένα αντίγραφο του λογισμικού μόνο στον επιτρεπόμενο αριθμό των συμβατών σας υπολογιστών στους οποίους καταχωρείτε έγκυρο σειριακό αριθμό.

2.3 Διανομή από διακομιστή. Μπορείτε να αντιγράψετε μια εικόνα του λογισμικού στον ή στους διακομιστές αρχείων των υπολογιστών εντός του εσωτερικού σας δικτύου με σκοπό τη φόρτωση και την εγκατάσταση του λογισμικού στους υπολογιστές εντός του ιδίου εσωτερικού δικτύου σύμφωνα με την επιτρεπόμενη χρήση βάσει της ενότητας 2.1 και 2.2.

2.4 Χρήση διακομιστή. Μπορείτε να εγκαταστήσετε το λογισμικό στον ή στους διακομιστές αρχείων των υπολογιστών εντός του εσωτερικού σας δικτύου για χρήση του λογισμικού μόνον από άτομα που εργάζονται σε υπολογιστή εντός του ιδίου εσωτερικού δικτύου και μόνο σύμφωνα με την επιτρεπόμενη χρήση βάσει της ενότητας 2.2. Ο συνολικός αριθμός χρηστών (όχι ο αριθμός χρηστών που κάνουν ταυτόχρονη χρήση) που μπορούν να χρησιμοποιήσουν το λογισμικό στον εν λόγω διακομιστή αρχείων υπολογιστή δεν μπορεί να υπερβαίνει τον επιτρεπόμενο αριθμό.

Παραδείγματος χάριν, σύμφωνα με τα παραπάνω, δεν επιτρέπεται εγκατάσταση ή πρόσβαση (είτε απευθείας είτε μέσω εντολών, δεδομένων ή οδηγιών) στο λογισμικό. (α) από ή προς έναν υπολογιστή που δεν αποτελεί μέρος του εσωτερικού σας δικτύου, (β) για να καθιστά δυνατές υπηρεσίες προς ομάδες εργασίας μέσω Internet ή φιλοξενηθείσες υπηρεσίες Web, (γ) από οποιονδήποτε άλλον χρήστη που δεν διαθέτει άδεια για τη χρήση του λογισμικού δυνάμει έγκυρης άδειας της Adobe, (δ) ως συστατικό μέρος ενός συστήματος, μιας ροής εργασιών (workflow) ή υπηρεσίας προσβάσιμης από χρήστες περισσότερους του επιτρεπόμενου αριθμού, ή (ε) για λειτουργίες που δεν εγκαινιάστηκαν από ατομικό χρήστη (π.χ. αυτόματη επεξεργασία διακομιστή).

2.5 Χρήση σε φορητό ή οικιακό υπολογιστή. Υπό τον όρο των σημαντικών περιορισμών που παρατίθενται στην ενότητα 2.6, ο κύριος χρήστης του υπολογιστή στον οποίο είναι εγκατεστημένο το λογισμικό, σύμφωνα με τα διαλαμβανόμενα στην ενότητα 2.2 («κύριος χρήστης»), μπορεί να εγκαταστήσει ένα δεύτερο αντίγραφο του λογισμικού για αποκλειστικά προσωπική του χρήση είτε σε φορητό υπολογιστή ή σε υπολογιστή που βρίσκεται στο χώρο κατοικίας του, υπό την προϋπόθεση ότι το λογισμικό στον φορητό ή τον οικιακό υπολογιστή δεν χρησιμοποιείται ταυτοχρόνως με το λογισμικό του κύριου υπολογιστή.

2.6 Περιορισμοί ως προς τη δευτερογενή χρήση μέσω σύμβασης πολλαπλών αδειών («volume license»). Εάν το παρόν λογισμικό έχει αποκτηθεί δυνάμει προγράμματος πολλαπλών αδειών («volume license») της Adobe (γνωστού ως Adobe Open Options/Πρόγραμμα ανοιχτών επιλογών της Adobe) από οποιονδήποτε άλλο δικαιούχο, εκτός εκπαιδευτικού ιδρύματος, η χρήση του πρόσθετου αντιγράφου του λογισμικού βάσει της ενότητας 2.5 πρέπει να γίνεται αποκλειστικά και μόνο επ’ ωφελεία και προς τη διεκπεραίωση των επιχειρηματικών δραστηριοτήτων του εν λόγω αδειούχου. Για περισσότερες πληροφορίες σχετικά με τη δευτερογενή χρήση από δικαιούχους δυνάμει σύμβασης πολλαπλών αδειών («volume license»), επισκεφτείτε το δικτυακό μας τόπο στη διεύθυνση http://www.adobe.com/go/open_options_gr.

2.7 Αντίγραφο ασφαλείας. Μπορείτε να δημιουργήσετε ένα λογικό αριθμό αντιγράφων ασφαλείας του λογισμικού, υπό την προϋπόθεση ότι τα αντίγραφα ασφαλείας που έχετε δημιουργήσει δεν είναι εγκατεστημένα ή δεν χρησιμοποιούνται για σκοπό άλλο από τον σκοπό αρχειοθέτησης.

2.8 Αρχεία περιεχομένου. Εκτός από την περίπτωση όπου αναφέρεται ρητά στα αρχεία «Read-Me» ή σε άλλες άδειες που σχετίζονται με τα αρχεία περιεχομένου, που ενδέχεται να προβλέπουν ειδικά δικαιώματα και περιορισμούς σχετικά με αυτά τα υλικά, μπορείτε να χρησιμοποιήσετε, να εμφανίσετε, να μετατρέψετε, να αναπαράγετε και να διανείμετε οποιοδήποτε από τα αρχεία περιεχομένου. Ωστόσο, δεν μπορείτε να διανείμετε οποιοδήποτε από το περιεχόμενο αρχείων μόνο του, δηλαδή σε περιπτώσεις όπου το περιεχόμενο αρχείων είναι αυτό που καθορίζει την βασική αξία του διανεμόμενου προϊόντος, και δεν μπορείτε να έχετε οποιαδήποτε αξίωση σε δικαιώματα εμπορικών σημάτων στο περιεχόμενο αρχείων ή σε εργασίες προκύπτουσες εξ αυτών.

2.9 Δείγμα κώδικα εφαρμογής. Η τροποποίηση της μορφής του πηγαίου κώδικα των τμημάτων εκείνων των εν λόγω προγραμμάτων λογισμικού που αναγνωρίζονται ως δείγματα κώδικα, δείγματα κώδικα εφαρμογής ή δείγματα επιμέρους στοιχείων (έκαστο «δείγμα κώδικα εφαρμογής») στη συνοδευτική τεκμηρίωση επιτρέπεται μόνο με σκοπό το σχεδιασμό, τη δημιουργία και τη διενέργεια δοκιμών σε δικτυακούς τόπους και εφαρμογές που κάνουν χρήση προγραμμάτων λογισμικού της Adobe, υπό τον όρο εντούτοις ότι έχετε άδεια αντιγραφής και διανομής του δείγματος κώδικα εφαρμογής (τροποποιημένου ή μη) αποκλειστικά και μόνο εάν πληρούνται οι παρακάτω προϋποθέσεις: (α) η διανομή μόνο του μεταγλωττισμένου αντικειμένου (compiled object) δείγματος κώδικα εφαρμογής μαζί με την εφαρμογή σας, (β) το δείγμα κώδικα εφαρμογής να μην περιλαμβάνεται σε οποιοδήποτε προϊόν ή εφαρμογή που προορίζεται για τη δημιουργία δικτυακών τόπων, και (γ) να μην γίνεται χρήση της επωνυμίας, του λογότυπου ή άλλων εμπορικών σημάτων της Adobe για την εμπορική προώθηση της εφαρμογής σας. Αποδέχεστε ότι θα καταβάλετε αποζημιώσεις και τυχόν δικηγορικές αμοιβές για λογαριασμό της Adobe, ότι δε θα εγείρετε απαιτήσεις εναντίον της και ότι θα την υπερασπίζεστε σε περίπτωση αξιώσεων ή αγωγών οι οποίες γίνονται με αφορμή ή αιτία τη χρήση ή τη διανομή της εφαρμογής σας.

2.10 Γλώσσες προγραμματισμού. Το λογισμικό ενδέχεται να περιλαμβάνει τμήματα των ExtendScript SDK και Pixel Bender SDK. Σύμφωνα με τους περιορισμούς που περιέχονται στην παρούσα ενότητα 2, η Adobe σας παραχωρεί μη αποκλειστική, μη μεταβιβάσιμη άδεια χωρίς υποχρέωση καταβολής δικαιωμάτων εκμετάλλευσης για χρήση των ExtendScript SDK και Pixel Bender SDK μόνο για λόγους εσωτερικής ανάπτυξης προγραμμάτων εφαρμογών σχεδιασμένων να λειτουργούν με τα προϊόντα Adobe. Με εξαίρεση τα όσα περιγράφονται σαφώς στην παρούσα ενότητα 2.10, κανένα τμήμα του ExtendScript SDK ή του Pixel Bender δεν μπορεί να τροποποιηθεί ή να διανεμηθεί. Αποδέχεστε ότι θα καταβάλετε αποζημιώσεις και τυχόν δικηγορικές αμοιβές για λογαριασμό της Adobe, ότι δε θα εγείρετε απαιτήσεις εναντίον της και ότι θα την υπερασπίζεστε σε περίπτωση αξιώσεων ή αγωγών οι οποίες γίνονται με αφορμή ή αιτία τη χρήση ή τη διανομή της εφαρμογής σας.

2.11 Πλατφόρμα διπλής εκκίνησης (Dual Boot). Η άδεια χρήσης του λογισμικού παρέχεται για χρήση σε πλατφόρμα ορισμένου λειτουργικού συστήματος. Πρέπει να προμηθευτείτε ξεχωριστή άδεια για χρήση του λογισμικού σε κάθε πλατφόρμα λειτουργικού συστήματος. Παραδείγματος χάριν, εάν επιθυμείτε να εγκαταστήσετε το λογισμικό σας σε πλατφόρμες των λειτουργικών συστημάτων Mac OS και Windows σε συσκευή που εκτελεί και τις δύο πλατφόρμες (δηλ. μηχάνημα διπλής εκκίνησης), τότε πρέπει να αποκτήσετε προηγουμένως δύο ξεχωριστές άδειες για το λογισμικό. Τούτο ισχύει ακόμη και αν δύο εκδόσεις του λογισμικού, εκάστη σχεδιασμένη για πλατφόρμα διαφορετικού λειτουργικού συστήματος, σας παραδοθούν στο ίδιο μέσον.

2.12 Τεκμηρίωση. Επιτρέπεται η δημιουργία αντιγράφων της τεκμηρίωσης για δική σας εσωτερική χρήση σε συνδυασμό με τη χρήση του λογισμικού, σύμφωνα με τους όρους της παρούσας σύμβασης, αλλά ο αριθμός των αντιγράφων δεν θα πρέπει να υπερβαίνει τον ευλόγως αναγκαίο. Η δημιουργία οποιουδήποτε επιτρεπτού αντιγράφου της τεκμηρίωσης πρέπει να περιέχει τις ίδιες προειδοποιήσεις περί πνευματικής και άλλης ιδιοκτησίας που εμφανίζονται επί ή εντός της τεκμηρίωσης.

3. Δικαιώματα πνευματικής ιδιοκτησίας.

Το λογισμικό και τα νόμιμα αντίγραφα που δημιουργείτε συνιστούν πνευματική ιδιοκτησία της Adobe Systems Incorporated και των προμηθευτών αυτής. Η δομή, η οργάνωση και ο πηγαίος κώδικας του λογισμικού αποτελούν πολύτιμα εμπορικά μυστικά και εμπιστευτικές πληροφορίες της Adobe Systems Incorporated και των προμηθευτών της. Το λογισμικό προστατεύεται από τη νομοθεσία, συμπεριλαμβανομένων ενδεικτικά των νόμων περί πνευματικής ιδιοκτησίας των Ηνωμένων Πολιτειών Αμερικής και άλλων χωρών, και από τις διατάξεις των διεθνών συμβάσεων. Με την επιφύλαξη των όσων ορίζονται ρητώς στην παρούσα, η παρούσα σύμβαση δεν σας εκχωρεί δικαιώματα πνευματικής ιδιοκτησίας επί του λογισμικού και όλα τα δικαιώματα τα οποία δεν εκχωρούνται ρητώς επιφυλάσσονται υπέρ της Adobe και των προμηθευτών αυτής.

4. Περιορισμοί και απαιτήσεις.

4.1Ειδοποιήσεις. Η δημιουργία οποιουδήποτε επιτρεπτού αντιγράφου του λογισμικού πρέπει να περιέχει τις ίδιες ειδοποιήσεις περί πνευματικής ιδιοκτησίας και άλλης ιδιοκτησίας που εμφανίζονται επί ή εντός του λογισμικού.

4.2 Υποχρεώσεις χρήσης. Συμφωνείτε ότι δεν θα χρησιμοποιήσετε το λογισμικό με τρόπο που δεν επιτρέπεται από την παρούσα σύμβαση και ότι δεν θα χρησιμοποιήσετε το λογισμικό κατά τρόπο που δεν συμβαδίζει με το σχεδιασμό ή την τεκμηρίωσή του.

4.3 Απαγορεύονται οι τροποποιήσεις. Με εξαίρεση τα όσα ορίζονται ρητώς στις ενότητες 2.8, 2.9 ή 16, δεν μπορείτε να τροποποιήσετε, να μεταφέρετε, να προσαρμόσετε ή να μεταφράσετε το λογισμικό.

4.4 Απαγορεύεται η αποσυμπίληση (Reverse Engineering). Δεν επιτρέπεται να προβείτε σε αποσυμπίληση, ανακατασκευή του πηγαίου ή αντικειμενικού κώδικα ή να επιχειρήσετε άλλως να ανακαλύψετε τον πηγαίο κώδικα του λογισμικού. Αν βρίσκεστε εντός της Ευρωπαϊκής Ένωσης, ανατρέξτε στην ενότητα 16.1.

4.5 Απαγορεύεται ο διαχωρισμός. Το λογισμικό μπορεί να περιλαμβάνει διάφορες εφαρμογές, διάφορα εργαλεία και συστατικά μέρη, μπορεί να υποστηρίζει πολλαπλές πλατφόρμες και γλώσσες και μπορεί να σας παρέχεται σε πολλαπλά υλικά μέσα ή σε πολλαπλά αντίγραφα. Παρόλα αυτά, το λογισμικό είναι σχεδιασμένο και παρέχεται σε εσάς ως ενιαίο προϊόν για να χρησιμοποιηθεί ως ενιαίο προϊόν στους υπολογιστές, όπως προβλέπεται από τις ενότητες 2 και 16. Δεν σας ζητείται να εγκαταστήσετε όλα τα συστατικά μέρη του λογισμικού, αλλά δεν έχετε το δικαίωμα να διαχωρίσετε τα συστατικά μέρη του λογισμικού για χρήση σε διαφορετικούς υπολογιστές. Δεν έχετε το δικαίωμα να διαχωρίσετε ή να επανασυσκευάσετε το λογισμικό προς διανομή, μεταφορά ή μεταπώληση. Ανατρέξτε στην ενότητα 16 για συγκεκριμένες εξαιρέσεις της παρούσας ενότητας 4.5.

4.6 Απαγορεύεται η μεταβίβαση. ΔΕΝ ΜΠΟΡΕΙΤΕ ΝΑ ΕΝΟΙΚΙΑΣΕΤΕ, ΕΚΜΙΣΘΩΣΕΤΕ, ΠΩΛΗΣΕΤΕ Ή ΝΑ ΠΑΡΑΧΩΡΗΣΕΤΕ ΠΕΡΑΙΤΕΡΩ ΑΔΕΙΑ ΧΡΗΣΗΣ, ΝΑ ΕΚΧΩΡΗΣΕΤΕ Ή ΝΑ ΜΕΤΑΒΙΒΑΣΕΤΕ ΤΑ ΔΙΚΑΙΩΜΑΤΑ ΣΑΣ ΕΠΙ ΤΟΥ ΛΟΓΙΣΜΙΚΟΥ, Ή ΝΑ ΠΑΡΑΣΧΕΤΕ ΕΞΟΥΣΙΟΔΟΤΗΣΗ ΓΙΑ ΑΝΤΙΓΡΑΦΗ ΟΠΟΙΟΥΔΗΠΟΤΕ ΜΕΡΟΥΣ ΤΟΥ ΛΟΓΙΣΜΙΚΟΥ ΣΕ ΥΠΟΛΟΓΙΣΤΕΣ ΑΛΛΩΝ ΠΡΟΣΩΠΩΝ ΦΥΣΙΚΩΝ Ή ΝΟΜΙΚΩΝ, ΜΕ ΕΞΑΙΡΕΣΗ ΤΑ ΟΣΑ ΕΝΔΕΧΟΜΕΝΩΣ ΝΑ ΟΡΙΖΟΝΤΑΙ ΡΗΤΩΣ ΣΤΗΝ ΠΑΡΟΥΣΑ ΣΥΜΒΑΣΗ. Ωστόσο, μπορείτε να μεταβιβάσετε όλα τα δικαιώματα χρήσης του λογισμικού σε άλλο φυσικό ή νομικό πρόσωπο εφόσον: (α) επίσης μεταβιβάζετε στο τρίτο αυτό πρόσωπο (i) την παρούσα σύμβαση, (ii) τον ή τους σειριακούς αριθμούς, το λογισμικό που περιλαμβάνεται σε μέσα που παρέχονται από την Adobe ή από εξουσιοδοτημένους διανομείς της και κάθε λογισμικό ή υλικό που είναι συνδεδεμένο, ή σε πακέτο, ή προεγκατεστημένο μαζί με το λογισμικό, περιλαμβανομένων όλων των αντιγράφων, αναβαθμίσεων, ενημερώσεων και προηγούμενων εκδόσεων και (iii) όλα τα αντίγραφα του λογισμικού γραμματοσειρών που έχουν μετατραπεί σε άλλες μορφές· (β) δεν διατηρείτε αναβαθμίσεις, ενημερώσεις ή αντίγραφα, περιλαμβανομένων των αντιγράφων ασφαλείας και εκείνων που βρίσκονται αποθηκευμένα σε υπολογιστή, και (γ) ο αποδέκτης αποδέχεται τους όρους και τις συνθήκες της παρούσας σύμβασης, καθώς επίσης κάθε άλλον όρο βάσει του οποίου αποκτήσατε νομίμως την άδεια χρήσης του λογισμικού. ΜΕ ΤΗΝ ΕΠΙΦΥΛΑΞΗ ΤΩΝ ΑΝΩΤΕΡΩ ΠΡΟΒΛΕΠΟΜΕΝΩΝ, ΔΕΝ ΕΠΙΤΡΕΠΕΤΑΙ ΝΑ ΜΕΤΑΒΙΒΑΣΕΤΕ ΕΚΠΑΙΔΕΥΤΙΚΑ ΑΝΤΙΓΡΑΦΑ, ΑΝΤΙΓΡΑΦΑ ΠΡΟΕΚΔΟΣΗΣ Ή ΑΝΤΙΓΡΑΦΑ ΤΟΥ ΛΟΓΙΣΜΙΚΟΥ ΠΟΥ ΔΕΝ ΠΡΟΟΡΙΖΟΝΤΑΙ ΓΙΑ ΜΕΤΑΠΩΛΗΣΗ Ή ΟΠΟΙΟΥΔΗΠΟΤΕ ΛΟΓΙΣΜΙΚΟΥ ΠΟΥ ΕΧΕΙ ΛΗΦΘΕΙ ΣΤΟ ΠΛΑΙΣΙΟ ΠΡΟΓΡΑΜΜΑΤΟΣ ΠΑΡΑΧΩΡΗΣΗΣ ΠΟΛΛΑΠΛΩΝ ΑΔΕΙΩΝ ΧΡΗΣΗΣ ΤΗΣ ADOBE («VOLUME LICENSE»), ΠΑΡΑ ΜΟΝΟΝ ΕΑΝ ΤΑ ΠΑΡΑΠΑΝΩ ΕΠΙΤΡΕΠΟΝΤΑΙ ΡΗΤΩΣ ΑΠΟ ΤΗΝ ADOBE ΒΑΣΕΙ ΤΩΝ ΟΡΩΝ ΕΝΟΣ ΠΡΟΓΡΑΜΜΑΤΟΣ ΠΑΡΑΧΩΡΗΣΗΣ ΠΟΛΛΑΠΛΩΝ ΑΔΕΙΩΝ ΧΡΗΣΗΣ. Για πληροφορίες σχετικά με την απόκτηση δικαιωμάτων μεταβίβασης λογισμικού που διέπεται από σύμβαση παραχώρησης πολλαπλών αδειών χρήσης, ανατρέξτε στη διεύθυνση http://www.adobe.com/go/openoption_policies_gr. Πριν από τη μεταφορά η Adobe μπορεί να ζητήσει εσείς και ο αποδέκτης να επιβεβαιώσετε εγγράφως τη συμμόρφωσή σας με την παρούσα σύμβαση, να παράσχετε στην Adobe στοιχεία που σας αφορούν, και να καταχωρηθείτε ως τελικοί χρήστες του λογισμικού. Αφήστε να παρέλθει το διάστημα των 4-6 εβδομάδων πριν τη μεταφορά. Επισκεφτείτε τη διεύθυνση http://www.adobe.com/go/support_gr ή επικοινωνήστε με το τμήμα υποστήριξης πελατών της Adobe για περισσότερες πληροφορίες.

4.7 Απαγορεύεται η χρήση σε γραφείο παροχής υπηρεσιών. Δεν επιτρέπεται η χρήση ή προσφορά του λογισμικού μέσω γραφείου παροχής υπηρεσιών.

4.8 Περιορισμοί σχετικοί με τους χρόνους εκτέλεσης Adobe. Δεν επιτρέπεται η χρήση χρόνου εκτέλεσης Adobe σε οποιαδήποτε συσκευή εκτός προσωπικού υπολογιστή (PC) ή με οποιαδήποτε ενσωματωμένη ή μη έκδοση οποιουδήποτε λειτουργικού συστήματος. Προς αποφυγή πάσης αμφιβολίας, και όλως ενδεικτικώς, δεν επιτρέπεται η χρήση χρόνου εκτέλεσης Adobe σε οποιαδήποτε (α) κινητή συσκευή, αποκωδικοποιητή, συσκευή χειρός, τηλέφωνο, σημειωματάριο μέσω του ιστού (Web pad), πινακίδα γραφικών και επίπεδο υπολογιστή χειρός (εξαιρουμένων όσων χρησιμοποιούν Windows XP Tablet PC Edition και νεώτερες εκδόσεις αυτού), κονσόλα παιχνιδιών, τηλεόραση, συσκευή DVD, κέντρο οικιακής ψυχαγωγίας (media center) (εξαιρουμένου του Windows XP Media Center Edition και των διαδόχων του) ηλεκτρονικό πίνακα ανακοινώσεων και άλλες ψηφιακές επιγραφές, διαδικτυακή εφαρμογή ή άλλες συνδεδεμένες στο Internet συσκευές, υπολογιστή τσέπης (PDA), ιατρική συσκευή, αυτόματη ταμειολογιστική μηχανή (ATM), συσκευές τηλεματικής, μηχανές παιχνιδιών, συστήματα οικιακού αυτοματισμού, περίπτερα, τηλεχειριστήρια ή κάθε άλλη ηλεκτρονική συσκευή ευρείας χρήσης, (β) κινητά, καλωδιακά, δορυφορικά ή τηλεοπτικά συστήματα που απαιτούν χειριστή, ή (γ) άλλες συσκευές κλειστού συστήματος. Για πληροφορίες σχετικά με την απόκτηση άδειας χρήσης για τους χρόνους κτέλεσης Adobe («Adobe Runtimes») στα ανωτέρω συστήματα επισκεφτείτε τη διεύθυνση http://www.adobe.com/go/licensing_gr.

5. Αναβαθμίσεις.

Αν το λογισμικό αποτελεί αναβάθμιση ή ενημέρωση προηγούμενης έκδοσης του λογισμικού Adobe, θα πρέπει να διαθέτετε έγκυρη άδεια για την προηγούμενη έκδοση προκειμένου να χρησιμοποιήσετε την αναβάθμιση ή την ενημέρωση. Μετά την εγκατάσταση μιας τέτοιας ενημέρωσης ή αναβάθμισης μπορείτε να συνεχίσετε να χρησιμοποιείτε οποιαδήποτε τέτοια προηγούμενη έκδοση σύμφωνα με τη σύμβαση παροχής αδείας χρήσης μόνον εάν (α) η αναβάθμιση ή η ενημέρωση και όλες οι προηγούμενες εκδόσεις έχουν εγκατασταθεί στην ίδια συσκευή, (β) οι προηγούμενες εκδόσεις ή αντίγραφά τους δεν μεταβιβάζονται σε τρίτο ή σε άλλη συσκευή, εκτός αν όλα τα αντίγραφα της ενημέρωσης ή αναβάθμισης μεταβιβάζονται επίσης σε τρίτον ή σε συσκευή, και (γ) αναγνωρίζετε ότι οποιαδήποτε υποχρέωση της Adobe για την παροχή υποστήριξης σε μία ή περισσότερες προηγούμενες εκδόσεις μπορεί να τερματιστεί όταν γίνει διαθέσιμη η αναβάθμιση ή η ενημέρωση. Δεν επιτρέπεται καμία άλλη χρήση της ή των προηγουμένων εκδόσεων μετά την εγκατάσταση μιας ενημέρωσης ή αναβάθμισης. Ενδέχεται να σας παρασχεθεί άδεια για αναβαθμίσεις ή ενημερώσεις από την Adobe με επιπρόσθετους ή διαφορετικούς όρους.

6. Περιορισμένη εγγύηση.

Η Adobe εγγυάται στο φυσικό ή νομικό πρόσωπο που αγοράζει πρώτο την άδεια χρήσης του λογισμικού για χρήση σε υπολογιστές σύμφωνα με τους όρους της παρούσας σύμβασης, ότι το λογισμικό θα λειτουργεί κανονικά σύμφωνα με την τεκμηρίωση για περίοδο ενενήντα (90) ημερών έπειτα από την παραλαβή του, εφόσον χρησιμοποιείται με το συνιστώμενο λειτουργικό σύστημα και τη συνιστώμενη διάταξη υλικού εξοπλισμού. Σε περίπτωση μη ουσιωδών αποκλίσεων στη λειτουργία του λογισμικού σύμφωνα με τα όσα περιγράφονται στην τεκμηρίωση, δεν θα γεννάται υπέρ υμών δικαίωμα ως εκ της εγγύησης. Η παρούσα περιορισμένη εγγύηση δεν ισχύει για τα εξής, τα οποία διατίθενται ΩΣ ΕΧΟΥΝ, και χωρίς εγγύηση από την Adobe: διορθώσεις, λογισμικό γραμματοσειρών που έχουν μετατραπεί σε άλλες μορφές, προεκδόσεις (βήτα), δοκιμαστικές εκδόσεις, εναρκτήρια προϊόντα, προϊόντα για αξιολόγηση, δείγματα προϊόντων, και αντίγραφα λογισμικού που δεν προορίζονται για επαναπώληση (NFR), δικτυακοί τόποι, υπηρεσίες Adobe online, υπηρεσίες τρίτων online, υπηρεσίες επικυρωμένων εγγράφων (βλ. ενότητα 16), και οποιοδήποτε λογισμικό που διατίθεται από την Adobe για ελεύθερη δικτυακή λήψη (Web download) από δικτυακό τόπο της Adobe. Όλες οι αξιώσεις εκ της εγγύησης πρέπει να γίνουν, μαζί με την απόδειξη αγοράς, προς το τμήμα υποστήριξης πελατών Adobe εντός της καθορισμένης περιόδου των ενενήντα (90) ημερών. Επισκεφτείτε τις σελίδες της υποστήριξης πελατών Αdobe στη διεύθυνση http://www.adobe.com/go/support_gr για περισσότερες πληροφορίες σχετικά με τις αξιώσεις εγγύησης. Σε περίπτωση που το λογισμικό δε λειτουργεί κανονικά σύμφωνα με τα όσα περιγράφονται την τεκμηρίωση, η συνολική ευθύνη της Adobe και των θυγατρικών εταιρειών αυτής και η αποκλειστική αποζημίωσή σας περιορίζεται, κατ' επιλογήν της Adobe, είτε στην αντικατάσταση του λογισμικού είτε στην επιστροφή των χρημάτων που πληρώσατε για την παραχώρηση της άδειας χρήσης του λογισμικού. ΩΣ ΕΚ ΤΗΣ ΠΑΡΟΥΣΑΣ ΠΕΡΙΟΡΙΣΜΕΝΗΣ ΕΓΓΥΗΣΗΣ ΓΕΝΝΩΝΤΑΙ ΥΠΕΡ ΥΜΩΝ ΣΥΓΚΕΚΡΙΜΕΝΑ ΔΙΚΑΙΩΜΑΤΑ. ΕΝΔΕΧΕΤΑΙ ΝΑ ΕΧΕΤΕ ΚΑΙ ΑΛΛΑ ΔΙΚΑΙΩΜΑΤΑ ΠΟΥ ΑΠΟΡΡΕΟΥΝ ΑΠΟ ΤΟ ΝΟΜΟ ΚΑΙ ΠΟΙΚΙΛΛΟΥΝ ΑΝΑΛΟΓΑ ΜΕ ΤΟ ΕΦΑΡΜΟΣΤΕΟ ΔΙΚΑΙΟ. Η ADOBE ΔΕΝ ΑΠΟΖΗΤΑ ΤΟΝ ΠΕΡΙΟΡΙΣΜΟ ΤΩΝ ΔΙΚΑΙΩΜΑΤΩΝ ΣΑΣ ΠΟΥ ΑΠΟΡΡΕΟΥΝ ΑΠΟ ΤΗΝ ΕΓΓΥΗΣΗ ΜΕ ΟΠΟΙΟΝΔΗΠΟΤΕ ΜΗ ΣΥΝΝΟΜΟ ΤΡΟΠΟ. Ανατρέξτε στην ενότητα 16 για τις διατάξεις περί δικαιοδοσίας ή απευθυνθείτε στο τμήμα υποστήριξης πελατών της Adobe.

7. Αποποίηση.

Η ΠΕΡΙΟΡΙΣΜΕΝΗ ΕΓΓΥΗΣΗ ΤΗΣ ΕΝΟΤΗΤΑΣ 6 ΕΙΝΑΙ Η ΜΟΝΑΔΙΚΗ ΕΓΓΥΗΣΗ ΠΟΥ ΠΑΡΕΧΕΤΑΙ ΑΠΟ ΤΗΝ ADOBE, ΤΙΣ ΘΥΓΑΤΡΙΚΕΣ ΤΗΣ ΕΤΑΙΡΕΙΕΣ ΚΑΙ ΤΟΥΣ ΠΡΟΜΗΘΕΥΤΕΣ ΤΗΣ ΚΑΙ ΟΡΙΖΕΙ ΤΗΝ ΑΠΟΚΛΕΙΣΤΙΚΗ ΕΥΘΥΝΗ ΠΡΟΣ ΑΠΟΖΗΜΙΩΣΗ ΓΙΑ ΤΗΝ ΠΑΡΑΒΙΑΣΗ ΤΗΣ ΠΡΟΣΦΕΡΟΜΕΝΗΣ ΕΓΓΥΗΣΗΣ ΑΠΟ ΤΗΝ ΠΛΕΥΡΑ ΤΗΣ ADOBE, ΤΩΝ ΘΥΓΑΤΡΙΚΩΝ ΕΤΑΙΡΕΙΩΝ ΑΥΤΗΣ Ή ΤΩΝ ΠΡΟΜΗΘΕΥΤΏΝ ΤΗΣ. Η ΠΕΡΙΟΡΙΣΜΕΝΗ ΕΓΓΥΗΣΗ ΤΗΣ ΕΝΟΤΗΤΑΣ 6 ΚΑΙ ΟΠΟΙΑΔΗΠΟΤΕ ΝΟΜΙΜΗ ΕΓΓΥΗΣΗ ΚΑΙ ΑΠΟΖΗΜΙΩΣΗ ΠΟΥ ΔΕΝ ΜΠΟΡΟΥΝ ΝΑ ΑΠΟΚΛΕΙΣΤΟΥΝ Ή ΝΑ ΠΕΡΙΟΡΙΣΤΟΥΝ ΣΥΜΦΩΝΑ ΜΕ ΤΟΝ ΝΟΜΟ ΕΙΝΑΙ ΟΙ ΜΟΝΕΣ ΙΣΧΥΟΥΣΕΣ ΕΓΓΥΗΣΕΙΣ ΣΧΕΤΙΚΑ ΜΕ ΤΟ ΛΟΓΙΣΜΙΚΟ. ΕΚΤΟΣ ΑΠΟ ΤΗΝ ΠΡΟΣΦΕΡΟΜΕΝΗ ΚΑΙ ΤΙΣ ΝΟΜΙΜΕΣ ΕΓΓΥΗΣΕΙΣ ΚΑΙ ΕΠΑΝΟΡΘΩΣΕΙΣ, Η ADOBE, ΟΙ ΘΥΓΑΤΡΙΚΕΣ ΕΤΑΙΡΕΙΕΣ ΑΥΤΗΣ, ΚΑΙ ΟΙ ΑΡΧΕΣ ΠΙΣΤΟΠΟΙΗΣΗΣ (ΟΠΩΣ ΟΡΙΖΟΝΤΑΙ ΠΑΡΑΚΑΤΩ) ΑΠΟΠΟΙΟΥΝΤΑΙ ΟΛΕΣ ΤΙΣ ΕΓΓΥΗΣΕΙΣ, ΠΡΟΫΠΟΘΕΣΕΙΣ, ΠΑΡΑΣΤΑΣΕΙΣ ΚΑΙ ΟΡΟΥΣ, ΡΗΤΩΣ Ή ΚΑΤΗΓΟΡΗΜΑΤΙΚΩΣ, ΕΙΤΕ ΔΙΑ ΝΟΜΟΥ ΕΠΙΒΑΛΛΟΜΕΝΕΣ, Ή ΕΚ ΤΟΥ ΕΘΙΜΙΚΟΥ ΔΙΚΑΙΟΥ, Ή ΕΚ ΤΩΝ ΣΥΝΑΛΛΑΚΤΙΚΩΝ ΕΘΙΜΩΝ Ή ΤΗ ΣΥΝΗΘΕΙΑ Ή ΑΛΛΩΣ ΣΧΕΤΙΚΑ ΜΕ ΟΠΟΙΑΔΗΠΟΤΕ ΑΛΛΑ ΘΕΜΑΤΑ, ΟΠΩΣ ΕΙΝΑΙ ΕΝΔΕΙΚΤΙΚΑ Η ΑΠΟΔΟΣΗ, ΑΣΦΑΛΕΙΑ, Η ΜΗ ΠΡΟΣΒΟΛΗ ΔΙΚΑΙΩΜΑΤΩΝ ΤΡΙΤΩΝ, Η ΕΝΣΩΜΑΤΩΣΗ, Η ΕΜΠΟΡΕΥΣΙΜΟΤΗΤΑ, Η ΑΔΙΑΤΑΡΑΚΤΗ ΝΟΜΗ ΚΑΙ ΚΑΤΟΧΗ, Η ΙΚΑΝΟΠΟΙΗΤΙΚΗ ΠΟΙΟΤΗΤΑ Ή ΚΑΤΑΛΛΗΛΟΤΗΤΑ ΓΙΑ ΟΠΟΙΟΝΔΗΠΟΤΕ ΣΥΓΚΕΚΡΙΜΕΝΟ ΣΚΟΠΟ. ΕΚΤΟΣ ΑΠΟ ΟΠΟΙΑΔΗΠΟΤΕ ΠΡΟΣΦΕΡΟΜΕΝΗ ΚΑΙ ΝΟΜΙΜΗ ΕΓΓΥΗΣΗ ΚΑΙ ΑΠΟΖΗΜΙΩΣΗ, Η ADOBE ΚΑΙ ΟΙ ΘΥΓΑΤΡΙΚΕΣ ΕΤΑΙΡΕΙΕΣ ΚΑΙ ΟΙ ΠΡΟΜΗΘΕΥΤΕΣ ΑΥΤΗΣ ΠΑΡΕΧΟΥΝ ΤΟ ΛΟΓΙΣΜΙΚΟ ΚΑΙ THN ΠΡΟΣΒΑΣΗ ΣΕ ΟΠΟΙΟΝΔΗΠΟΤΕ ΔΙΚΤΥΑΚΟ ΤΟΠΟ, ΣΕ ΥΠΗΡΕΣΙΕΣ ONLINE ΑΠΟ ΤΗΝ ADOBE Ή ΤΡΙΤΟΥΣ ΚΑΙ ΥΠΗΡΕΣΙΕΣ ΑΡΧΩΝ ΠΙΣΤΟΠΟΙΗΣΗΣ ΩΣ ΕΧΟΥΝ ΚΑΙ ΜΕ ΟΛΑ ΤΑ ΣΦΑΛΜΑΤΑ. Η ΠΑΡΟΥΣΑ ΑΠΟΠΟΙΗΣΗ ΤΗΣ ΕΓΓΥΗΣΗΣ ΠΙΘΑΝΩΣ ΝΑ ΜΗΝ ΙΣΧΥΕΙ ΣΕ ΟΡΙΣΜΕΝΕΣ ΔΙΚΑΙΟΔΟΣΙΕΣ. ΠΙΘΑΝΟΝ ΝΑ ΕΧΕΤΕ ΠΡΟΣΘΕΤΑ ΝΟΜΙΜΑ ΔΙΚΑΙΩΜΑΤΑ ΕΓΓΥΗΣΗΣ, ΤΑ ΟΠΟΙΑ ΠΙΘΑΝΟΝ ΝΑ ΜΗΝ ΜΠΟΡΕΙΤΕ ΝΑ ΑΠΟΠΟΙΗΘΕΙΤΕ Ή ΑΠΟΚΗΡΥΞΕΤΕ. Η ADOBE ΔΕΝ ΑΠΟΖΗΤΑ ΤΟΝ ΠΕΡΙΟΡΙΣΜΟ ΤΩΝ ΔΙΚΑΙΩΜΑΤΩΝ ΣΑΣ ΠΟΥ ΑΠΟΡΡΕΟΥΝ ΑΠΟ ΤΗΝ ΕΓΓΥΗΣΗ ΜΕ ΟΠΟΙΟΝΔΗΠΟΤΕ ΜΗ ΣΥΝΝΟΜΟ ΤΡΟΠΟ. Οι διατάξεις της ενότητας 7 και της ενότητας 8 θα συνεχίζουν να ισχύουν και πέραν της λύσης της σύμβασης, σε οποιαδήποτε αιτία και αν οφείλεται αυτή, αλλά αυτό δεν θα συνεπάγεται ούτε θα γεννά δικαίωμα για τη συνέχιση της χρήσης του λογισμικού έπειτα από τη λύση της παρούσας σύμβασης.

8. Περιορισμός της ευθύνης.

ΜΕ ΕΞΑΙΡΕΣΗ ΤΗΣ ΑΠΟΚΛΕΙΣΤΙΚΗΣ ΑΠΟΖΗΜΙΩΣΗΣ ΠΟΥ ΠΡΟΣΦΕΡΕΤΑΙ ΑΠΟ ΤΗΝ ADOBE ΠΙΟ ΠΑΝΩ, ΚΑΙ ΟΠΟΙΕΣΔΗΠΟΤΕ ΑΛΛΕΣ ΑΠΟΖΗΜΙΩΣΕΙΣ ΠΟΥ ΔΕΝ ΜΠΟΡΟΥΝ ΝΑ ΑΠΟΚΛΕΙΣΤΟΥΝ Ή ΝΑ ΠΕΡΙΟΡΙΣΤΟΥΝ ΣΥΜΦΩΝΑ ΜΕ ΤΟ ΝΟΜΟ, Η ADOBE, ΟΙ ΘΥΓΑΤΡΙΚΕΣ ΕΤΑΙΡΕΙΕΣ ΑΥΤΗΣ, ΟΙ ΠΡΟΜΗΘΕΥΤΕΣ ΤΗΣ ΚΑΙ ΟΙ ΑΡΧΕΣ ΠΙΣΤΟΠΟΙΗΣΗΣ ΔΕΝ ΘΑ ΦΕΡΟΥΝ ΕΥΘΥΝΗ ΑΠΕΝΑΝΤΙ ΣΑΣ ΓΙΑ ΟΠΟΙΑΔΗΠΟΤΕ ΑΠΩΛΕΙΑ, ΖΗΜΙΑ, ΑΞΙΩΣΗ Ή ΠΑΡΟΜΟΙΑ ΔΑΠΑΝΗ ΣΥΜΠΕΡΙΛΑΜΒΑΝΟΜΕΝΗΣ ΟΠΟΙΑΣΔΗΠΟΤΕ ΕΜΜΕΣΗΣ Ή ΑΠΟΘΕΤΙΚΗΣ ΖΗΜΙΑΣ, ΔΙΑΦΥΓΟΝΤΩΝ ΚΕΡΔΩΝ, ΑΠΩΛΕΙΑΣ ΕΞΟΙΚΟΝΟΜΗΘΕΙΣΩΝ ΔΑΠΑΝΩΝ, ΚΑΙ ΖΗΜΙΑΣ ΠΟΥ ΠΡΟΚΥΠΤΕΙ ΑΠΟ ΔΙΑΚΟΠΗ ΤΗΣ ΕΠΙΧΕΙΡΗΜΑΤΙΚΗΣ ΔΡΑΣΤΗΡΙΟΤΗΤΑΣ, ΓΙΑ ΤΡΑΥΜΑΤΙΣΜΟ Ή ΑΔΥΝΑΜΙΑ ΕΠΙΔΕΙΞΗΣ ΔΕΟΥΣΑΣ ΕΠΙΜΕΛΕΙΑΣ Ή ΑΞΙΩΣΕΙΣ ΤΡΙΤΩΝ, ΑΚΟΜΑ ΚΑΙ ΑΝ ΚΑΠΟΙΟΣ ΕΚΠΡΟΣΩΠΟΣ ΤΗΣ ADOBE ΕΙΧΕ ΕΝΗΜΕΡΩΘΕΙ ΓΙΑ ΤΗΝ ΠΙΘΑΝΟΤΗΤΑ ΜΙΑΣ ΤΕΤΟΙΑΣ ΑΠΩΛΕΙΑΣ, ΖΗΜΙΑΣ, ΓΙΑ ΤΗΝ ΕΓΕΡΣΗ ΤΕΤΟΙΑΣ ΑΞΙΩΣΗΣ Ή ΓΙΑ ΤΗ ΕΠΙΒΑΡΥΝΣΗ ΜΕ ΤΕΤΟΙΑ ΔΑΠΑΝΗ. ΕΝ ΠΑΣΕΙ ΠΕΡΙΠΤΩΣΕΙ, Η ΣΥΝΟΛΙΚΗ ΕΥΘΥΝΗ ΤΗΣ ADOBE ΚΑΙ ΤΩΝ ΘΥΓΑΤΡΙΚΩΝ ΕΤΑΙΡΕΙΩΝ ΑΥΤΗΣ, ΤΩΝ ΠΡΟΜΗΘΕΥΤΩΝ ΤΗΣ ΚΑΙ ΤΩΝ ΑΡΧΩΝ ΠΙΣΤΟΠΟΙΗΣΗΣ ΒΑΣΕΙ Ή ΣΕ ΣΧΕΣΗ ΜΕ ΤΗΝ ΠΑΡΟΥΣΑ ΣΥΜΦΩΝΙΑ ΠΕΡΙΟΡΙΖΕΤΑΙ ΣΤΟ ΠΟΣΟ ΠΟΥ ΚΑΤΑΒΛΗΘΗΚΕ ΓΙΑ ΤΟ ΛΟΓΙΣΜΙΚΟ, ΑΝ ΙΣΧΥΕΙ ΚΑΤΙ ΤΕΤΟΙΟ. ΑΥΤΟΣ Ο ΠΕΡΙΟΡΙΣΜΟΣ ΘΑ ΙΣΧΥΕΙ ΑΚΟΜΑ ΚΑΙ ΣΤΗΝ ΠΕΡΙΠΤΩΣΗ ΟΥΣΙΩΔΟΥΣ ΠΑΡΑΒΙΑΣΗΣ ΤΩΝ ΟΡΩΝ ΤΗΣ ΣΥΜΒΑΣΗΣ Ή ΠΑΡΑΒΙΑΣΗΣ ΤΩΝ ΟΥΣΙΩΔΩΝ ΟΡΩΝ ΤΗΣ ΠΑΡΟΥΣΑΣ ΣΥΜΒΑΣΗΣ. Τίποτα από τα αναφερόμενα στην παρούσα σύμβαση δεν περιορίζει την ευθύνη της Adobe ενώπιόν σας σε περίπτωση θανάτου ή σωματικής βλάβης που οφείλεται σε αμέλεια της Adobe ή για την διάπραξη απάτης. Η Adobe ενεργεί για λογαριασμό των θυγατρικών της εταιρειών, των προμηθευτών της και των αρχών πιστοποίησης μόνο για την αποποίηση, αποκλεισμό ή/και τον περιορισμό των υποχρεώσεων, εγγυήσεων ή άλλων υποχρεώσεων, αλλά σε καμία άλλη περίπτωση και για κανένα άλλο λόγο ή σκοπό. Για περαιτέρω πληροφορίες, επικοινωνήστε με το τμήμα υποστήριξης πελατών της Adobe.

ΟΙ ΠΙΟ ΠΑΝΩ ΠΕΡΙΟΡΙΣΜΟΙ ΚΑΙ ΕΞΑΙΡΕΣΕΙΣ ΙΣΧΥΟΥΝ ΣΤΟ ΒΑΘΜΟ ΠΟΥ ΕΠΙΤΡΕΠΕΤΑΙ ΑΠΟ ΤΟ ΕΦΑΡΜΟΣΤΕΟ ΣΤΗ ΔΙΚΑΙΟΔΟΣΙΑ ΣΑΣ ΔΙΚΑΙΟ. Ο ΠΑΡΩΝ ΠΕΡΙΟΡΙΣΜΟΣ ΤΗΣ ΕΥΘΥΝΗΣ ΠΙΘΑΝΩΣ ΝΑ ΜΗΝ ΙΣΧΥΕΙ ΣΕ ΟΡΙΣΜΕΝΕΣ ΔΙΚΑΙΟΔΟΣΙΕΣ. ΠΙΘΑΝΟΝ ΝΑ ΕΧΕΤΕ ΔΙΚΑΙΩΜΑΤΑ ΠΟΥ ΔΕΝ ΜΠΟΡΕΙΤΕ ΝΑ ΑΠΟΠΟΙΗΘΕΙΤΕ ΣΥΜΦΩΝΑ ΜΕ ΤΟ ΝΟΜΟ ΠΕΡΙ ΠΡΟΣΤΑΣΙΑΣ ΤΟΥ ΚΑΤΑΝΑΛΩΤΗ ΚΑΙ ΑΛΛΩΝ. Η ADOBE ΔΕΝ ΑΠΟΖΗΤΑ ΤΟΝ ΠΕΡΙΟΡΙΣΜΟ ΤΗΣ ΕΓΓΥΗΣΗΣ Ή ΤΩΝ ΑΠΟΖΗΜΙΩΣΕΩΝ ΣΑΣ ΜΕ ΟΠΟΙΟΝΔΗΠΟΤΕ ΜΗ ΣΥΝΝΟΜΟ ΤΡΟΠΟ. ΓΙΑ ΔΙΑΤΑΞΕΙΣ ΠΟΥ ΑΦΟΡΟΥΝ ΤΟ ΕΦΑΡΜΟΣΤΕΟ ΔΙΚΑΙΟ ΒΛ. ΕΝΟΤΗΤΑ 16.

9. Κανόνες περί εξαγωγών.

Συμφωνείτε ότι το λογισμικό δεν θα αποσταλεί, μεταφερθεί η εξαχθεί σε οποιαδήποτε χώρα ή χρησιμοποιηθεί κατ’ οιονδήποτε τρόπο που απαγορεύεται από το νόμο διαχείρισης εξαγωγών των Ηνωμένων Πολιτειών της Αμερικής ή οποιοδήποτε άλλο νόμο, περιορισμό ή κανονισμό περί των εξαγωγών (συλλήβδην εφεξής «νόμοι περί εξαγωγών»). Επιπροσθέτως, αν το λογισμικό χαρακτηριστεί ως αγαθό ελεγχόμενης εξαγωγής βάσει των νόμων περί εξαγωγών, δηλώνετε και εγγυάστε ότι δεν είστε υπήκοος ή άλλως δεν έχετε την κατοικία σας σε χώρα στην οποία έχει ασκηθεί εμπάργκο (όπως είναι, ενδεικτικά, το Ιράν, η Συρία, το Σουδάν, η Κούβα, και η Βόρεια Κορέα) και ότι δεν σας έχει άλλως απαγορευτεί, βάσει των νόμων περί εξαγωγών, η παραλαβή του λογισμικού. Όλα τα δικαιώματα χρήσης του λογισμικού σας παραχωρούνται υπό την προϋπόθεση ότι θα παύσετε να έχετε αυτά τα δικαιώματα σε περίπτωση μη συμμόρφωσης με τους όρους της παρούσας σύμβασης.

10. Εφαρμοστέο δίκαιο.

Αν είστε καταναλωτής που χρησιμοποιεί το λογισμικό μόνο για προσωπικούς και όχι για επιχειρηματικούς σκοπούς, τότε η παρούσα σύμβαση θα διέπεται από τους νόμους της δικαιοδοσίας στην οποία αγοράσατε την άδεια χρήσης του λογισμικού. Αν δεν είστε τέτοιος καταναλωτής, η παρούσα σύμβαση θα διέπεται και θα ερμηνεύεται σύμφωνα με το ισχύον ουσιαστικό δίκαιο: (α) της πολιτείας της Καλιφόρνια, αν αποκτήθηκε η άδεια χρήσης του λογισμικού κατά τη διάρκεια της παραμονής σας στις Ηνωμένες Πολιτείες, τον Καναδά ή το Μεξικό· ή (β) της Ιαπωνίας, αν η άδεια χρήσης του λογισμικού αποκτήθηκε κατά τη διάρκεια της παραμονής σας στην Ιαπωνία, την Κίνα, την Κορέα ή άλλη χώρα της Νοτιοανατολικής Ασίας , όπου όλες οι επίσημες γλώσσες χρησιμοποιούν ιδεογράμματα (π.χ. χαρακτήρες Hanzi, Kanji, ή Hanja), ή/και άλλες γραφές όπως είναι οι hangul ή kana· ή (γ) στην Αγγλία, αν η άδεια χρήσης του λογισμικού αποκτήθηκε κατά τη διάρκεια της παραμονής σας σε οποιαδήποτε άλλη χώρα που δεν αναφέρεται παραπάνω. Τα αντίστοιχα δικαστήρια της κομητείας της Santa Clara στην Καλιφόρνια, σε περίπτωση που ισχύει το δίκαιο της εν λόγω πολιτείας, το περιφερειακό δικαστήριο του Τόκιο στην Ιαπωνία, σε περίπτωση που ισχύει το ιαπωνικό δίκαιο, και τα αρμόδια δικαστήρια του Λονδίνου στην Αγγλία, σε περίπτωση που ισχύει το αγγλικό δίκαιο, θα διαθέτουν μη αποκλειστική δικαιοδοσία σχετικά με οποιαδήποτε διαφορά προκύψει σχετικά με την παρούσα σύμβαση. Η παρούσα σύμβαση δεν θα διέπεται από το ιδιωτικό διεθνές δίκαιο οποιασδήποτε χώρας ή από τη Συνθήκη των Ηνωμένων Εθνών για τις συμβάσεις διεθνούς πώλησης αγαθών, η εφαρμογή των οποίων αποκλείεται ρητά.

11. Γενικές διατάξεις.

Εάν οποιοδήποτε μέρος της παρούσας σύμβασης καταστεί άκυρο και ανεκτέλεστο, αυτό δεν θίγει την εγκυρότητα και την ισχύ της υπόλοιπης σύμβασης, η οποία παραμένει σε ισχύ σύμφωνα με τους όρους της. Κάθε τροποποίηση της παρούσας σύμβασης μπορεί να γίνει μόνο εγγράφως και προσυπογράφεται από εξουσιοδοτημένο εκπρόσωπο της Adobe. Αυτή είναι η πλήρης συμφωνία μεταξύ της Adobe και υμών σχετικά με το λογισμικό και υπερισχύει οποιωνδήποτε προγενέστερων δηλώσεων, συζητήσεων, δεσμεύσεων, ανακοινώσεων ή διαφημίσεων σχετικά με το λογισμικό.

12. Υπενθύμιση προς τους τελικούς χρήστες της κυβέρνησης των ΗΠΑ.

Σχετικά με τους τελικούς χρήστες της κυβέρνησης των ΗΠΑ, η Adobe συμφωνεί να συμμορφώνεται με όλους τους ισχύοντες νόμους περί ίσων ευκαιριών, περιλαμβανομένων, αν κρίνεται κατάλληλο, των διατάξεων της εκτελεστικής εντολής 11246, ως έχει τροποποιηθεί, ενότητα 402 του νόμου περί αναπροσαρμογής της ενίσχυσης προς τους βετεράνους του πολέμου του Βιετνάμ του 1974 (38 USC 4212), και ενότητα 503 του νόμου περί αναπροσαρμογής του 1973 ως έχει τροποποιηθεί, και των κανονισμών της 41 CFR μέρη 60-1 έως 60-60, 60-250, και 60-741. Η ρήτρα θετικής διάκρισης και οι κανονισμοί που περιέχονται στην προηγούμενη πρόταση ενσωματώνονται εξ’ αναφοράς και αποτελούν αναπόσπαστο τμήμα της παρούσας σύμβασης.

13. Συμμόρφωση με τις άδειες.

Εάν είστε επιχείρηση, εταιρεία ή οργανισμός, αποδέχεστε ότι όχι περισσότερο από μία φορά ετησίως, η Adobe ή εξουσιοδοτημένο στέλεχός της διατηρεί το δικαίωμα, κατόπιν ειδοποίησης προς εσάς 10 ημέρες νωρίτερα ,να πραγματοποιήσει έλεγχο των αρχείων, των συστημάτων και των εγκαταστάσεών σας προκειμένου να επαληθεύσει ότι η χρήση κάθε λογισμικού είναι σύμφωνη με την έγκυρη άδεια χρήσης που έχετε αποκτήσει από την Adobe. Παραδείγματος χάριν, η Adobe έχει δικαιώματα επί των αρχείων σας, εκείνων που χρησιμεύουν στο να διαπιστωθεί εάν η εκάστοτε εγκατάσταση του λογισμικού συνοδεύεται ή όχι από καταχώριση του σειριακού αριθμού, και πρέπει να προμηθεύετε άμεσα στην Adobe τα εν λόγω αρχεία, όταν σας υποβάλλεται σχετικό αίτημα από την Adobe. Πληροφορίες σχετικά με τους ισχύοντες σειριακούς αριθμούς λογισμικού διατίθενται στη διεύθυνση http://www.adobe.com/go/volume_resources_gr. Εάν με την προαναφερθείσα επαλήθευση διαπιστωθεί ότι η χρήση αυτή δεν είναι σύμφωνη με έγκυρη άδεια χρήσης, απαιτείται άμεση απόκτηση έγκυρης άδειας προς συμμόρφωση της χρήσης σας.

14. Συνδεσιμότητα με το Internet και ιδιωτικό απόρρητο.

14.1 Αυτόματες συνδέσεις με το internet. Το λογισμικό ενδέχεται να οδηγήσει σε αυτόματη σύνδεση του υπολογιστή σας στο internet, χωρίς περαιτέρω ειδοποίηση, και σε επικοινωνία με κάποιο δικτυακό τόπο της Adobe για την ενδεχόμενη παροχή, μεταξύ άλλων, πρόσθετων πληροφοριών, δυνατοτήτων και λειτουργικότητας σε εσάς. Με εξαίρεση τυχόν διαφορετικής περιγραφής τους στις ενότητες 14.2 έως και 14.6, οι παρακάτω διατάξεις ισχύουν για όλες τις αυτόματες συνδέσεις στο internet από το λογισμικό:

14.1.1 όταν το λογισμικό συνδέεται αυτομάτως με το internet, μια διεύθυνση πρωτοκόλλου internet («IP Address») που έχει αποδοθεί στην τρέχουσα σύνδεσή σας αποστέλλεται σε δικτυακό τόπο της Adobe,

14.1.2 όταν το λογισμικό συνδεθεί αυτομάτως με το internet, ουδεμία προσωπικώς χαρακτηριστική πληροφορία αποστέλλεται, εκτός από το γεγονός ότι οι διευθύνσεις IP μπορούν να θεωρηθούν προσωπικώς χαρακτηριστικές σε μερικά από τα εφαρμοστέα δίκαια, και

14.1.3 κάθε φορά που το λογισμικό συνδέεται στο internet και επικοινωνεί με κάποιο δικτυακό τόπο της Adobe, είτε αυτόματα είτε βάσει ρητού αιτήματος του χρήστη, θα ισχύει η πολιτική προστασίας ιδιωτικού απορρήτου της Adobe (http://www.adobe.com/go/privacy_gr). Επιπροσθέτως, εκτός και αν διαθέτετε ξεχωριστούς όρους χρήσης τη συγκεκριμένη στιγμή, θα ισχύουν οι όροι χρήσης Adobe.com (http://www.adobe.com/go/terms_gr). Σημειωτέον ότι η πολιτική προστασίας ιδιωτικού απορρήτου της Adobe επιτρέπει την παρακολούθηση των επισκέψεων σε δικτυακούς τόπους και πραγματεύεται λεπτομερώς το θέμα της παρακολούθησης και χρήσης cookies, Web beacons και άλλων παρόμοιων εργαλείων.

14.2 Λήψη ενημερώσεων. Το λογισμικό ενδέχεται να οδηγήσει σε αυτόματη σύνδεση του υπολογιστή σας στο internet, χωρίς περαιτέρω ειδοποίηση, είτε περιστασιακά είτε σε τακτική βάση, για την πραγματοποίηση ελέγχων για ενημερώσεις που διατίθενται για λήψη και εγκατάσταση στον υπολογιστή σας και για τη γνωστοποίηση των αποτελεσμάτων των προσπαθειών εγκατάστασης στην Adobe. Συμβουλευτείτε την τεκμηρίωση για πληροφορίες σχετικά με την αλλαγή των ρυθμίσεων λήψης ενημερώσεων.

14.3 Ενεργοποίηση. Το λογισμικό ενδέχεται να οδηγήσει σε αυτόματη σύνδεση του υπολογιστή σας στο internet, χωρίς περαιτέρω ειδοποίηση, είτε περιστασιακά είτε σε τακτική βάση, για την επικύρωση της σύμφωνης λειτουργίας του λογισμικού προς την παρούσα σύμβαση (διαδικασία που αναφέρεται ως «ενεργοποίηση»). Σε ορισμένες περιπτώσεις, εάν δεν υπάρξει επιτυχής ενεργοποίηση του λογισμικού, ενδέχεται να υφίσταται περιορισμένη λειτουργικότητα ή και παντελής απουσία λειτουργίας του λογισμικού. Για περισσότερες λεπτομέρειες, επισκεφτείτε τη διεύθυνση http://www.adobe.com/go/activation_gr.

14.4 Χρήση των ηλεκτρονικών υπηρεσιών Adobe. Το λογισμικό ενδέχεται να οδηγήσει σε αυτόματη σύνδεση του υπολογιστή σας στο internet, χωρίς περαιτέρω ειδοποίηση, είτε περιστασιακά είτε σε τακτική βάση, για τη διευκόλυνση της πρόσβασής σας σε περιεχόμενο και υπηρεσίες που παρέχονται σε εσάς από την Adobe, όπως περιγράφεται περαιτέρω στην ενότητα 16.5. Επιπλέον, το λογισμικό μπορεί, χωρίς περαιτέρω ειδοποίηση, να συνδέεται αυτόματα στο internet για να ενημερώνει τα υλικά που λαμβάνετε από τις υπηρεσίες αυτές, έτσι ώστε να παρέχει άμεση διαθεσιμότητα των εν λόγω υπηρεσιών, ακόμη και όταν ο υπολογιστής σας δεν είναι συνδεδεμένος στο Internet. Συμβουλευτείτε την τεκμηρίωση για πληροφορίες σχετικά με την αλλαγή των ρυθμίσεων λήψης ενημερώσεων.

14.5 Ψηφιακά πιστοποιητικά. Το λογισμικό χρησιμοποιεί ψηφιακά πιστοποιητικά για να σας βοηθήσει να αναγνωρίσετε αρχεία που έχετε λάβει (π.χ. εφαρμογές και περιεχόμενο), καθώς και ποιος δημοσίευσε τα αρχεία αυτά. Παραδείγματος χάριν, το Adobe AIR χρησιμοποιεί ψηφιακά πιστοποιητικά για να σας βοηθήσει να αναγνωρίσετε τον εκδότη των εφαρμογών Adobe AIR και η οικογένεια προϊόντων Adobe Acrobat χρησιμοποιεί ψηφιακά πιστοποιητικά για την υπογραφή και επικύρωση υπογραφών σε έγγραφα PDF και την επικύρωση πιστοποιημένων εγγράφων PDF. Ο υπολογιστής σας ενδέχεται να συνδεθεί με το Internet κατά την επικύρωση των ψηφιακού πιστοποιητικού.

14.6 Διαχειριστής ρυθμίσεων. Το λογισμικό ενδέχεται να περιλαμβάνει το Flash Player. Η χρήση του Flash Player μπορεί να οδηγήσει σε αποθήκευση ορισμένων ρυθμίσεων χρήστη στον υπολογιστή σας ως τοπικό κοινόχρηστο αντικείμενο. Οι ρυθμίσεις αυτές δεν συνδέονται με εσάς, αλλά σας επιτρέπουν να διαμορφώσετε ορισμένες ρυθμίσεις εντός του Flash Player. Μπορείτε να βρείτε περισσότερες πληροφορίες σχετικά με τα τοπικά κοινόχρηστα αντικείμενα στη διεύθυνση http://www.adobe.com/go/flashplayer_security_gr και περισσότερες πληροφορίες σχετικά με τον διαχειριστή ρυθμίσεων στη διεύθυνση http://www.adobe.com/go/settingsmanager_gr.

15. Επικοινωνίες μεταξύ ομότιμων.

Το λογισμικό ενδέχεται να χρησιμοποιήσει τη σύνδεσή σας με ένα τοπικό δίκτυο, χωρίς περαιτέρω ειδοποίηση, για να συνδεθεί αυτόματα με άλλο λογισμικό της Adobe και, στη διάρκεια αυτή, ενδέχεται να δείξει στο τοπικό δίκτυο ότι είναι διαθέσιμο για επικοινωνία με άλλο λογισμικό Adobe. Οι συνδέσεις αυτές ενδέχεται να μεταφέρουν τη διεύθυνση IP της σύνδεσής σας στο τοπικό δίκτυο αλλά ουδέποτε θα μεταφερθούν προσωπικώς χαρακτηριστικές πληροφορίες μέσα από παρόμοιες συνδέσεις (εκτός από το γεγονός ότι οι διευθύνσεις IP μπορούν να θεωρηθούν προσωπικώς χαρακτηριστικές σε μερικά από τα εφαρμοστέα δίκαια). Συμβουλευθείτε την τεκμηρίωση για πληροφορίες σχετικά με την αλλαγή των προεπιλεγμένων ρυθμίσεων σχετικά με τη λήψη ενημερώσεων.

16. Ειδικές διατάξεις και εξαιρέσεις.

Στην ενότητα αυτή καθορίζονται συγκεκριμένες διατάξεις που σχετίζονται με ορισμένα συστατικά μέρη του λογισμικού καθώς και περιορισμένες εξαιρέσεις στους πιο πάνω όρους και συνθήκες. Στο βαθμό που κάποια διάταξη της παρούσας ενότητας έρχεται σε αντίθεση με οποιονδήποτε από τους όρους ή τις συνθήκες της παρούσας σύμβασης, η ενότητα αυτή θα υπερισχύει του εν λόγω όρου ή της συνθήκης.

16.1 Ουδεμία προκατάληψη, διατάξεις Ευρωπαϊκής Ένωσης.

16.1.1 Η παρούσα σύμβαση δεν θίγει τα θεσμικά δικαιώματα οποιουδήποτε μέρους, συμπεριλαμβανομένων όσων ενεργούν με την ιδιότητα του καταναλωτή. Επί παραδείγματι, όσον αφορά στους καταναλωτές της Νέας Ζηλανδίας που αγοράζουν το λογισμικό για ιδιωτική ή οικιακή χρήση (όχι για επιχειρηματικούς σκοπούς), η παρούσα συμφωνία υπόκειται στον νόμο περί εγγυήσεων για τον καταναλωτή.

16.1.2 Εάν αποκτήσατε το λογισμικό στην Ευρωπαϊκή Ένωση (Ε.Ε.), έχετε τη συνήθη διαμονή σας στην Ε.Ε. και είστε καταναλωτής (που χρησιμοποιείται το λογισμικό για προσωπικούς, μη επιχειρηματικούς σκοπούς), τότε η ενότητα 6 δεν ισχύει για την αγορά σας και τη χρήση του λογισμικού. Αντιθέτως, η Adobe εγγυάται για 2 έτη από την αγορά του ότι το λογισμικό παρέχει τις λειτουργικότητες που ορίζονται στην τεκμηρίωση (εφεξής «συνομολογημένες λειτουργικότητες») όταν χρησιμοποιείται στη συνιστώμενη προδιαγραφή υλικού (hardware). Η μη ουσιώδης απόκλιση από τις συνομολογημένες λειτουργικότητες δε θα θεωρείται ότι γεννά οποιοδήποτε δικαίωμα ως εκ της εγγύησης. Η ΠΑΡΟΥΣΑ ΕΓΓΥΗΣΗ ΔΕΝ ΙΣΧΥΕΙ ΓΙΑ ΛΟΓΙΣΜΙΚΟ ΠΟΥ ΧΡΗΣΙΜΟΠΟΙΕΙΤΕ ΣΕ ΠΡΟΕΚΔΟΣΕΙΣ, ΔΟΚΙΜΑΣΤΙΚΕΣ ΕΚΔΟΣΕΙΣ, ΔΕΙΓΜΑΤΑ ΠΡΟΪΟΝΤΟΣ Ή ΣΕ ΛΟΓΙΣΜΙΚΟ ΓΡΑΜΜΑΤΟΣΕΙΡΩΝ ΠΟΥ ΕΧΟΥΝ ΜΕΤΑΤΡΑΠΕΙ ΣΕ ΑΛΛΕΣ ΜΟΡΦΕΣ Ή ΣΤΟ ΒΑΘΜΟ ΠΟΥ ΤΟ ΛΟΓΙΣΜΙΚΟ ΔΕΝ ΜΠΟΡΕΙ ΝΑ ΕΚΤΕΛΕΣΤΕΙ ΔΙΟΤΙ ΕΧΕΙ ΤΡΟΠΟΠΟΙΗΘΕΙ ΑΠΟ ΕΣΑΣ. Για να εγείρετε αξιώσεις εκ της εγγύησης, πρέπει να ενημερώσετε το τμήμα υποστήριξης πελατών Adobe εντός της περιόδου των 2 ετών, παρέχοντας την απόδειξη αγοράς του λογισμικού. Η Adobe θα επαληθεύσει αν πρόκειται για ελάττωμα στο λογισμικό ή θα σας υποδείξει ότι το σφάλμα προέκυψε γιατί δεν έχετε εγκαταστήσει το λογισμικό σωστά (σε αυτήν την περίπτωση, η Adobe θα σας βοηθήσει). Αν υπάρχει κάποιο ελάττωμα στο λογισμικό, μπορείτε να ζητήσετε από την Adobe είτε επιστροφή χρημάτων είτε ένα διορθωμένο αντίγραφο ή αντίγραφο αντικατάστασης του λογισμικού. Οι αιτήσεις πρέπει να συνοδεύονται από την απόδειξη αγοράς. Σε περίπτωση που τα στοιχεία της εγγύησης τεκμηριωθούν, η Adobe θα ανταποκριθεί στην αίτησή σας για επιδιόρθωση ή αντικατάσταση λογισμικού, εκτός εάν δεν θεωρηθεί εύλογο για την Adobe να προβεί σε αυτήν την πράξη και σας επιστρέψει τα χρήματά σας. Για πληροφορίες σχετικά με την εγγύηση, επικοινωνήστε με το τμήμα υποστήριξης πελατών της Adobe.

Λάβετε υπόψη σας ότι οι διατάξεις της ενότητας 8 (περιορισμός της ευθύνης) θα συνεχίσουν να ισχύουν για τυχόν αξιώσεις ζημίας που εγείρετε όσον αφορά στη χρήση του λογισμικού. Παρόλα αυτά, η Adobe θεωρείται υπεύθυνη για άμεσες απώλειες που είναι εύλογα προβλέψιμες σε περίπτωση παραβίασης της παρούσας σύμβασης από την Adobe. Σας συνιστούμε να λάβετε όλα τα μέτρα που απαιτούνται για την αποφυγή και τη μείωση των ζημιών, ειδικότερα για τη δημιουργία αντιγράφων ασφαλείας του λογισμικού και των δεδομένων του υπολογιστή σας.

Η παρούσα σύμβαση και συγκεκριμένα η ενότητα 16.1.2 έχει ως σκοπό την περιγραφή των δικαιωμάτων σας (συμπεριλαμβανομένων των θεσμικών) σε περίπτωση που προκύψει κάποιο πρόβλημα με τη χρήση του λογισμικού. Αν τα θεσμικά σας δικαιώματα είναι περισσότερα από την παρούσα περιγραφή, θα ισχύσουν τα θεσμικά σας δικαιώματα.

16.1.3 Κανένας από τους όρους της παρούσας σύμβασης (συμπεριλαμβανομένης της ενότητας 4.4) δεν περιορίζει τυχόν δικαιώματα ανακατασκευής του λογισμικού που σας παραχωρούνται βάσει της ισχύουσας νομοθεσίας και από τα οποία δεν χωρεί παραίτηση. Παραδείγματος χάριν, εάν βρίσκεστε εντός της Ευρωπαϊκής Ένωσης (Ε.Ε.), ενδέχεται να έχετε υπό ορισμένες προϋποθέσεις δικαιώματα που προβλέπονται από την ισχύουσα νομοθεσία όσον αφορά την ανακατασκευή του λογισμικού, εφόσον αυτό είναι αναγκαίο για την επίτευξη διαλειτουργικότητας του λογισμικού με άλλο πρόγραμμα λογισμικού και εφόσον έχετε προηγουμένως υποβάλλει εγγράφως αίτημα στην Adobe για την παροχή των πληροφοριών που απαιτούνται για την επίτευξη της εν λόγω διαλειτουργικότητας και η Adobe δεν έχει καταστήσει τις πληροφορίες αυτές διαθέσιμες. Επιπλέον, η εν λόγω ανακατασκευή μπορεί να πραγματοποιηθεί μόνον από εσάς ή από άλλο άτομο που έχει άδεια χρήσης ενός αντιγράφου του λογισμικού εκ μέρους σας. Η Adobe έχει το δικαίωμα επιβολής εύλογων προϋποθέσεων πριν από την παροχή των εν λόγω πληροφοριών. Οποιαδήποτε πληροφορία που παρέχεται από την Adobe ή αποκτάται από εσάς, δυνάμει της παρούσας σύμβασης, μπορεί να χρησιμοποιηθεί μόνο από εσάς για τον ενταύθα περιγραφόμενο σκοπό και δεν επιτρέπεται να αποκαλυφθεί σε τρίτους ή να χρησιμοποιηθεί για τη δημιουργία τυχόν λογισμικού που είναι ουσιωδώς παρεμφερές σε έκφραση με το λογισμικό ή που χρησιμοποιείται για οποιαδήποτε άλλη ενέργεια που παραβιάζει τα δικαιώματα πνευματικής ιδιοκτησίας της Adobe ή των δικαιοπαρόχων της.

16.2 Συμπληρωματικοί όροι προϊόντος προέκδοσης. Εάν το λογισμικό αποτελεί προϊόν προέκδοσης ή λογισμικό beta («λογισμικό προέκδοσης»), τότε ισχύει η ενότητα αυτή. Το λογισμικό προέκδοσης αποτελεί προέκδοση, δεν αποτελεί το τελικό προϊόν της Adobe, και μπορεί να περιέχει ιούς, σφάλματα και οποιαδήποτε άλλα προβλήματα που μπορούν να προκαλέσουν βλάβες στο σύστημα ή άλλα στοιχεία και απώλεια δεδομένων. Η Adobe μπορεί να μην εκδώσει ποτέ εμπορικά το λογισμικό προέκδοσης. Εάν έχετε λάβει προέκδοση λογισμικού βάσει ξεχωριστής έγγραφης συμφωνίας, όπως η σύμβαση παροχής άδειας χρήσης προέκδοσης λογισμικού της Adobe Systems Incorporated, η χρήση του λογισμικού από εσάς θα διέπεται επίσης από την εν λόγω συμφωνία. Θα επιστρέψετε ή θα καταστρέψετε όλα τα αντίγραφα του λογισμικού προέκδοσης όταν σας ζητηθεί από την Adobe ή με την ευρεία διάθεση της εμπορικής έκδοσης του εν λόγω λογισμικού από την πλευρά της Adobe. ΦΕΡΕΤΕ ΤΗΝ ΠΛΗΡΗ ΕΥΘΥΝΗ ΓΙΑ ΤΗ ΧΡΗΣΗ ΤΟΥ ΛΟΓΙΣΜΙΚΟΥ ΠΡΟΕΚΔΟΣΗΣ. ΓΙΑ ΑΠΟΠΟΙΗΣΕΙΣ ΕΓΓΥΗΣΗΣ ΚΑΙ ΠΕΡΙΟΡΙΣΜΟΥΣ ΕΥΘΥΝΗΣ ΠΟΥ ΔΙΕΠΟΥΝ ΤΟ ΛΟΓΙΣΜΙΚΟ ΠΡΟΕΚΔΟΣΗΣ ΒΛ. ΕΝΟΤΗΤΕΣ 7 ΚΑΙ 8.

16.3 Εκπαιδευτικό λογισμικό προϊόν. Αν το λογισμικό αποτελεί εκπαιδευτικό λογισμικό προϊόν (λογισμικό που κατασκευάζεται και διανέμεται για χρήση μόνο από τους τελικούς χρήστες εκπαιδευτικούς), δεν δικαιούστε να χρησιμοποιήσετε το λογισμικό, εκτός και αν ως εκ του εφαρμοστέου δικαίου στην περίπτωση σας εμπίπτετε στην κατηγορία τελικού χρήστη εκπαιδευτικού. Επισκεφτείτε τη διεύθυνση http://www.adobe.com/go/edu_purchasing_gr για να μάθετε εάν εμπίπτετε στην κατηγορία αυτή. Για την εύρεση ενός εξουσιοδοτημένου ακαδημαϊκού μεταπωλητή της Adobe στην περιοχή σας, επισκεφτείτε τη διεύθυνση http://www.adobe.com/go/store_gr.

16.4 Λογισμικό γραμματοσειρών. Εάν το λογισμικό περιέχει λογισμικό γραμματοσειρών:

16.4.1 Μπορείτε να χρησιμοποιήσετε το λογισμικό των γραμματοσειρών μαζί με το λογισμικό στους υπολογιστές, όπως περιγράφεται στην ενότητα 2, και να εξάγετε το λογισμικό γραμματοσειρών σε οποιαδήποτε συσκευή εξόδου που είναι συνδεδεμένη με τους εν λόγω υπολογιστές.

16.4.2 Αν ο επιτρεπόμενος αριθμός υπολογιστών δεν υπερβαίνει τους πέντε (5), μπορείτε να φορτώνετε τις γραμματοσειρές στη μνήμη (σκληρό δίσκο ή τη μνήμη RAM) μιας συσκευής εξόδου που συνδέεται με τουλάχιστον έναν τέτοιο υπολογιστή με σκοπό να παραμείνουν σταθερά εγκατεστημένες στη συσκευή αυτή, και μιας επιπλέον συσκευής εξόδου για κάθε πολλαπλάσιο του πέντε εκ του επιτρεπόμενου αριθμού υπολογιστών.

16.4.3 Μπορείτε να μεταφέρετε ένα αντίγραφο των γραμματοσειρών, που έχετε χρησιμοποιήσει για να δημιουργήσετε ένα συγκεκριμένο αρχείο, σε ένα εμπορικό εκτυπωτή ή άλλη υπηρεσία εκτυπώσεων (service bureau), και αυτή η υπηρεσία επιτρέπεται να χρησιμοποιήσει τις γραμματοσειρές για να επεξεργαστεί το αρχείο σας, με την προϋπόθεση ότι η ως άνω υπηρεσία έχει έγκυρη άδεια χρήσης αυτών των γραμματοσειρών.

16.4.4 Μπορείτε να τροποποιήσετε το λογισμικό γραμματοσειρών σε άλλη μορφή και να το εγκαταστήσετε για χρήση σε άλλο περιβάλλον με τους ακόλουθους όρους: ο υπολογιστής στον οποίο χρησιμοποιείται ή έχει εγκατασταθεί λογισμικό τροποποιημένων γραμματοσειρών, περιλαμβάνεται στον επιτρεπόμενο αριθμό υπολογιστών. Η χρήση του λογισμικού γραμματοσειρών που τροποποιήσατε θα γίνεται σύμφωνα με τους όρους και τις προϋποθέσεις τις παρούσας σύμβασης. Το εν λόγω λογισμικό γραμματοσειρών θα πρέπει να χρησιμοποιηθεί αποκλειστικά και μόνο στο εσωτερικό της επιχείρησης σας ή για προσωπική σας χρήση και δεν επιτρέπεται η διανομή ή η μετακίνηση των γραμματοσειρών για οποιοδήποτε σκοπό, με την επιφύλαξη των όσων προβλέπονται στην ενότητα 4.6 της παρούσας σύμβασης.

16.4.5 Μπορείτε να ενσωματώσετε αντίγραφα του λογισμικού γραμματοσειρών στα ηλεκτρονικά σας έγγραφα για το σκοπό της εκτύπωσης και της προβολής του εγγράφου. Εάν το λογισμικό γραμματοσειρών που ενσωματώνεται προσδιορίζεται ως «παρέχεται άδεια για ενσωμάτωση επιδεκτική επεξεργασίας» στο δικτυακό τόπο της Adobe στη διεύθυνση http://www.adobe.com/go/embedding_eula_gr, μπορείτε επίσης να ενσωματώσετε αντίγραφα του λογισμικού γραμματοσειρών για τον επιπρόσθετο σκοπό της επεξεργασίας των ηλεκτρονικών σας εγγράφων. Κανένα άλλο δικαίωμα ενσωμάτωσης δεν συνάγεται σιωπηρώς ή παραχωρείται σύμφωνα με την παρούσα άδεια χρήσης.

16.4.6 Ως εξαίρεση των ανωτέρω, οι γραμματοσειρές που παρατίθενται στη διεύθυνση http://www.adobe.com/go/restricted_fonts_gr παρέχονται μαζί με το λογισμικό μόνο για την επίτευξη των λειτουργικών σκοπών του περιβάλλοντος χρήστη του λογισμικού και όχι για να συμπεριληφθούν σε τυχόν αρχεία εξόδου. Δεν παρέχεται άδεια χρήσης για τις εν λόγω παρατιθέμενες γραμματοσειρές, βάσει των ενοτήτων 16.4.1 έως 16.4.5 ανωτέρω. Συμφωνείτε ότι δεν θα προβείτε σε αντιγραφή, μετακίνηση, ενεργοποίηση ή χρήση των παρατιθέμενων γραμματοσειρών ή ότι δεν θα επιτρέψετε την αντιγραφή, μετακίνηση, ενεργοποίηση ή χρήση τους από οποιοδήποτε εργαλείο διαχείρισης γραμματοσειρών μαζί με οποιαδήποτε εφαρμογή, πρόγραμμα ή αρχείο λογισμικού πλην του λογισμικού.

16.5 Online υπηρεσίες.

16.5.1 Παρεχόμενες από την Adobe. Το λογισμικό διευκολύνει την πρόσβασή σας σε περιεχόμενο και διάφορες υπηρεσίες που φιλοξενούνται σε δικτυακό τόπο που συντηρείται από την ή τις θυγατρικές της εταιρείες («Adobe Online Services»). Παραδείγματα τέτοιων υπηρεσιών online της Adobe ενδέχεται να περιλαμβάνουν, μεταξύ άλλων: Adobe BrowserLab, Adobe InContext Editing, Adobe CS Review, Resource Central, kuler, Acrobat.com, Search for Help, Adobe Device Central, και οθόνες καλωσορίσματος (Welcome Screens) των προϊόντων. Σε μερικές περιπτώσεις, κάποια υπηρεσία online της Adobe ενδέχεται να παρουσιαστεί ως χαρακτηριστικό ή επέκταση μέσα στο λογισμικό αν και φιλοξενείται σε κάποιον Δικτυακό τόπο. Σε μερικές περιπτώσεις, μια υπηρεσία online της Adobe ενδέχεται να απαιτεί ξεχωριστή συνδρομή ή άλλο τέλος προκειμένου να επιτραπεί η πρόσβαση σε αυτήν ή/και συγκατάθεσή σας σε πρόσθετους όρους χρήσης. Οι υπηρεσίες online της Adobe ενδέχεται να μην είναι διαθέσιμες σε όλες τις γλώσσες ή σε κατοίκους άλλων χωρών και η Adobe ενδέχεται, ανά πάσα στιγμή και για οποιονδήποτε λόγο, να τροποποιήσει ή να διακόψει τη διάθεση οποιασδήποτε υπηρεσίας online της Adobe. Η Adobe επίσης επιφυλάσσεται του δικαιώματος να επιβάλλει την έναρξη καταβολής τέλους για πρόσβαση ή χρήση σε κάποια υπηρεσία online της Adobe που προηγουμένως προσέφερε δωρεάν. Επειδή οι υπηρεσίες online της Adobe χρησιμοποιούν αυτόματες συνδέσεις με το Internet, βλ. Ενότητα 14 για σημαντικές πληροφορίες σχετικά με τη συνδεσιμότητα στο Internet και το ιδιωτικό σας απόρρητο. Όπως αναφέρεται στην ενότητα 14, όταν το λογισμικό προσπελαύνει υπηρεσία online της Adobe, η χρήση της συγκεκριμένης υπηρεσίας online της Adobe διέπεται από την πολιτική προστασίας ιδιωτικού απορρήτου της Adobe (http://www.adobe.com/go/privacy_gr), από τους όρους χρήσης Adobe.com (http://www.adobe.com/go/terms_gr) και από οποιουσδήποτε πρόσθετους όρους χρήσης που ενδέχεται να παρουσιαστούν ενώπιόν σας τη συγκεκριμένη στιγμή.

16.5.2 Παρεχόμενες από τρίτους. Το λογισμικό ενδέχεται να διευκολύνει την πρόσβασή σας σε δικτυακό τόπο που συντηρείται από τρίτους που προσφέρουν αγαθά, πληροφορίες, λογισμικό και υπηρεσίες («online υπηρεσίες τρίτων»). Στις εν λόγω online υπηρεσίες τρίτων ενδέχεται να περιλαμβάνεται, ενδεικτικώς, η υπηρεσία Kodak Easy Share Gallery. Η πρόσβασή σας και η χρήση οποιασδήποτε online υπηρεσίας τρίτων διέπεται από τους όρους, προϋποθέσεις, αποποιήσεις και ειδοποιήσεις που βρίσκονται στο σχετικό δικτυακό τόπο ή συνδέονται με οποιονδήποτε άλλο τρόπο με τις συγκεκριμένες online υπηρεσίες τρίτων. Η Adobe μπορεί ανά πάσα στιγμή, για οποιονδήποτε λόγο, να τροποποιήσει ή να διακόψει τη διαθεσιμότητα οποιασδήποτε online υπηρεσίας τρίτων. Η Adobe δεν ελέγχει, υιοθετεί ή παραδέχεται ευθύνη για online υπηρεσίες τρίτων. Όλες οι συναλλαγές μεταξύ υμών και οποιουδήποτε τρίτου μέρους σε σχέση με online υπηρεσία τρίτων, συμπεριλαμβανομένων οποιασδήποτε πολιτικής τρίτων και της χρήσης προσωπικών σας πληροφοριών, της παράδοσης και της πληρωμής για αγαθά και υπηρεσίες και οποιουσδήποτε άλλους όρους, προϋποθέσεις, εγγυήσεις ή δηλώσεις που σχετίζονται με τις εν λόγω συναλλαγές, αφορούν αποκλειστικά εσάς και το εν λόγω τρίτο μέρος. Οι online υπηρεσίες τρίτων ενδέχεται να μην είναι διαθέσιμες σε όλες τις γλώσσες ή σε κατοίκους όλων των χωρών και η Adobe ενδέχεται, ανά πάσα στιγμή και για οποιονδήποτε λόγο, να τροποποιήσει ή να διακόψει τη διάθεση οποιασδήποτε υπηρεσίας online της Adobe.

16.5.3 ΜΕ ΕΠΙΦΥΛΑΞΗ ΤΩΝ ΟΣΩΝ ΡΗΤΩΣ ΣΥΜΦΩΝΟΥΝΤΑΙ ΑΠΟ ΤΗΝ ADOBE Ή ΤΙΣ ΘΥΓΑΤΡΙΚΕΣ ΕΤΑΙΡΕΙΕΣ ΑΥΤΗΣ Ή ΕΝΑ ΤΡΙΤΟ ΜΕΡΟΣ ΣΕ ΜΙΑ ΞΕΧΩΡΙΣΤΗ ΣΥΜΒΑΣΗ, Η ΧΡΗΣΗ ΤΩΝ ΔΙΚΤΥΑΚΩΝ ΤΟΠΩΝ ΑΠΟ ΤΗΝ ΠΛΕΥΡΑ ΣΑΣ ΚΑΙ ΤΩΝ ONLINE ΥΠΗΡΕΣΙΩΝ ΕΙΝΑΙ ΔΙΚΗ ΣΑΣ ΕΥΘΥΝΗ ΣΥΜΦΩΝΑ ΜΕ ΤΟΥΣ ΠΕΡΙΟΡΙΣΜΟΥΣ ΕΓΓΥΗΣΗΣ ΚΑΙ ΕΥΘΥΝΗΣ ΤΩΝ ΕΝΟΤΗΤΩΝ 7 ΚΑΙ 8.

16.6 After Effects Render Μηχανή (Engine). Αν το λογισμικό περιλαμβάνει την πλήρη έκδοση του Adobe After Effects, μπορείτε να εγκαταστήσετε απεριόριστο αριθμό μηχανών Render σε υπολογιστές που ανήκουν στο εσωτερικό δίκτυο που περιλαμβάνει τουλάχιστον έναν υπολογιστή στον οποίο έχει εγκατασταθεί η πλήρης έκδοση λογισμικού του Adobe After Effects. Με τον όρο «μηχανή Render» νοείται το τμήμα του λογισμικού που μπορεί να εγκατασταθεί και το οποίο καθιστά δυνατές τις εργασίες After Effects, αλλά δεν μπορεί να χρησιμοποιηθεί για τη δημιουργία ή τροποποίηση εργασιών και δεν περιλαμβάνει το πλήρες περιβάλλον χρήστη After Effects.

16.7 Ψηφιακά πιστοποιητικά.

16.7.1 Χρήση. Τα ψηφιακά πιστοποιητικά εκδίδονται από τρίτους, μεταξύ των οποίων υπηρεσίες πιστοποιημένων εγγράφων της Adobe (Adobe Certified Document Services, CDS), κατάλογος των οποίων διατίθεται στη διεύθυνση http://www.adobe.com/go/partners_cds_gr («αρχές πιστοποίησης», « Certificate Authorities») ή μπορεί να είναι αυτο-υπογεγραμμένα.

16.7.2 Όροι και προϋποθέσεις. Η αγορά, χρήση και επίδειξη εμπιστοσύνης σε ψηφιακά πιστοποιητικά είναι ευθύνη αφενός δική σας και αφετέρου της αρχής πιστοποίησης. Πριν από την επίδειξη εμπιστοσύνης σε οποιοδήποτε πιστοποιημένο έγγραφο, ψηφιακή υπογραφή ή υπηρεσία αρχής πιστοποίησης, πρέπει να διαβάσετε τους ισχύοντες όρους και προϋποθέσεις που διέπουν την παροχή υπηρεσιών της εκάστοτε αρχής πιστοποίησης, συμπεριλαμβανομένων επί παραδείγματι οποιωνδήποτε των συμβάσεων εγγραφής, συμβάσεων αξιόπιστου μέρους, πολιτικών πιστοποιητικού και δηλώσεων πρακτικής. Ανατρέξτε στους αντίστοιχους συνδέσμους στη διεύθυνση http://www.adobe.com/go/partners_cds_gr για πληροφορίες σχετικά με τις υπηρεσίες πιστοποιημένων εγγράφων της Adobe (CDS).

16.7.3 Βεβαίωση. Αποδέχεστε ότι (α) ένα ψηφιακό πιστοποιητικό μπορεί να έχει ακυρωθεί πριν από την επαλήθευση και συνεπώς το ψηφιακό πιστοποιητικό ή η ψηφιακή υπογραφή να εμφανίζονται ως έγκυρα χωρίς να είναι στην πραγματικότητα, (β) η ασφάλεια ή η ακεραιότητα ενός ψηφιακού πιστοποιητικού μπορεί να διακυβευθούν εξαιτίας ενέργειας ή παράλειψης εκ μέρους του υπογράφοντος του εγγράφου, της ισχύουσας αρχής πιστοποίησης ή οποιουδήποτε τρίτου μέρους και (γ) ένα πιστοποιητικό μπορεί να είναι αυτο-υπογεγραμμένο και συνεπώς να μην έχει χορηγηθεί από αρχή πιστοποίησης. Η ΑΠΟΦΑΣΗ ΕΠΙΔΕΙΞΗΣ Ή ΜΗ ΕΠΙΔΕΙΞΗΣ ΕΜΠΙΣΤΟΣΥΝΗΣ ΣΕ ΕΝΑ ΠΙΣΤΟΠΟΙΗΤΙΚΟ ΕΙΝΑΙ ΑΠΟΚΛΕΙΣΤΙΚΑ ΠΡΟΣΩΠΙΚΗ ΣΑΣ ΕΥΘΥΝΗ. ΑΠΟΔΕΧΕΣΤΕ ΤΟΥΣ ΚΙΝΔΥΝΟΥΣ ΠΟΥ ΑΠΟΡΡΕΟΥΝ ΑΠΟ ΤΗ ΧΡΗΣΗ ΨΗΦΙΑΚΩΝ ΠΙΣΤΟΠΟΙΗΤΙΚΩΝ ΤΑ ΟΠΟΙΑ ΔΕΝ ΣΥΝΟΔΕΥΟΝΤΑΙ ΑΠΟ ΕΓΓΡΑΦΗ ΕΓΓΥΗΣΗ ΑΠΟ ΚΑΠΟΙΑ ΑΡΧΗ ΠΙΣΤΟΠΟΙΗΣΗΣ.

16.7.4 Σύμβαση υπέρ τρίτου- τρίτοι δικαιούχοι. Αποδέχεστε ότι οποιαδήποτε αρχή πιστοποίησης στην οποία βασίζεστε αποτελεί τρίτο δικαιούχο της παρούσας σύμβασης και έχει το δικαίωμα να την εκτελέσει στο όνομά της σαν να ήταν η Adobe.

16.7.5 Αποζημίωση. Συμφωνείτε να αποζημιώνετε την Adobe και την εκάστοτε αρχή πιστοποίησης (με εξαίρεση των όσων ορίζονται ρητά στους όρους και προϋποθέσεις της) για οποιεσδήποτε αξιώσεις αποζημίωσης, ζημιές, ή απαιτήσεις (συμπεριλαμβανομένων όλων των εύλογων δαπανών και των αμοιβών δικηγόρων) που θα προκύψουν από ή σχετικά με κάθε χρήση ή επίδειξη εμπιστοσύνης σε κάθε υπηρεσία της εν λόγω αρχής, συμπεριλαμβάνοντας ενδεικτικά (α) την επίδειξη εμπιστοσύνης σε πιστοποιητικό που έχει λήξει ή ανακληθεί, (β) εσφαλμένη επικύρωση πιστοποιητικού, (γ) χρήση πιστοποιητικού άλλου από αυτό που επιτρέπεται από τους ισχύοντες όρους και προϋποθέσεις, την παρούσα σύμβαση ή το εφαρμοστέο δίκαιο, (δ) αδυναμία άσκησης εύλογης κρίσης υπό τις συγκεκριμένες περιστάσεις για επίδειξη εμπιστοσύνης στις υπηρεσίες έκδοσης ή σε πιστοποιητικά ή, (ε) αδυναμία εκτέλεσης όλων των υποχρεώσεων ως απαιτείται από τους ισχύοντες όρους και προϋποθέσεις που σχετίζονται με τις υπηρεσίες.

16.8 Χαρακτηριστικά Acrobat Standard, Acrobat Pro και Acrobat Pro Extended.

16.8.1 Ορισμοί.

16.8.1.1 Ο όρος «ανάπτυξη» δηλώνει τη διανομή ή με οποιοδήποτε άλλο τρόπο διάθεση, άμεση ή έμμεση, ενός Extended Document (εκτεταμένου εγγράφου) σε έναν ή περισσότερους παραλήπτες.

16.8.1.2 Με τον όρο «εκτεταμένο έγγραφο» δηλώνεται ένα αρχείο μορφής φορητού εγγράφου (PDF) το οποίο χειρίζεται το λογισμικό Acrobat Standard, Acrobat Pro ή Acrobat Pro Extended προκειμένου να ενεργοποιήσει τη δυνατότητα τοπικής αποθήκευσης εγγράφων με συμπληρωμένες φόρμες PDF.

16.8.2 Αν το λογισμικό περιλαμβάνει το Acrobat Standard, Acrobat Pro ή το Acrobat Pro Extended, το λογισμικό περιέχει τεχνολογία ενεργοποίησης, η οποία σας επιτρέπει να ενεργοποιείτε έγγραφα PDF με συγκεκριμένα χαρακτηριστικά μέσω της χρήσης ψηφιακού πιστοποιητικού που βρίσκονται εντός του λογισμικού («κλειδί»). Συμφωνείτε ότι δεν θα αποκτάτε πρόσβαση, ή θα επιδιώκετε να αποκτήσετε πρόσβαση, να ελέγχετε, απενεργοποιείτε, αφαιρείτε, χρησιμοποιείτε ή διανέμετε το κλειδί για οποιονδήποτε σκοπό.

16.8.3 Για οποιοδήποτε μοναδικό εκτεταμένο έγγραφο μπορείτε αποκλειστικά και μόνο να προβείτε είτε σε (α) ανάπτυξη του εν λόγω εκτεταμένου εγγράφου σε απεριόριστο αριθμό μοναδικών παραληπτών, χωρίς ωστόσο να εξαγάγετε πληροφορίες από περισσότερες από πεντακόσιες (500) περιπτώσεις του εν λόγω εκτεταμένου εγγράφου ή οποιασδήποτε αναπαράστασης έντυπου αντιγράφου του εν λόγω εκτεταμένου εγγράφου που περιέχει φόρμες με συμπληρωμένα πεδία, είτε (β) σε ανάπτυξη του εν λόγω εκτεταμένου εγγράφου το πολύ σε πεντακόσιους (500) μοναδικούς παραλήπτες χωρίς όριο στον αριθμό των φορών που μπορείτε να εξαγάγετε πληροφορίες από το εν λόγω εκτεταμένο έγγραφο που σας επιστρέφεται συμπληρωμένο από τους εν λόγω παραλήπτες. Παρά την ύπαρξη οποιωνδήποτε όρων εντός της παρούσης περί του αντιθέτου, η απόκτηση πρόσθετων αδειών χρήσης του Acrobat Standard, Acrobat Pro ή του Acrobat Pro Extended δεν σημαίνει αύξηση των ανωτέρω ορίων (δηλαδή, τα ανωτέρω όρια αποτελούν τα συνολικά αθροιστικά όρια ανεξάρτητα από τον αριθμό των πρόσθετων αδειών χρήσης του Acrobat Standard, Acrobat Pro ή του Acrobat Pro Extended που έχετε αποκτήσει).

16.9 Βοήθημα Acrobat Pro Extended Capture. Εάν το λογισμικό περιέχει το βοήθημα Acrobat Pro Extended Capture Utility, εκτός από την εγκατάσταση του λογισμικού όπως ορίζεται στην ενότητα 2 ανωτέρω, μπορείτε να εγκαταστήσετε το εν λόγω εργαλείο χωριστά σε ένα και μόνο υπολογιστή Unix.

16.10 FlashPaper Printer. Παρά την ύπαρξη οποιωνδήποτε όρων εντός της παρούσης περί του αντιθέτου, δεν επιτρέπεται (α) η εγκατάσταση του FlashPaper Printer σε ένα διακομιστή για πρόσβαση ή χρήση από πολλαπλούς χρήστες ή (β) η τροποποίηση ή αντικατάσταση της προβολής του περιβάλλοντος χρήστη του FlashPaper Printer η οποία εμφανίζει έγγραφα FlashPaper.

16.11 Προγράμματα προβολής Flash Player και Runtime. Τα δικαιώματά σας σχετικά με τη χρήση οποιουδήποτε προγράμματος αναπαραγωγής ή προβολής Flash, μεμονωμένου προγράμματος αναπαραγωγής, plug-in, στοιχείου χρόνου εκτέλεσης ή εργαλείου ελέγχου ActiveX που παρέχεται μαζί με το λογισμικό ή ως τμήμα αυτού, ή σε ένα αρχείο εξόδου, περιορίζονται σε αυτά που ορίζονται στον παρακάτω σύνδεσμο, http://www.adobe.com/go/flashplayer_usage_gr. Με εξαίρεση τα όσα ορίζονται στον εν λόγω σύνδεσμο, δεν έχετε κανένα δικαίωμα χρήσης ή διανομής του εν λόγω λογισμικού.

16.12 Device Central. Οι εικόνες που προβάλλονται σε κινητές συσκευές μέσα στο Device Central παρέχονται για σκοπούς προσομοίωσης και μόνον. Οι πραγματικές κινητές συσκευές που κατασκευάζονται εμπορικά και διατίθενται από τον κατασκευαστή της εκάστοτε συσκευής ενδέχεται να περιέχουν ή να μην περιέχουν την τεχνολογία Adobe που χρησιμοποιείται μέσα στο Device Central για δημιουργία της προσομοίωσης. Οι εικόνες κινητών συσκευών μπορούν να χρησιμοποιηθούν μόνον για μη εμπορικούς σκοπούς ανάπτυξης, και μόνον σε συνδυασμό με περιεχόμενο που αναπτύχθηκε χρησιμοποιώντας αποκλειστικά το λογισμικό και δεν μπορούν να χρησιμοποιηθούν για οποιονδήποτε άλλο ή οποιονδήποτε μη σύννομο σκοπό.

16.13 Contribute Publishing Services. Βάσει της σύμβασης παροχής άδειας χρήσης που συνοδεύει το λογισμικό Contribute Publishing Services, δεν επιτρέπεται η σύνδεσή σας με το εν λόγω λογισμικό παρά μόνον εάν έχει προηγηθεί αγορά άδειας σύνδεσης με το λογισμικό της Contribute Publishing Services για κάθε άτομο που συνδέεται το εν λόγω λογισμικό. Ωστόσο, οι δοκιμαστικές εκδόσεις (Trial versions) του λογισμικού Adobe Contribute μπορεί να προβούν σε εγκατάσταση και σύνδεση με το λογισμικό Contribute Publishing Services, βάσει της σύμβασης παροχής άδειας χρήσης του λογισμικού Contribute Publishing Services.

16.14 Adobe Presenter. Εάν στο λογισμικό περιλαμβάνεται το Adobe Presenter και προβείτε σε εγκατάσταση ή χρήση της πρόσθετης λειτουργίας Adobe Acrobat Connect Add-in σε συνδυασμό με τη χρήση του λογισμικού, αποδέχεστε ότι θα εγκαταστήσετε και θα χρησιμοποιήσετε την εν λόγω πρόσθετη λειτουργία αποκλειστικά και μόνο σε επιτραπέζιο υπολογιστή και όχι σε οποιαδήποτε άλλη συσκευή εκτός προσωπικού υπολογιστή (PC), συμπεριλαμβανομένων ενδεικτικά συσκευών ιστού (Web), αποκωδικοποιητή, συσκευή χειρός, τηλέφωνο ή σημειωματάριο μέσω του ιστού (Web pad). Επιπλέον, το τμήμα εκείνο του λογισμικού που είναι ενσωματωμένο σε παρουσίαση, πληροφορία ή περιεχόμενο που έχει δημιουργηθεί με τη χρήση του λογισμικού («χρόνος εκτέλεσης του Adobe Presenter») μπορεί να χρησιμοποιηθεί αποκλειστικά και μόνο μαζί με την παρουσίαση, πληροφορία ή περιεχόμενο στα οποία είναι ενσωματωμένο. Δεν επιτρέπεται η χρήση και επιβάλλεται η ενημέρωση όλων των δικαιούχων της εν λόγω παρουσίασης, πληροφορίας ή περιεχομένου προκειμένου να μην προβούν σε χρήση του χρόνου εκτέλεσης του Adobe Presenter παρά μόνον ως ενσωματωμένου στοιχείου της εν λόγω παρουσίασης, πληροφορίας ή περιεχομένου. Επιπλέον, δεν επιτρέπεται εκ μέρους σας και επιβάλλεται η ενημέρωση όλων των δικαιούχων της εν λόγω παρουσίασης, πληροφορίας ή περιεχομένου προκειμένου να μην προβούν σε τροποποίηση, αποσυμπίληση, ανακατασκευή του χρόνου εκτέλεσης του Adobe Presenter.

16.15 ΔΙΑΝΟΜΗ AVC. Η ακόλουθη ανακοίνωση ισχύει για λογισμικό που περιέχει τη λειτουργικότητα εισαγωγής και εξαγωγής AVC: Η ΑΔΕΙΑ ΧΡΗΣΗΣ ΓΙΑ ΑΥΤΟ ΤΟ ΠΡΟΪΟΝ ΠΑΡΕΧΕΤΑΙ ΣΥΜΦΩΝΑ ΜΕ ΤΗΝ ΑΔΕΙΑ ΧΡΗΣΗΣ ΤΟΥ ΧΑΡΤΟΦΥΛΑΚΙΟΥ ΔΙΠΛΩΜΑΤΩΝ ΕΥΡΕΣΙΤΕΧΝΙΑΣ AVC ΓΙΑ ΠΡΟΣΩΠΙΚΗ ΚΑΙ ΜΗ ΕΜΠΟΡΙΚΗ ΧΡΗΣΗ ΑΠΟ ΕΝΑΝ ΚΑΤΑΝΑΛΩΤΗ ΓΙΑ (α) ΚΩΔΙΚΟΠΟΙΗΣΗ ΒΙΝΤΕΟ, ΣΥΜΦΩΝΑ ΜΕ ΤΟ ΠΡΟΤΥΠΟ AVC («ΒΙΝΤΕΟ AVC»), Ή/ΚΑΙ ΓΙΑ (β) ΑΠΟΚΩΔΙΚΟΠΟΙΗΣΗ ΒΙΝΤΕΟ AVC ΤΟ ΟΠΟΙΟ ΚΩΔΙΚΟΠΟΙΗΘΗΚΕ ΑΠΟ ΕΝΑΝ ΚΑΤΑΝΑΛΩΤΗ ΣΤΑ ΠΛΑΙΣΙΑ ΠΡΟΣΩΠΙΚΗΣ ΚΑΙ ΜΗ ΕΜΠΟΡΙΚΗΣ ΔΡΑΣΤΗΡΙΟΤΗΤΑΣ Ή/ΚΑΙ ΑΠΟΚΤΗΘΗΚΕ ΑΠΟ ΕΝΑΝ ΠΑΡΟΧΕΑ ΒΙΝΤΕΟ Ο ΟΠΟΙΟΣ ΔΙΑΘΕΤΕΙ ΑΔΕΙΑ ΝΑ ΠΑΡΕΧΕΙ ΒΙΝΤΕΟ AVC. ΔΕΝ ΠΑΡΕΧΕΤΑΙ ΑΔΕΙΑ ΟΥΤΕ ΝΟΕΙΤΑΙ ΟΤΙ ΠΑΡΕΧΕΤΑΙ ΑΔΕΙΑ ΓΙΑ ΟΠΟΙΑΔΗΠΟΤΕ ΑΛΛΗ ΧΡΗΣΗ. ΠΡΟΣΘΕΤΕΣ ΠΛΗΡΟΦΟΡΙΕΣ ΔΙΑΤΙΘΕΝΤΑΙ ΑΠΟ ΤΗΝ MPEG LA, L.L.C. ΑΝΑΤΡΕΞΤΕ ΣΤΗ ΔΙΕΥΘΥΝΣΗ http://www.mpegla.com.

16.16 ΔΙΑΝΟΜΗ MPEG-2. Η ακόλουθη ανακοίνωση ισχύει για λογισμικό που περιέχει τη λειτουργικότητα εισαγωγής και εξαγωγής MPEG-2: ΑΠΑΓΟΡΕΥΕΤΑΙ Η ΧΡΗΣΗ ΑΥΤΟΥ ΤΟΥ ΠΡΟΪΟΝΤΟΣ ΜΕ ΟΠΟΙΟΝΔΗΠΟΤΕ ΑΛΛΟ ΤΡΟΠΟ, ΠΛΗΝ ΠΡΟΣΩΠΙΚΗΣ ΧΡΗΣΗΣ ΤΟΥ ΚΑΤΑΝΑΛΩΤΗ ΣΥΜΦΩΝΗΣ ΜΕ ΤΟ ΠΡΟΤΥΠΟ ΚΩΔΙΚΟΠΟΙΗΣΗΣ ΠΛΗΡΟΦΟΡΙΩΝ ΒΙΝΤΕΟ ΓΙΑ ΣΥΣΚΕΥΑΣΜΕΝΑ ΜΕΣΑ MPEG-2. ΑΠΑΓΟΡΕΥΕΤΑΙ ΡΗΤΩΣ ΧΩΡΙΣ ΝΟΜΙΜΗ ΑΔΕΙΑ ΒΑΣΕΙ ΤΩΝ ΙΣΧΥΟΝΤΩΝ ΔΙΠΛΩΜΑΤΩΝ ΕΥΡΕΣΙΤΕΧΝΙΑΣ ΤΟΥ ΧΑΡΤΟΦΥΛΑΚΙΟΥ ΔΙΠΛΩΜΑΤΩΝ ΕΥΡΕΣΙΤΕΧΝΙΑΣ MPEG-2, Η ΟΠΟΙΑ ΑΔΕΙΑ ΔΙΑΤΙΘΕΤΑΙ ΑΠΟ ΤΗΝ MPEG LA, L.L.C. 250 STEELE STREET, SUITE 300 DENVER, COLORADO 80206.

16.17 Flash Builder με βιβλιοθήκη διαχείρισης δεδομένων LiveCycle Data Services (LCDS). Το Adobe Flash Builder ενδέχεται να περιέχει τη βιβλιοθήκη fds.swc. Μπορείτε να χρησιμοποιήσετε τη βιβλιοθήκη fds.swc μόνο για την παροχή δυνατοτήτων διαχείρισης δεδομένων από το πρόγραμμα-πελάτη, καθώς και ως αρχείο εξόδου εντός του λογισμικού που αναπτύσσετε, υπό τις παρακάτω προϋποθέσεις. Δεν επιτρέπεται (α) η χρήση της βιβλιοθήκης fds.swc για την ενεργοποίηση συσχετισμών ή δυνατοτήτων εκτός σύνδεσης εντός του λογισμικού ή (β) η ενσωμάτωση της βιβλιοθήκης fds.swc σε οποιοδήποτε λογισμικό που είναι παρόμοιο με τα Adobe LiveCycle Data Services ή BlazeDS. Αν επιθυμείτε να προβείτε σε οποιαδήποτε από τις ανωτέρω ενέργειες, θα πρέπει να υποβάλλετε αίτημα για ξεχωριστή άδεια χρήσης από την Adobe.

Αν έχετε οποιεσδήποτε ερωτήσεις σχετικά με την παρούσα σύμβαση ή αν επιθυμείτε οποιεσδήποτε πληροφορίες από την Adobe, χρησιμοποιήστε τη διεύθυνση και τα στοιχεία επικοινωνίας που παρέχονται με αυτό το προϊόν για να επικοινωνήσετε με την υπηρεσία της Adobe που εξυπηρετεί τη δικαιοδοσία σας.

Οι ονομασίες Adobe, Acrobat, Acrobat Connect, Adobe AIR, After Effects, Authorware, Contribute, Creative Suite, Flash, FlashPaper, kuler, LiveCycle, Pixel Bender και Shockwave αποτελούν σήματα κατατεθέντα ή εμπορικά σήματα της Adobe Systems Incorporated στις Ηνωμένες Πολιτείες ή/και σε άλλες χώρες. Κάθε άλλο εμπορικό σήμα αποτελεί ιδιοκτησία των αντίστοιχων κατόχων τους.

Gen_WWCombined-el_GR-20091001_1604