ADOBE

Ohjelmiston käyttöoikeussopimus

TIEDOKSI KÄYTTÄJÄLLE: TÄMÄ SOPIMUS ON LUETTAVA HUOLELLISESTI. KOPIOIMALLA TAI ASENTAMALLA OHJELMISTON TAI SEN OSAN TAI KÄYTTÄMÄLLÄ OHJELMISTOA TAI JOTAKIN SEN OSAA KÄYTTÄJÄ HYVÄKSYY KAIKKI TÄMÄN SOPIMUKSEN SISÄLTÄMÄT EHDOT, MUKAAN LUKIEN ERITYISESTI SEURAAVAT RAJOITUKSET: SIIRRETTÄVYYTTÄ (KOHTA 4), TAKUUTA (KOHDAT 6 JA 7), KORVAUSVASTUUTA (KOHTA 8), LIITETTÄVYYTTÄ JA TIETOSUOJAA (KOHTA 14) KOSKEVAT SÄÄNNÖKSET SEKÄ KOHDASSA 16 MÄÄRITELLYT SÄÄNNÖKSET JA POIKKEUKSET. KÄYTTÄJÄ HYVÄKSYY, ETTÄ TÄMÄ SOPIMUS ON KUIN MIKÄ TAHANSA KÄYTTÄJÄN NEUVOTTELEMA KIRJALLINEN SOPIMUS, JONKA KÄYTTÄJÄ ALLEKIRJOITTAA. TÄMÄ SOPIMUS VOIDAAN PANNA TÄYTÄNTÖÖN KÄYTTÄJÄÄ JA MITÄ TAHANSA OIKEUSHENKILÖÄ VASTAAN, JOKA ON HANKKINUT OHJELMISTON JA JONKA PUOLESTA OHJELMISTOA KÄYTETÄÄN, ESIMERKIKSI KÄYTTÄJÄN TYÖNANTAJAA VASTAAN, MIKÄLI SOVELLETTAVISSA. MIKÄLI KÄYTTÄJÄ EI HYVÄKSY TÄMÄN SOPIMUKSEN EHTOJA, OHJELMISTOA EI SAA KÄYTTÄÄ. EHDOT JA RAJOITUKSET OHJELMISTON PALAUTTAMISELLE TAKAISINMAKSUA VARTEN LÖYTYVÄT OSOITTEESTA http://www.adobe.com/go/support_fi.

KÄYTTÄJÄLLÄ VOI OLLA MUU KIRJALLINEN SOPIMUS SUORAAN ADOBEN KANSSA (ESIM. MÄÄRÄLISENSSISOPIMUS), JOKA TÄYDENTÄÄ TÄTÄ SOPIMUSTA TAI SYRJÄYTTÄÄ TÄMÄN SOPIMUKSEN OSITTAIN TAI KOKONAAN.

ADOBE JA SEN TOIMITTAJAT OMISTAVAT KAIKKI OHJELMISTOIHIN LIITTYVÄT IMMATERIAALIOIKEUDET. OHJELMISTOA EI MYYDÄ, VAAN OHJELMISTOON MYÖNNETÄÄN AINOASTAAN KÄYTTÖOIKEUS. ADOBE SALLII OHJELMISTON KOPIOINNIN, LATAAMISEN, ASENTAMISEN, KÄYTÖN TAI MUUN OHJELMISTON IMMATERIAALIOIKEUKSIEN JA TOIMINTOJEN HYÖDYNTÄMISEN VAIN TÄMÄN SOPIMUKSEN EHTOJEN MUKAISESTI. JOIHINKIN ADOBEN JA MUIDEN OSAPUOLTEN MATERIAALEIHIN JA PALVELUIHIN, JOTKA SISÄLTYVÄT OHJELMISTOON TAI JOITA VOI KÄYTTÄÄ OHJELMISTON KAUTTA, SAATTAA LIITTYÄ MUITA EHTOJA, JOTKA LÖYTYVÄT TAVALLISESTI ERILLISISTÄ KÄYTTÖOIKEUSSOPIMUKSISTA, KYSEISTEN MATERIAALIEN JA PALVELUIDEN YHTEYDESSÄ OLEVISTA KÄYTTÖEHDOISTA TAI ”LUE MINUT” -TIEDOSTOISTA TAI OSOITTEESTA http://www.adobe.com/go/thirdparty_fi. MUIDEN OSAPUOLTEN MATERIAALEJA KOSKEVIA ILMOITUKSIA LÖYTYY KYSEISELTÄ SIVUSTOLTA.

OHJELMISTO VOI KYTKEÄ TIETOKONEESI AUTOMAATTISESTI INTERNETIIN. LISÄTIETOA ON SAATAVISSA KOHDISSA 14 JA 16.

OHJELMISTO VOI SISÄLTÄÄ TUOTEAKTIVOINNIN JA MUUTA TEKNOLOGIAA, JOTKA ON SUUNNITELTU ESTÄMÄÄN OIKEUDETONTA KÄYTTÖÄ JA KOPIOINTIA. TÄLLAINEN TEKNOLOGIA VOI KYTKEÄ TIETOKONEESI AUTOMAATTISESTI INTERNETIIN KOHDASSA 14 KUVATULLA TAVALLA. YHTEYDEN MUODOSTETTUAAN OHJELMISTO VOI LÄHETTÄÄ SARJANUMERON ADOBELLE JA ESTÄÄ OHJELMISTON OIKEUDETTOMAN KÄYTÖN. LISÄTIETOJA TUOTEAKTIVOINNISTA LÖYTYY OSOITTEESTA http://www.adobe.com/go/activation_fi.

1. Määritelmät.

”Adobe” tarkoittaa Adobe Systems Incorporated -nimistä delawarelaista osakeyhtiötä (osoite: 345 Park Avenue, San Jose, California 95110), mikäli tämä sopimus astuu voimaan ollessasi Yhdysvalloissa, Kanadassa tai Meksikossa; muussa tapauksessa se tarkoittaa Irlannin lainsäädännön alaista Adobe Systems Software Ireland Limited -nimistä yhtiötä (osoite: 4-6 Riverwalk, Citywest Business Campus, Dublin 24, Republic of Ireland).

”Adobe Runtime(s)” tarkoittaa ohjelmistoja Adobe AIR, Adobe Flash Player, Shockwave Player tai Authorware Player.

”Tietokone” tarkoittaa virtuaalista tai fyysistä tietokonelaitetta, joka hyväksyy tietoa digitaalisessa tai sitä vastaavassa muodossa ja käsittelee tätä tietoa sille annettujen ohjeiden mukaisesti tietyn tuloksen aikaansaamiseksi.

”Sisäinen tietoverkko” tarkoittaa yksityistä tietoverkkoa, johon on pääsy ainoastaan tietyn yhtiön tai vastaavan liiketoimintayksikön työntekijöillä ja yksittäisillä sopimuskumppaneilla (kuten tilapäisillä työntekijöillä). Sisäinen tietoverkko ei käsitä Internetin osia tai muuta yleisölle avointa verkkoyhteisöä, kuten jäsenyyteen tai tilaukseen perustuvat ryhmät, yhdistykset ja vastaavat organisaatiot.

”Tulostustiedosto” tarkoittaa käyttäjän Ohjelmiston avulla luomaa tulostustiedostoa.

”Sallittu lukumäärä” tarkoittaa yhtä (1), mikäli voimassa oleva Adoben myöntämä käyttöoikeus (esimerkiksi määrälisenssi) ei toisin määrää.

”Ohjelmisto” tarkoittaa (a) kaikkea tämän sopimuksen yhteydessä toimitettua tietoa, mukaan lukien rajoituksetta: (i) Adoben tai jonkin muun osapuolen kaikki ohjelmistotiedostot ja tietokoneisiin liittyvät tiedot, (ii) näyte- ja varusvalokuvat, kuvat, äänitiedostot, Clip Art -kuvat ja muut taiteelliset tuotokset, jotka kuuluvat Adobe-ohjelmistoihin ja joita ei ole hankittu Adobelta tai muulta osapuolelta jonkin erillispalvelun kautta (ellei palvelussa toisin mainita) (”Sisältötiedostot”), (iii) kirjalliset selittävät materiaalit ja tiedostot (”Dokumentaatio”) ja (iv) fontit; sekä (b) kaikkea mainitun tiedon muokattuja versioita ja kopioita, parannuksia, päivityksiä ja lisäyksiä (yhteisesti ”Päivitykset”), jotka Adobe on toimittanut käyttäjälle milloin tahansa, siinä laajuudessa kuin ei ole erillisellä sopimuksella sovittu.

2. Ohjelmiston käyttöoikeus.

Mikäli käyttäjä on hankkinut Ohjelmiston ja mahdollisesti vaadittavan sarjanumeron tai sarjanumerot Adobelta tai joltain sen valtuuttamalta käyttöoikeudenhaltijalta ja mikäli käyttäjä noudattaa tämän sopimuksen ehtoja, Adobe myöntää käyttäjälle ei-yksinomaisen oikeuden asentaa Ohjelmiston ja käyttää sitä Dokumentaatiossa ja jäljempänä kuvatulla tavalla. Tiettyjen tuotteiden ja komponenttien, kuten fonttiohjelmisto, Acrobat, After Effects, Adobe Presenter, Contribute, Abode Device Central, Flash Player, Flash Builder ja Adobe Runtimes, käyttöön liittyvistä erityisistä ehdoista on kerrottu tarkemmin kohdassa 16.

2.1 Rajoitettu käyttö. Ohjelmisto tai Ohjelmiston osat saattavat sallia asennuksen ja käytön ilman sarjanumeroa. Tässä tapauksessa käyttäjä saa asentaa, mutta ei käyttää, tällaista ei-sarjanumeroitua Ohjelmistoa kuinka moneen Tietokoneeseen tahansa osana organisaation käyttöönottosuunnitelmaa. Käyttäjä saa asentaa tällaisen ei-sarjanumeroidun Ohjelmiston kuinka moneen Tietokoneeseen tahansa ja käyttää sitä niissä esittely-, arviointi- ja koulutustarkoituksia varten vain ja ainoastaan, mikäli tällaisessa käytössä tuotettuja Tulostusmateriaaleja tai muuta materiaalia käytetään ainoastaan sisäiseen, ei-kaupalliseen ja ei-tuotannollisiin tarkoituksiin. Käyttäjä ei saa käyttää tällaista ei-sarjanumeroitua Ohjelmistoa minkä tahansa sovellettavan aikajakson päättymisen jälkeen, ellei käyttäjä syötä kohdassa 2.2 kuvattua voimassa olevaa sarjanumeroa. TÄLLAISELLA EI-SARJANUMEROIDULLA OHJELMISTOLLA LUOTUJEN TULOSTUSTIEDOSTOJEN AVAAMINEN JA KÄYTTÖ ON KOKONAAN KÄYTTÄJÄN OMALLA VASTUULLA.

2.2 Yleinen käyttö. Käyttäjä saa asentaa Ohjelmiston yhden kopion enintään Sallitun lukumäärän verran yhteensopiviin Tietokoneisiin, joihin voimassa oleva sarjanumero on syötetty, ja käyttää sitä niissä.

2.3 Jakelu palvelimelta. Käyttäjä voi kopioida Ohjelmiston levykuvan käyttäjän Sisäisen verkon Tiedostopalvelimelle(-palvelimille) Ohjelmiston lataamiseksi ja asentamiseksi saman Sisäisen verkon Tietokoneisiin kohdissa 2.1 ja 2.2 sallittua käyttöä varten.

2.4 Palvelinkäyttö. Käyttäjä saa asentaa Ohjelmiston käyttäjän Sisäisen verkon Tiedostopalvelimelle(-palvelimille) ainoastaan yksittäisen henkilön toimeenpanemana saman Sisäisen verkon tietokoneelta käsin Ohjelmiston käyttämiseksi ainoastaan kohdassa 2.2 sallitulla tavalla. Tällaisen Tiedostopalvelimella olevan Ohjelmiston sallittujen käyttäjien kokonaismäärä (joka ei tarkoita samaa kuin yhtäaikaisten käyttäjien määrä) ei saa ylittää Sallittua lukumäärää.

Edellä mainittu ei esimerkiksi salli Ohjelmiston asennusta tai käyttöä (joko suoraan tai komentojen, tietojen syötön tai ohjeiden avulla): (a) Sisäiseen tietoverkkoon kuulumattomalta Tietokoneelta käsin tai tällaiselle Tietokoneelle, (b) verkkosivustolla ylläpidettyjen työryhmien tai palvelujen mahdollistaminen yleiseen käyttöön, (c) käyttö, lataaminen, kopioiminen tai muu Ohjelmiston toiminnallisuuden hyödyntäminen, ellei Adobe ei ole myöntänyt voimassa olevaa käyttöoikeutta Ohjelmiston käyttöön, (d) osana järjestelmää, asiankäsittelyä tai palvelua, joka on useamman käyttäjän kuin Sallitun lukumäärän mukaisen määrän käytettävissä, tai (e) sellaisia toimintoja varten, jota yksittäinen käyttäjä ei ole toimeenpannut (esim. automatisoitu palvelinprosessointi).

2.5 Käyttö kannettavassa tietokoneessa tai kotitietokoneessa. Ottaen huomioon kohdassa 2.6 mainitut tärkeät rajoitukset, sen Tietokoneen ensisijainen käyttäjä (”Ensisijainen käyttäjä”), johon ohjelmisto on asennettu kohdan 2.2 mukaisesti, voi asentaa toisen kopion Ohjelmistosta yksinomaiseen käyttöönsä kannettavaan Tietokoneeseen tai kotitietokoneeseen edellyttäen, että kannettavassa Tietokoneessa tai kotitietokoneessa olevaa Ohjelmistoa ei käytetä yhtä aikaa ensisijaisella Tietokoneella olevan Ohjelmiston kanssa.

2.6 Määrälisenssinhaltijoiden toimesta tapahtuvalle toissijaiselle käytölle asetetut rajoitukset. Mikäli joku muu käyttöoikeudenhaltija kuin opetuskäyttöä koskeva määrälisenssinhaltija on hankkinut Ohjelmiston Adoben määrälisenssiohjelman (nykyiseltä nimeltään Adobe Open Options -ohjelma) nojalla, kohdan 2.5 mukaisesti valmistettua Ohjelmiston kopiota on käytettävä ainoastaan kyseisen määrälisenssinhaltijan hyväksi ja tämän liiketoimintatarkoituksiin. Lisätietoja määrälisenssinhaltijan toimesta tapahtuvasta toissijaisesta käytöstä löytyy Adoben verkkosivustolta http://www.adobe.com/go/open_options_fi.

2.7 Varmuuskopiointi. Käyttäjä voi tehdä Ohjelmistosta kohtuullisen määrän varmuuskopioita, edellyttäen että näitä varmuuskopioita ei asenneta tai käytetä muuhun kuin arkistointitarkoitukseen.

2.8 Sisältötiedostot. Mikäli Sisältötiedostoihin liittyvät ”Lue minut” -tiedostot tai muut lisenssit eivät sisällä näiden tiedostojen käyttöä koskevia erityisiä oikeuksia tai rajoituksia, käyttäjä voi käyttää, tuoda näyttöön, muokata, jäljentää ja jakaa edelleen kaikkia Sisältötiedostoja. Käyttäjä ei kuitenkaan saa levittää Sisältötiedostoja erillisinä (toisin sanoen siten, että Sisältötiedostot muodostavat levitettävän tuotteen tärkeimmän osan), eikä käyttäjä voi vaatia tavaramerkkioikeuksia Sisältötiedostoihin tai niistä johdettuihin tuotoksiin.

2.9 Mallisovelluskoodi. Käyttäjä saa muokata näiden Ohjelmistojen sellaisten osien lähdekoodimuotoa, jotka on yksilöity sen mukana toimitetussa Dokumentaatiossa mallikoodiksi, mallisovelluskoodiksi tai komponentiksi (kukin erikseen ”Mallisovelluskoodi”), yksinomaan suunnitellakseen, kehittääkseen ja testatakseen Adoben ohjelmistojen avulla kehitettyjä verkkosivustoja ja sovelluksia, kuitenkin sillä ehdolla, että käyttäjä saa kopioida ja levittää (muokattua tai muokkaamatonta) Mallisovelluskoodia ainoastaan, jos seuraavat edellytykset täyttyvät: (a) käyttäjä levittää käännettyä kohde-Mallisovelluskoodia yhdessä oman sovelluksensa kanssa, (b) käyttäjä ei sisällytä Mallisovelluskoodia mihinkään sellaiseen tuotteeseen tai sovellukseen, joka on suunniteltu verkkosivuston kehittämiseen, ja (c) käyttäjä ei käytä Adoben nimeä, logoja tai muita Adoben tavaramerkkejä markkinoidakseen omia sovelluksiaan. Käyttäjä sitoutuu suojaamaan ja puolustamaan Adobea kaikkia menetyksiä, vahinkoja, vaatimuksia tai haasteita vastaan ja korvaamaan tällaisesta aiheutuneet kulut, mukaan lukien asianajopalkkiot, jotka aiheutuvat sovelluksen käytöstä tai levityksestä käyttäjän toimesta.

2.10 Ohjelmointikielet. Ohjelmisto saattaa sisältää ExtendScript SDK- ja Pixel Bender SDK -ohjelmistojen osia. Adobe myöntää käyttäjälle kohdassa 2 esitetyt rajoitukset huomioiden yleisen, ei-siirrettävän ja maksuttoman lisenssin ExtendScript SDK- ja Pixel Bender SDK -sovellusten osien käyttämiseksi ainoastaan Adoben tuotteiden kanssa toimivien sovellusten sisäistä kehitystyötä varten. Käyttäjä ei saa muokata tai jakaa mitään muita ExtendScript SDK- ja Pixel Bender SDK -sovellusten osia kohdassa 2.10 esitettyjä tietoja lukuun ottamatta. Käyttäjä sitoutuu suojaamaan ja puolustamaan Adobea kaikkia menetyksiä, vahinkoja, vaatimuksia tai haasteita vastaan ja korvaamaan tällaisesta aiheutuneet kulut, mukaan lukien asianajopalkkiot, jotka aiheutuvat kyseisestä levityksestä.

2.11 Kaksoiskäynnistys. Ohjelmistolle myönnetty käyttöoikeus on käyttöjärjestelmäkohtainen. Ohjelmistosta on ostettava erillinen lisenssi jokaista eri käyttöjärjestelmää varten. Jos Ohjelmisto halutaan esimerkiksi asentaa sekä Mac OS- ja Windows-käyttöjärjestelmiä käyttävään tietokoneeseen (kaksoiskäynnistys) molemmissa käyttöjärjestelmissä käytettäväksi, Ohjelmasta on hankittava kaksi erillistä lisenssiä. Tämä pätee silloinkin, kun Ohjelmistosta toimitetaan kaksi erillistä käyttöjärjestelmäversiota samalla medialla.

2.12 Dokumentaatio. Käyttäjä saa tehdä kopioita Dokumentaatiosta omaan sisäiseen käyttöönsä Ohjelmiston tämän sopimuksen mukaista käyttöä koskien, mutta ei enempää kuin on kohtuullisesti tarpeellista. Kaikkien käyttäjän tekemien sallittujen Dokumentaation kopioiden tulee sisältää samat Ohjelmistosta ilmenevät tekijänoikeusilmoitukset ja muut omistusoikeutta kuvaavat ilmoitukset.

3. Immateriaalioikeuksien omistus.

Ohjelmisto ja kaikki käyttäjän siitä valmistamat luvalliset kopiot ovat Adobe Systems Incorporated -yhtiön ja sen toimittajien omaisuutta, joka on immateriaalioikeuksin suojattua. Ohjelmiston rakenne, järjestely ja lähdekoodi ovat Adobe Systems Incorporated -yhtiön ja sen toimittajien arvokkaita liikesalaisuuksia ja luottamuksellista tietoa. Ohjelmisto on suojattu lailla, mukaan lukien rajoituksetta Yhdysvaltain sekä muiden maiden tekijänoikeuslait, ja kansainvälisillä sopimusmääräyksillä. Ellei tässä sopimuksessa nimenomaisesti muuta todeta, tämä sopimus ei myönnä käyttäjälle minkäänlaisia Ohjelmistoa koskevia immateriaalioikeuksia. Adobe ja sen toimittajat pidättävät kaikki oikeudet, joita ei nimenomaisesti ole myönnetty.

4. Rajoitukset ja vaatimukset.

4.1 Ilmoitukset. Kaikkien käyttäjän Ohjelmistosta tekemien sallittujen kopioiden tulee sisältää samat Ohjelmistosta ilmenevät tekijänoikeusilmoitukset ja muut omistusoikeutta kuvaavat ilmoitukset.

4.2 Käyttäjän velvollisuudet. Käyttäjä hyväksyy, ettei hän saa käyttää Ohjelmistoa muulla kuin tässä sopimuksessa hyväksytyllä tavalla ja että Ohjelmistoa ei saa käyttää sen käyttötarkoituksista tai Dokumentaatiosta poikkeavalla tavalla.

4.3 Muuttamiskielto. Lukuun ottamatta, mitä kohdissa 2.8, 2.9 ja 16 todetaan, käyttäjä ei saa muokata, mukauttaa tai kääntää Ohjelmistoa.

4.4 Takaisinmallinnuskielto. Käyttäjä ei saa takaisinmallintaa, kääntää takaisin, purkaa tai muulla tavoin yrittää selvittää Ohjelmiston lähdekoodia. Jos käyttäjä sijaitsee Euroopan unionin alueella, katso kohta 16.1.

4.5 Erottamiskielto. Ohjelmisto voi sisältää erilaisia sovelluksia, hyötyohjelmia sekä osia ja saattaa tukea useita ohjelmistoalustoja ja kieliä. Ohjelmisto voidaan myös toimittaa käyttäjälle useammalla medialla tai useina kopioina. Tästä huolimatta Ohjelmisto on suunniteltu ja se toimitetaan yksittäisenä tuotteena käytettäväksi yksittäisenä tuotteena Tietokoneissa kohtien 2 ja 16 mukaisesti. Käyttäjän ei tarvitse asentaa kaikkia Ohjelmiston osia, mutta käyttäjä ei saa erottaa Ohjelmiston osia käytettäväksi eri Tietokoneissa. Käyttäjä ei saa erottaa tai pakata Ohjelmistoa uudelleen levittämis-, siirto- tai jälleenmyyntitarkoituksiin. Tätä kohtaa 4.5 koskevista erityisistä poikkeuksista kerrotaan tarkemmin kohdassa 16.

4.6 Siirtämiskielto. KÄYTTÄJÄ EI SAA VUOKRATA TAI MYYDÄ OIKEUKSIAAN OHJELMISTOON, MYÖNTÄÄ NIIHIN ALIKÄYTTÖOIKEUKSIA, LUOVUTTAA TAI SIIRTÄÄ NIITÄ TAIKKA VALTUUTTAA MINKÄÄN OHJELMISTON OSAN KOPIOIMISTA TOISEN YKSITYISHENKILÖN TAI OIKEUSHENKILÖN TIETOKONEELLE, MUUTOIN KUIN TÄSSÄ SOPIMUKSESSA ON NIMENOMAISESTI SALLITTU. Käyttäjä voi kuitenkin siirtää pysyvästi kaikki oikeutensa Ohjelmiston käyttöön toiselle yksityishenkilölle tai oikeushenkilölle seuraavien ehtojen mukaisesti: (a) käyttäjä siirtää kyseiselle henkilölle myös (i) tämän sopimuksen, (ii) sarjanumeron tai -numerot, Adoben tai sen valtuutettujen jälleenmyyjien toimittamaan mediaan yhdistetyn Ohjelmiston ja kaikki Ohjelmistoon liitetyt tai sen yhteyteen ennalta asennetut ohjelmistot ja laitteet, mukaan lukien kaikki kopiot, parannukset, päivitykset ja edeltävät versiot, ja (iii) kaikki toiseen muotoon muunnettujen fonttiohjelmistojen kopiot; (b) käyttäjä ei säilytä itsellään mitään parannuksia, päivityksiä tai kopioita mukaan lukien varmuuskopiot ja Tietokoneelle tallennetut kopiot; ja (c) vastaanottava osapuoli hyväksyy tämän sopimuksen ehdot sekä mahdolliset muut ehdot, joiden sitomana käyttäjä on hankkinut Ohjelmiston voimassa olevan käyttöoikeuden. EDELLÄ TODETUSTA HUOLIMATTA KÄYTTÄJÄ EI SAA SIIRTÄÄ OHJELMISTON KOULUTUS-, ENNAKKOJULKAISU- TAI EI JÄLLEENMYYNTI -VERSIOIDEN KOPIOITA TAI OHJELMISTOA, JOKA ON HANKITTU ADOBEN MÄÄRÄLISENSSIOHJELMAN KAUTTA, ELLEI ADOBE OLE TOISIN SALLINUT MÄÄRÄLISENSSIOHJELMAN EHDOISSA. Lisätietoa määrälisenssiohjelmiston siirto-oikeuksista on saatavissa osoitteessa http://www.adobe.com/go/openoption_policies_fi. Ennen oikeuksien siirtoa Adobe voi vaatia, että käyttäjä ja oikeudet vastaanottava osapuoli vahvistavat kirjallisesti, että käyttäjä noudattaa tätä sopimusta, toimittavat tietoa itsestään ja rekisteröityvät Ohjelmiston loppukäyttäjinä. Oikeuksien siirto kestää 4-6 viikkoa. Lisätietoja on saatavissa osoitteessa http://www.adobe.com/go/support_fi tai Adoben Asiakastukiosastolta.

4.7 Palvelukeskuskielto. Käyttäjä ei saa käyttää tai tarjota Ohjelmistoa palvelukeskuspohjalta.

4.8 Adobe Runtimea koskevat rajoitukset. Käyttäjä ei saa käyttää Adobe Runtime -ohjelmia missään muussa kuin PC-laitteessa, eikä minkään käyttöjärjestelmään sulautetun version tai laiteversion kanssa. Epäselvyyksien välttämiseksi käyttäjä ei voi käyttää Adobe Runtime -ohjelmia esimerkiksi (a) mobiililaitteissa, tv-sovittimissa (digiboksi), kämmenlaitteissa, puhelimissa, kosketusnäyttölaitteissa (web pad), tablet-laitteissa, tablet-tietokonelaitteissa (joihin ei ole asennettu Windows XP Tablet PC Editionia tai sen seuraajaa), pelikonsoleissa, televisioissa, DVD-soittimissa, mediakeskuksissa (pois lukien Windows XP Media Center Edition ja sen seuraajat), sähköisissä ilmoitustauluissa tai muissa digitaalisissa ilmoituslaitteissa, Internet-laitteissa tai muissa Internetiin kytketyissä laitteissa, kämmentietokoneissa, terveydenhuollon laitteissa, pankkiautomaateissa, telemaattisissa laitteissa, pelikoneissa, kotiautomaatiojärjestelmissä, kioskeissa, kaukosäädinlaitteissa tai missä tahansa muussa kuluttajaelektroniikkalaitteessa, (b) operaattoripohjaisissa mobiili-, kaapeli-, satelliitti- tai televisiojärjestelmissä tai (c) muissa suljetun järjestelmän laitteissa. Tietoa Adobe Runtime -ohjelmien käyttöoikeussopimuksesta kyseisiä järjestelmiä varten löytyy osoitteessa http://www.adobe.com/go/licensing_fi.

5. Päivitykset.

Mikäli Ohjelmisto on parannus tai päivitys Adobe-ohjelmiston aikaisempaan versioon, käyttäjällä on oltava voimassa oleva käyttöoikeus aikaisempaan versioon voidakseen käyttää kyseistä parannusta tai päivitystä. Tällaisen parannuksen tai päivityksen asennuksen jälkeen käyttäjällä on oikeus jatkaa kyseisen aikaisemman version käyttöä sen käyttöoikeussopimuksen mukaisin ehdoin ainoastaan, mikäli (a) parannus tai päivitys ja kaikki aikaisemmat versiot on asennettu samalle Tietokoneelle, (b) aikaisempia versioita tai niiden kopioita ei siirretä muulle osapuolelle tai laitteelle, ellei päivityksen tai parannuksen kaikkia kopioita myös siirretä kyseiselle osapuolelle tai laitteelle ja (c) käyttäjä hyväksyy, että Adobella mahdollisesti oleva velvollisuus tukea näitä aikaisempia versioita saattaa lakata parannuksen tai päivityksen saatavuudesta riippuen. Päivityksen tai parannuksen asennuksen jälkeen ei aikaisempien versioiden muu käyttö ole sallittua. Adobe voi myöntää käyttäjälle käyttöoikeuden parannuksiin ja päivityksiin lisäehdoin tai erilaisin ehdoin.

6. Rajoitettu takuu.

Adobe takaa sille yksittäiselle käyttäjälle tai oikeushenkilölle, joka ensimmäisenä hankkii käyttöoikeuden Ohjelmistoon tämän sopimuksen mukaista käyttöä varten, että Ohjelmisto toimii olennaisilta osiltaan Dokumentaation mukaisesti yhdeksänkymmenen (90) päivän ajan Ohjelmiston vastaanottamisesta käytettäessä suositeltua käyttöjärjestelmää ja laitteistokokoonpanoa. Toiminnan epäoleelliset poikkeamat Dokumentaatiosta eivät muodosta oikeutta takuuseen. Rajoitettua takuuta ei sovelleta seuraaviin, jotka Adobe toimittaa ilman takuita SELLAISINAAN: paikkaukset, toiseen muotoon muunnetut fonttiohjelmistot, ennakkojulkaisut (beetaversiot), kokeiluversiot, aloitusversiot, arviointiversiot, näytetuotteet tai ei jälleenmyyntiin (NFR) tarkoitetut Ohjelmiston kopiot, verkkosivustot, Adoben online-palvelut, kolmansien osapuolien online-palvelut, sertifioidut dokumenttipalvelut (katso kohta 16) ja kaikki Adoben verkkosivustoilta ilmaiseksi ladattavissa olevat ohjelmistot. Kaikki takuuvaatimukset tulee esittää yhdessä ostotositteen kanssa Adoben asiakastukiosastolle sanotun yhdeksänkymmenen (90) päivän kuluessa. Lisätietoja takuuvaatimusten esittämisestä löytyy Adoben Asiakastukiosaston sivuilta osoitteesta http://www.adobe.com/go/support_fi. Mikäli Ohjelmisto ei olennaisilta osiltaan toimi Dokumentaation mukaisesti, Adoben ja sen konserniyhtiöiden vastuu kokonaisuudessaan sekä käyttäjän saama hyvitys rajoittuvat Adoben valinnan mukaan vaihtoehtoisesti joko Ohjelmiston vaihtamiseen toiseen tai käyttäjän Ohjelmistosta maksaman käyttöoikeusmaksun palauttamiseen. TÄMÄ RAJOITETTU TAKUU ANTAA KÄYTTÄJÄLLE ERITYISIÄ LAILLISIA OIKEUKSIA. LISÄKSI KÄYTTÄJÄLLÄ SAATTAA OLLA LAIN MUKAAN MUUNLAISIA OIKEUKSIA, JOTKA VAIHTELEVAT LAINKÄYTTÖALUEITTAIN. ADOBE EI PYRI RAJOITTAMAAN KÄYTTÄJÄN TAKUUOIKEUKSIA MILLÄÄN LAINSÄÄDÄNNÖN VASTAISELLA TAVALLA. Katso eri lainkäyttöalueita koskevat säännökset kohdasta 16 tai ota yhteyttä Adoben Asiakastukiosastoon.

7. Vastuuvapauslauseke.

KOHDAN 6 MUKAINEN RAJOITETTU TAKUU ON AINOA ADOBEN JA SEN KONSERNIYHTIÖIDEN MYÖNTÄMÄ TAKUU JA SE MÄÄRITTÄÄ KÄYTTÄJÄN AINOAN JA YKSINOMAISEN OIKEUDEN VAHINGONKORVAUKSIIN ADOBEN TAI SEN KONSERNIYHTIÖIDEN TAI TOIMITTAJIEN TAKUURIKKOMUKSEN JOHDOSTA. OHJELMISTOA KOSKEE VAIN KOHDAN 6 RAJOITETTU TAKUU JA MAHDOLLISET LAKISÄÄTEISET TAKUUT JA KORVAUKSET, JOITA EI VOIDA LAIN MUKAAN RAJOITTAA TAI POISSULKEA. LUKUUN OTTAMATTA MYÖNNETTYJÄ TAKUITA JA LAKISÄÄTEISIÄ TAKUITA JA KORVAUKSIA, ADOBE JA SEN KONSERNIYHTIÖT, TOIMITTAJAT JA SERTIFIOINTITAHOT (MÄÄRITETTY JÄLJEMPÄNÄ) KIISTÄVÄT KAIKKI MUUT NIMENOMAISESTI ILMAISTUT, OLETETUT, LAISTA, TUOMIOISTUINKÄYTÄNNÖSTÄ, TAVASTA, KÄYTÄNNÖSTÄ TAI MUUSTA SYYSTÄ JOHTUVAT TAKUUT, VASTUUT, EHDOT JA VAKUUTUKSET, JOTKA LIITTYVÄT RAJOITUKSETTA SUORITUSKYKYYN, TURVALLISUUTEEN, KOLMANSIEN OSAPUOLTEN OIKEUKSIEN LOUKKAAMATTOMUUTEEN, INTEGRAATIOON, TUOTTEEN SOVELTUVUUTEEN KAUPANKÄYNNIN KOHTEEKSI, TUOTTEEN HÄIRIÖTTÖMÄÄN KÄYTTÖÖN, TYYDYTTÄVÄÄN LAATUUN TAI SOPIVUUTEEN TIETTYYN KÄYTTÖTARKOITUKSEEN. LUKUUN OTTAMATTA MYÖNNETTYJÄ TAKUITA JA LAKISÄÄTEISIÄ TAKUITA JA HYVITYKSIÄ ADOBE JA SEN KONSERNIYHTIÖIT JA TOIMITTAJAT TARJOAVAT OHJELMISTON JA PÄÄSYN KAIKKIIN VERKKOSIVUSTOIHIN, ADOBEN JA MUIDEN PALVELUNTARJOAJIEN ONLINE-PALVELUIHIN JA VALTUUTETUN VIRANOMAISEN PALVELUIHIN SELLAISINA KUIN NE OVAT JA MAHDOLLISINE VIKOINEEN. TÄMÄ VASTUUVAPAUSLAUSEKE EI VÄLTTÄMÄTTÄ OLE VOIMASSA KAIKISSA LAINSÄÄDÄNTÖPIIREISSÄ. LISÄKSI KÄYTTÄJÄLLÄ SAATTAA OLLA LAIN MUKAAN MUITA OIKEUKSIA, JOITA EI VOIDA POISSULKEA TAI KIISTÄÄ. ADOBE EI PYRI RAJOITTAMAAN KÄYTTÄJÄN TAKUUOIKEUKSIA MILLÄÄN LAINSÄÄDÄNNÖN VASTAISELLA TAVALLA. Kohtien 7 ja 8 ehdot pysyvät voimassa tämän sopimuksen voimassaolon päättymisestä huolimatta riippumatta siitä, mistä syystä ne ovat aiheutuneet. Tämä ei kuitenkaan tarkoita tai luo minkäänlaista jatkuvaa oikeutta käyttää Ohjelmistoa tämän sopimuksen voimassaolon päättymisen jälkeen.

8. Vastuunrajoitus.

LUKUUN OTTAMATTA EDELLÄ MAINITTUA ADOBEN TARJOAMAA YKSINOMAISTA HYVITYSTÄ JA HYVITYKSIÄ, JOITA EI VOIDA LAIN MUKAAN RAJOITTAA TAI POISSULKEA, ADOBE, SEN KONSERNIYHTIÖT, TOIMITTAJAT TAI SERTIFIOINTITAHOT EIVÄT VASTAA KÄYTTÄJÄLLE MINKÄÄNLAISISTA MENETYKSISTÄ, VAHINGOISTA, VAATIMUKSISTA TAI KULUISTA MUKAAN LUKIEN VÄLILLISET TAI SATUNNAISET VAHINGOT, ANSION TAI SÄÄSTÖJEN MENETYKSET, LIIKETOIMINNAN KESKEYTYKSESTÄ, HENKILÖVAHINGOSTA TAI HUOLENPITOVELVOLLISUUDEN LAIMINLYÖNNISTÄ JOHTUVAT VAHINGOT JA KOLMANNEN OSAPUOLEN VAATEET, VAIKKA ADOBEN EDUSTAJALLE OLISI ILMOITETTU TÄLLAISTEN MENETYSTEN, VAHINKOJEN, VAATIMUSTEN TAI KULUJEN MAHDOLLISUUDESTA. ADOBEN JA SEN KONSERNIYHTIÖIDEN, TOIMITTAJIEN JA SERTIFIOINTITAHOJEN TÄHÄN SOPIMUKSEEN PERUSTUVA KOKONAISVASTUU RAJOITTUU JOKA TAPAUKSESSA ENINTÄÄN OHJELMISTOSTA MAHDOLLISESTI MAKSETTUUN SUMMAAN. TÄTÄ RAJOITUSTA SOVELLETAAN MYÖS TÄMÄN SOPIMUKSEN OLENNAISEEN SOPIMUSRIKKOMUKSEEN TAI RIKOTTAESSA SEN OLENNAISIA SOPIMUSEHTOJA. Mikään tässä sopimuksessa ei rajoita Adoben vastuuta käyttäjää kohtaan Adoben tuottamuksesta tai vilpillisyydestä (petos) aiheutuneesta kuolemasta tai henkilövahingosta. Adobe toimii konserniyhtiöidensä, toimittajiensa ja sertifiointitahojen puolesta ainoastaan kiistääkseen, rajatakseen ja rajoittaakseen velvoitteita, takuita ja vastuita, ei muussa suhteessa tai tarkoituksessa. Lisätietoja on saatavissa Adoben asiakastukiosastolta.

EDELLÄ MAINITUT RAJOITUKSET JA POIKKEUKSET OVAT VOIMASSA KÄYTTÄJÄN LAINSÄÄDÄNTÖALUEELLA SOVELLETTAVAN LAIN SALLIMASSA LAAJUUDESSA. TÄMÄ VASTUUNRAJOITUS EI VÄLTTÄMÄTTÄ OLE VOIMASSA KAIKILLA LAINSÄÄDÄNTÖALUEILLA. KÄYTTÄJÄLLÄ SAATTAA OLLA KULUTTAJANSUOJALAKIIN JA MUIHIN LAKEIHIN PERUSTUVIA OIKEUKSIA, JOITA EI VOIDA POISSULKEA. ADOBE EI PYRI RAJOITTAMAAN KÄYTTÄJÄN TAKUUTA JA KORVAUKSIA MILLÄÄN LAINSÄÄDÄNNÖN VASTAISELLA TAVALLA. ERI LAINKÄYTTÖALUEITA KOSKEVAT TIEDOT LÖYTYVÄT KOHDASTA 16.

9. Vientisäännökset.

Käyttäjä hyväksyy, että Ohjelmistoa ei saa toimittaa, siirtää tai viedä sellaiseen maahan tai käyttää sellaisella tavalla, jonka Yhdysvaltain tai muut vientiä koskevat lait, rajoitukset tai säännökset (”Vientisäännökset”) kieltävät. Lisäksi, mikäli Ohjelmisto on Vientisäännöksissä yksilöity vientivalvonnan alaiseksi, käyttäjä vakuuttaa, ettei hän ole kauppasaarron tai muun rajoituksen alaisen maan kansalainen tai oleskele tällaisessa maassa (mukaan lukien rajoituksetta Iran, Syyria, Sudan, Kuuba ja Pohjois-Korea) ja että Vientisäännökset eivät muutoin kiellä käyttäjää vastaanottamasta Ohjelmistoa. Kaikki Ohjelmiston käyttöoikeudet myönnetään sillä ehdolla, että myönnetyt oikeudet menetetään, mikäli käyttäjä ei noudata tämän sopimuksen ehtoja.

10. Sovellettava laki.

Jos käyttäjä on kuluttaja, joka käyttää Ohjelmistoa ainoastaan henkilökohtaisiin, ei liiketoiminnallisiin tarkoituksiin, tähän sopimukseen sovelletaan sen lainsäädäntöalueen, josta Ohjelman käyttöoikeus on hankittu, lakeja. Jos käyttäjä ei ole sanottu kuluttaja, tähän sopimukseen ja sen tulkintaan sovelletaan seuraavien maiden voimassaolevia lakeja: (a) Kalifornian osavaltio, jos Ohjelmiston käyttöoikeus on hankittu Yhdysvalloissa, Kanadassa tai Meksikossa, (b) Japani, jos ohjelmiston käyttöoikeus on hankittu Japanissa, Kiinassa, Koreassa tai muussa Kaakkois-Aasian maassa, jossa kaikki viralliset kielet kirjoitetaan käsitekirjoituksella (esim. hanzi, kanji tai hanja) ja/tai muulla kirjoitustavalla, joka perustuu käsitekirjoitukseen tai muistuttaa rakenteeltaan sitä, kuten hangul tai kana, tai (c) Englanti, jos Ohjelmiston käyttöoikeus on hankittu muulla kuin edellä mainituilla lainkäyttöalueilla. Vastaavasti kaikissa tähän sopimukseen liittyvissä kiistoissa ei-yksinomainen tuomiovalta Kalifornian lakia sovellettaessa on Santa Claran piirikunnan tuomioistuimella, Japanin lakia sovellettaessa Tokion aluetuomioistuimella ja Englannin lakia sovellettaessa Lontoon toimivaltaisilla tuomioistuimilla. Tähän sopimukseen ei sovelleta minkään lainkäyttöalueen lainvalintaa koskevia säännöksiä tai yleissopimusta kansainvälistä tavaran kauppaa koskevista sopimuksista (ns. YK:n kauppalaki), jonka soveltaminen erityisesti suljetaan pois.

11. Yleiset määräykset.

Mikäli ilmenee, että jokin osa tästä sopimuksesta on mitätön tai täytäntöönpanokelvoton, tämä seikka ei vaikuta sopimuksen jäljelle jäävien osien pätevyyteen, vaan sopimus säilyy muilta osin sitovana ja täytäntöönpanokelpoisena ehtojensa mukaisesti. Tätä sopimusta voidaan muuttaa ainoastaan kirjallisesti edellyttäen, että Adoben siihen valtuuttama toimihenkilö allekirjoittaa muutoksen. Tämä sopimus muodostaa Adoben ja käyttäjän välisen koko sopimuksen koskien Ohjelmistoa, ja se syrjäyttää kaikki aikaisemmat Ohjelmistoa koskevat esitykset, keskustelut, sitoumukset, yhteydenpidot ja mainonnan.

12. Tiedotus Yhdysvaltain valtionhallinnon palveluksessa oleville loppukäyttäjille.

Yhdysvaltain valtionhallinnon palveluksessa olevien loppukäyttäjien osalta Adobe noudattaa sovellettavissa olevia tasavertaisten mahdollisuuksien takaamiseksi säädettyjä lakeja mukaan lukien mahdollisuuksien mukaan toimeenpanomääräystä (Executive Order) 11246 muutoksineen, Vietnamin sodan veteraanien sopeuttamisen avustamisesta vuonna 1974 annetun lain (38 USC 4212) § 402 ja vuonna 1973 annetun kuntoutuslain § 503 muutoksineen sekä säännöksen 41 CFR osia 60-1 - 60-60, 60-250 ja 60-741. Viittauksella sisällytetään tasavertaisuuslaki (Affirmative Action Clause) ja edeltävän lauseen sisältämät säännökset tähän sopimukseen.

13. Käyttöoikeuksien noudattaminen.

Jos käyttäjänä on liikeyritys, yhtiö tai organisaatio, käyttäjä sitoutuu siihen, että Adobella tai sen valtuutetulla edustajalla on oikeus tarkastaa kymmenen päivän ennakkoilmoituksella, ei kuitenkaan useammin kuin kahdentoista kuukauden välein, käyttäjän tallenteet, järjestelmät ja tilat varmistaakseen, että Adoben kaikkien ohjelmistojen käyttö on Adoben käyttäjälle myöntämän, voimassaolevan käyttöoikeussopimuksen mukaista. Adobella on esimerkiksi oikeus tallenteisiin, joiden avulla voidaan määrittää, onko Ohjelmiston asennukset sarjanumeroitu, ja käyttäjän on annettava kyseiset tallenteet Adobelle viipymättä Adoben niitä pyytäessä. Lisätietoa Ohjelmiston sarjanumeroiden laskemisesta löytyy osoitteessa http://www.adobe.com/go/volume_resources_fi. Mikäli tarkastuksessa paljastuu, että käyttö ei ole voimassa olevan käyttöoikeussopimuksen mukaista, käyttäjän on välittömästi hankittava voimassa oleva käyttöoikeussopimus käytön saattamiseksi käyttöoikeussopimuksen mukaiseksi.

14. Internet-yhteys ja tietosuoja.

14.1 Automaattinen Internet-yhteyden luonti. Ohjelmisto voi kytkeä Tietokoneen automaattisesti Internetiin ilman erillistä ilmoitusta Adoben verkkosivustoon lisätietojen ja uusien ominaisuuksien ja toimintojen välittämiseksi. Ellei kohdissa 14.2-14.6 toisin mainita, seuraavat määräykset koskevat kaikkia Ohjelmiston luomia automaattisia Internet-yhteyksiä:

14.1.1 Luodessaan automaattisen Internet-yhteyden Ohjelmisto lähettää Adoben verkkosivustolle käyttäjän Internet-yhteyden Internet Protocol -osoitteen (”IP-osoite”).

14.1.2 Ohjelmisto ei lähetä automaattista Internet-yhteyttä luodessaan käyttäjän henkilötietoja lukuun ottamatta IP-osoitetta, jota voidaan pitää joillakin lainkäyttöalueilla henkilötietona.

14.1.3 Aina kun Ohjelmisto luo Internet-yhteyden Adoben verkkosivustoon joko automaattisesti tai käyttäjän pyynnöstä, yhteyteen sovelletaan Adoben tietosuojalausuntoa (http://www.adobe.com/go/privacy_fi). Ellei käyttäjälle ole myönnetty erikseen yhteydenluontihetkellä erillisiä käyttöehtoja, yhteyteen sovelletaan Adobe.comin käyttöehtoja (http://www.adobe.com/go/terms_fi). Huomaa, että Adoben tietosuojalausunto mahdollistaa verkkosivustoilla käyntien seurannan sekä yksityiskohtaisen evästeiden, jäljitteiden ja vastaavien sovellusten seurannan ja käytön.

14.2 Päivitykset. Ohjelmisto saattaa kytkeä käyttäjän Tietokoneen automaattisesti Internetiin ilman erillistä ilmoitusta (ajoittain tai säännöllisesti) ladattavien ja Tietokoneelle asennettavien Päivitysten tarkistamiseksi ja ilmoittaakseen Adobelle asennusyritysten tulokset. Katso lisätietoa päivitysasetusten muuttamisesta Dokumentaatiosta.

14.3 Aktivointi. Ohjelmisto saattaa kytkeä käyttäjän Tietokoneen ilman erillistä ilmoitusta ja joko ajoittain tai säännöllisesti Internetiin vahvistaakseen, että Ohjelmistoa käytetään tämän sopimuksen mukaisesti (tätä toimintoa kutsutaan termillä ”Aktivointi”). Joissakin tapauksissa Ohjelmiston, jonka aktivointi ei onnistu, toiminnallisuus saattaa olla rajoitettu tai se ei ehkä toimi lainkaan. Lisätietoja on saatavissa osoitteessa http://www.adobe.com/go/activation_fi.

14.4 Adoben online-palveluiden käyttäminen. Ohjelmisto saattaa kytkeä käyttäjän Tietokoneen automaattisesti Internetiin ilman erillistä ilmoitusta joko ajoittain tai säännöllisesti Adoben tarjoaman sisällön ja palveluiden saannin helpottamiseksi kohdassa 16.5 kuvatulla tavalla. Ohjelmisto voi lisäksi muodostaa yhteyden Internetiin automaattisesti ilman erillistä ilmoitusta ladattavien materiaalien päivittämiseksi kyseisistä palveluista heti niiden ilmestyttyä jopa silloin, kun Internet-yhteyttä ei ole muodostettu. Katso lisätietoa päivitysasetusten muuttamisesta Dokumentaatiosta.

14.5 Digitaaliset sertifikaatit. Ohjelmisto käyttää digitaalisia sertifikaatteja, joiden avulla tunnistetaan ladatut tiedostot (esim. sovellukset ja sisältö) sekä tiedostojen julkaisijat. Esimerkiksi Adobe AIR käyttää digitaalisia sertifikaatteja Adobe AIR -sovellusten julkaisijan tunnistamisen helpottamiseksi ja Adobe Acrobat -tuoteperhe käyttää digitaalisia sertifikaatteja PDF-asiakirjojen allekirjoittamiseksi ja niiden sisältämien allekirjoitusten varmentamiseksi sekä sertifioitujen PDF-asiakirjojen varmentamiseksi. Käyttäjän tietokone voi luoda yhteyden Internetiin digitaalisen sertifikaatin varmentamisen aikana.

14.6 Asetustenhallintaohjelma. Ohjelmisto voi sisältää Flash Playerin. Flash Player saattaa aiheuttaa sen, että jotkut käyttäjäasetukset tallennetaan käyttäjän Tietokoneeseen paikallisesti jaettuina. Näitä asetuksia ei liitetä käyttäjään, mutta ne mahdollistavat sen, että käyttäjä voi konfiguroida tiettyjä Flash Playerin asetuksia. Lisätietoa paikallisesti jaetuista kohteista on saatavissa osoitteessa http://www.adobe.com/go/flashplayer_security_fi ja lisätietoa Asetustenhallintaohjelmasta osoitteessa http://www.adobe.com/go/settingsmanager_fi.

15. Vertaiskommunikaatio.

Ohjelmisto voi muodostaa ilman erillistä ilmoitusta paikallisverkossa automaattisesti yhteyden muihin Adoben ohjelmistoihin ilmaisten samalla olevansa käytettävissä tiedonsiirtoon kyseisten ohjelmistojen kanssa. Näin muodostetut yhteydet voivat lähettää käyttäjän IP-osoitteen paikallisverkkoon, mutta niiden kautta ei koskaan välitetä tai vastaanoteta mitään henkilötietoja (lukuun ottamatta IP-osoitetta, jota voidaan pitää joillakin lainkäyttöalueilla henkilötietona). Katso Dokumentaatiosta lisätietoa oletusasetusten muuttamisesta.

16. Erityisehdot ja poikkeukset.

Tässä kohdassa on määritelty tiettyjä Ohjelmiston komponentteja ja tuotteita koskevia erityisehtoja sekä rajoitettuja poikkeuksia edellä määriteltyihin ehtoihin ja määräyksiin. Mikäli mikä tahansa tässä kohdassa määritelty ehto on ristiriidassa muiden tämän sopimuksen ehtojen tai määräysten kanssa, tämä kohta syrjäyttää sellaisen toisen ehdon tai määräyksen.

16.1 Oikeuksien rajoittamattomuus, Euroopan unionin ehdot.

16.1.1 Tämä sopimus ei rajoita minkään osapuolen lakiin perustuvia oikeuksia, kuluttajat mukaan lukien. Esimerkiksi sellaisten Uudessa-Seelannissa asuvien kuluttajien osalta, jotka ovat hankkineet Ohjelmiston henkilökohtaiseen, koti- tai kotitalouskäyttöön (ei yrityskäyttöön), tähän sopimukseen sovelletaan Consumer Guarantees Act -lakia.

16.1.2 Mikäli käyttäjä on hankkinut Ohjelmiston Euroopan unionin (EU) alueella EU:n ollessa hänen tavanmukainen asuinpaikkansa ja on kuluttaja (eli käyttäjä käyttää Ohjelmistoa henkilökohtaiseen käyttöön, ei liiketoimintatarkoituksiin), Ohjelmiston hankintaan ja käyttöön ei sovelleta kohtaa 6. Sen sijaan Adobe takaa, että Ohjelmisto tarjoaa Dokumentaatiossa kuvatut toiminnot (”sovitut toiminnot”) kahden vuoden ajan, kun sitä käytetään suositellussa laitekokoonpanossa. Epäoleelliset poikkeamat sovituista toiminnoista eivät muodosta oikeutta takuuseen. TÄTÄ TAKUUTA EI SOVELLETA OHJELMISTOON, JOTA KÄYTETÄÄN ENNAKKOJULKAISUNA, KOKEILUVERSIONA, ALOITUSVERSIONA TAI NÄYTETUOTTEENA, TAI TOISEEN MUOTOON MUUNNETTUUN FONTTIOHJELMISTOON TAI JOS OHJELMISTON ONGELMAT JOHTUVAT KÄYTTÄJÄN OHJELMISTOON TEKEMISTÄ MUUTOKSISTA. Takuuvaatimus on esitettävä Adoben asiakastukiosastolle näiden kahden vuoden aikana, ja samalla on esitettävä Ohjelmiston ostotosite. Adobe tarkistaa käyttäjän kanssa, onko virhe Ohjelmistossa, tai neuvoo käyttäjää, että virhe johtuu siitä, että Ohjelmistoa ei ole asennettu oikein (jolloin Adobe avustaa käyttäjää). Jos Ohjelmistossa on virhe, käyttäjä voi pyytää Adobelta joko hyvitystä tai Ohjelmiston kopion korjaamista/vaihtamista. Pyyntöihin on liitettävä ostotosite. Mikäli käyttäjän oikeus takuuseen vahvistetaan, Adobe vastaa pyyntöön korjaamalla/vaihtamalla Ohjelmiston, tai jos tämä ei ole Adoben kannalta kohtuullista, Adobe tarjoaa käyttäjälle hyvityksen. Lisätietoja takuusta saa ottamalla yhteyttä Adoben asiakastukiosastoon.

Huomaa, että kohdan 8 (Vastuunrajoitus) ehdot ovat voimassa kaikissa vahingonkorvausvaatimuksissa Ohjelmiston käyttöön liittyen. Adobe on kuitenkin velvollinen korvaamaan suorat, kohtuudella ennakoitavissa olevat menetykset, jos Adobe rikkoo tätä sopimusta. Suosittelemme käyttäjää ryhtymään kaikkiin kohtuullisiin toimenpiteisiin välttääkseen ja vähentääkseen vahinkojen syntymistä, erityisesti ottamalla Ohjelmistosta tai tietokoneen tiedoista varmuuskopiot.

Tässä sopimuksessa ja etenkin tässä kohdassa 16.1.2 kuvataan käyttäjän oikeudet (lakiin perustuvat oikeudet mukaan lukien) siltä varalta, että Ohjelmiston käytössä ilmenee ongelmia. Jos lakiin perustuvat oikeudet ovat laajemmat kuin tässä kuvatut, sovelletaan lakiin perustuvia oikeuksia.

16.1.3 Mikään tässä sopimuksessa mainittu (mukaan lukien kohta 4.4) ei rajoita käyttäjän sovellettavassa laissa mahdollisesti määrättyjä luovuttamattomia oikeuksia Ohjelmiston purkamiseen. Esimerkiksi Euroopan unioniin (EU) kuuluvalla käyttäjällä saattaa olla sovellettavassa laissa määritellyissä tietyissä tilanteissa oikeus purkaa Ohjelmisto, jos se on välttämätöntä Ohjelman toiminnan sovittamiseksi toisen sovellusohjelman kanssa käytettäväksi ja käyttäjä on ensin kirjallisesti pyytänyt Adobelta tähän tarvittavia tietoja, joita Adobe ei ole toimittanut. Tämän lisäksi tällaisen purkamisen saa suorittaa ainoastaan käyttäjä tai käyttäjän puolesta Ohjelmiston kopion käyttöön oikeutettu henkilö. Adobella on oikeus määrätä kohtuullisia ehtoja ennen kyseisten tietojen toimittamista. Adoben toimittamia tai käyttäjä hankkimia tietoja saa käyttää vain tässä sallitulla tavalla tässä kuvattuun tarkoitukseen, eikä niitä saa paljastaa kolmansille osapuolille tai käyttää Ohjelmiston ilmettä olennaisesti vastaavan ohjelmiston luomiseen tai käyttää tavalla, joka loukkaa Adoben tai sen lisensoijien tekijänoikeuksia.

16.2 Ennakkojulkaisuohjelmistoa koskevat lisäehdot. Mikäli tähän käyttöoikeussopimukseen liittyvä tuote on ennakkojulkaisu tai beeta-versio (”Ennakkojulkaisuohjelmisto”), sovelletaan tätä kohtaa. Ennakkojulkaisuohjelmisto on ennakkojulkaisuversio, eikä se vastaa Adoben lopullista tuotetta ja se voi sisältää vikoja, virheitä ja muita ongelmia, jotka voivat aiheuttaa järjestelmäongelmia sekä tietojen häviämistä. Adobe ei välttämättä koskaan julkaise tai muuten saata Ennakkojulkaisuohjelmistoa kaupalliseen jakeluun. Mikäli käyttäjä on vastaanottanut Ennakkojulkaisuohjelmiston erillisen kirjallisen sopimuksen mukaisesti, kuten Adobe Systems Incorporated din Ennakkojulkaisuohjelmiston käyttöoikeussopimuksen mukaisesti, myös Ohjelmiston käyttöön käyttäjän toimesta sovelletaan kyseistä sopimusta. Käyttäjä sitoutuu palauttamaan tai tuhoamaan kaikki kopiot Ennakkojulkaisuohjelmistosta Adoben pyynnöstä tai Adoben julkaistessa Ohjelmiston kaupalliseen levitykseen. KÄYTTÄJÄ KÄYTTÄÄ ENNAKKOJULKAISUOHJELMISTOA OMALLA VASTUULLAAN. ENNAKKOJULKAISUOHJELMISTOIHIN SOVELLETTAVAT VASTUUVAPAUSLAUSEKE SEKÄ VASTUUNRAJOITUS ON MÄÄRITELTY KOHDISSA 7 JA 8.

16.3 Opetuskäyttöön tarkoitettu ohjelmistotuote. Mikäli Ohjelmisto on Opetuskäyttöön tarkoitettu ohjelmistotuote (vain koulutusalaan liittyvän loppukäyttäjän käyttöön valmistettu ja jaettu Ohjelmisto), käyttäjä ei ole oikeutettu käyttämään Ohjelmistoa, ellei häntä omalla lainkäyttöalueellaan voida määrittää koulutusalaan liittyväksi loppukäyttäjäksi. Käyttäjää pyydetään tarkistamaan osoitteesta http://www.adobe.com/go/edu_purchasing_fi, voidaanko käyttäjä luokitella tähän käyttäjäryhmään. Jokaisen alueen Adoben valtuutetun koulutustuotteiden jälleenmyyjät löytyvät http://www.adobe.com/go/store_fi -sivustolta.

16.4 Fonttiohjelmisto. Mikäli Ohjelmisto sisältää fonttiohjelmiston:

16.4.1 Käyttäjä voi käyttää fonttiohjelmistoa Tietokoneissa yhdessä Ohjelmiston kanssa kohdassa 2 kuvatulla tavalla ja tulostaa fonttiohjelmiston millä tahansa Tietokoneeseen kytketyllä tulostimella.

16.4.2 Mikäli Tietokoneiden sallittu lukumäärä on viisi tai vähemmän, käyttäjä voi ladata fonttiohjelmiston yhden Tietokoneeseen kytketyn tulostimen muistiin (kiintolevy tai RAM-muisti), jotta fonttiohjelmistoa voidaan käyttää pysyvästi tällaisessa tulostimessa ja lisäksi yhdessä tulostimessa jokaista seuraavaa viittä Tietokoneiden sallittua lukumäärää kohden.

16.4.3 Käyttäjällä on oikeus kopioida käyttäjän tiedostossa käyttämä fontti tai fontit ammattimaisessa käytössä olevaan tulostimeen tai muun käyttäjälle palveluja tarjoavan tahon käyttöön. Käyttäjälle palveluja tarjoavalla taholla on oikeus käyttää kirjasimia käyttäjän tiedoston käsittelemiseen, mikäli palveluja tarjoavalla taholla on voimassa oleva käyttöoikeus käyttää kyseistä fonttiohjelmistoa.

16.4.4 Käyttäjällä on oikeus muuttaa fonttiohjelmistoa ja asentaa se käytettäväksi muissa ympäristöissä edellyttäen, että seuraavat edellytykset täyttyvät: Tietokone, jossa muutettua fonttiohjelmistoa käytetään tai johon se asennetaan, voidaan pitää yhtenä Sallittujen tietokoneiden lukumäärään kuuluvana tietokoneena. Käyttäjän muuttaman fonttiohjelmiston käytön tulee olla kaikkien tämän sopimuksen ehtojen mukaista. Muutettua fonttiohjelmistoa saa käyttää ainoastaan käyttäjän tavanomaisessa, sisäisessä liiketoiminnassa tai henkilökohtaisessa käytössä, eikä fonttiohjelmistoa saa levittää tai siirtää muutoin kuin tämän sopimuksen 4.6 kohdassa määritellyin tavoin.

16.4.5 Käyttäjällä on oikeus sulauttaa fonttiohjelmiston kopioita käyttäjän sähköisessä muodossa oleviin asiakirjoihin näiden asiakirjojen tulostamista ja käyttämistä varten. Mikäli käyttäjän sulauttama fonttiohjelmisto on määritelty Adoben kotisivuilla osoitteessa http://www.adobe.com/go/embedding_eula_fi ohjelmistoksi, joka käyttäjällä on oikeus sulauttaa muokkaamista varten (”käyttöoikeus sulauttaa muokkaamista varten”), käyttäjällä on oikeus sulauttaa kopioita fonttiohjelmistosta myös sähköisessä muodossa olevien asiakirjojen muokkaamiseksi. Mitään muita sulauttamisoikeuksia ei anneta tai sallita tämän käyttöoikeuden perusteella.

16.4.6 Poikkeuksena edellä mainittuun, osoitteessa http://www.adobe.com/go/restricted_fonts_fi luetellut fontit on sisällytetty Ohjelmistoon ainoastaan Ohjelmiston käyttöliittymän toimintatarkoituksia varten, ei mihinkään Tulostustiedostoon sisällytettäviksi. Kyseisille luetelluille fonteille ei myönnetä kohdissa 16.4.1 - 16.4.5 määriteltyjä käyttöoikeuksia. Käyttäjä hyväksyy, että hän ei kopioi, siirrä, aktivoi, käytä tai salli minkään fonttien hallintatyökalun kopioida, siirtää, aktivoida tai käyttää kyseisiä lueteltuja fontteja mihinkään muuhun sovellusohjelmaan, ohjelmistoon tai tiedostoon kuin Ohjelmistoon tai käyttää niitä näiden kanssa.

16.5 Online-palvelut.

16.5.1 Adoben tarjoamat palvelut. Ohjelmisto helpottaa käyttäjän pääsyä Adoben tai sen konserniyhtiöiden ylläpitämillä verkkosivustoilla olevaan sisältö- ja palvelutarjontaan (”Adoben online-palvelut”). Adoben online-palveluja ovat muun muassa: Adobe BrowserLab, Adobe InContext Editing, Adobe CS Review, Resource Central, kuler, Acrobat.com, Search for Help, Adobe Device Central ja tuotteen Tervetuloa-näytöt. Adoben online-palvelu voi joissakin tapauksissa vaikuttaa Ohjelmiston toiminnolta tai laajennukselta, vaikka se sijaitseekin verkkosivustolla. Joissakin tapauksissa Adoben online-palvelu on tilattava erikseen tai siitä on maksettava erillinen maksu palvelun käyttämiseksi ja/tai käyttäjän on hyväksyttävä lisäkäyttöehdot. Adoben online-palveluja ei ole välttämättä saatavissa kaikilla kielillä ja kaikissa maissa ja Adobe voi milloin tahansa oman harkinnan mukaan muuttaa tai keskeyttää minkä tahansa online-palvelun saatavuuden. Adobe pidättää itsellään myös oikeuden veloittaa tulevaisuudessa maksuja aiemmin ilmaiseksi tarjotuista Adoben online-palveluista. Koska Adoben online-palvelut käyttävät automaattisesti luotavia Internet-yhteyksiä, katso myös kohta 14, joka sisältää tärkeitä tietoja Internet-yhteyksien muodostamisesta ja käyttäjän tietosuojasta. Kuten kohdassa 14 todetaan, kun Ohjelmisto luo yhteyden Adoben online-palveluun, kyseisen Adoben online-palvelun käyttöön sovelletaan Adoben online-tietosuojalausuntoa (http://www.adobe.com/go/privacy_fi), Adobe.comin käyttöehtoja (http://www.adobe.com/go/terms_fi), ja käyttäjälle käyttöhetkellä mahdollisesti esitettyjä lisäkäyttöehtoja.

16.5.2 Kolmansien osapuolien tarjoamat palvelut. Ohjelmisto voi edistää käyttäjän pääsyä kolmansien osapuolien ylläpitämiin verkkosivustoihin, joilla tarjotaan tuotteita, informaatiota, ohjelmistoja ja palveluja (”Kolmansien osapuolien online-palvelut”). Kolmansien osapuolien online-palveluja ovat muun muassa Kodak Easy Share Gallery -palvelu. Käyttäjän oikeuteen käyttää Kolmansien osapuolien online-palveluja sovelletaan niitä ehtoja, vastuuvapauslausekkeita ja ilmoituksia, jotka kyseisillä sivuilla on esitetty tai jotka muulla tavoin liittyvät kyseisiin Kolmansien osapuolien online-palveluihin. Adobe voi milloin ja mistä syystä tahansa muuttaa tai keskeyttää minkä tahansa Kolmannen osapuolen online-palvelun saatavuuden. Adobe ei valvo tai tue Kolmansien osapuolien tarjoamia online-palveluja eikä hyväksy vastuuta näistä. Kaikki käyttäjän ja kolmannen osapuolen välillä olevat Kolmannen osapuolen online-palveluja koskevat sopimukset, mukaan lukien tietosuojalausunnot ja käyttäjän henkilötietojen käyttöä koskevat sopimukset, tavaroiden ja palvelujen toimittamista ja maksua koskevat sopimukset sekä kaikki muut tällaisiin sopimuksiin liittyvät ehdot, takuut ja vakuutukset koskevat yksinomaan käyttäjää ja kyseistä kolmatta osapuolta. Kolmansien osapuolien online-palveluja ei välttämättä ole saatavissa kaikilla kielillä ja kaikissa maissa ja Adobe voi milloin tahansa oman harkinnan mukaan muuttaa tai poistaa minkä tahansa Kolmannen osapuolen online-palvelun saatavuuden.

16.5.3 KÄYTTÄJÄ KÄYTTÄÄ ADOBEN JA KOLMANSIEN OSAPUOLIEN ONLINE-PALVELUJA KÄYTTÄJÄN OMALLA VASTUULLA, ELLEI SIITÄ OLE NIMENOMAISESTI SOVITTU TOISIN ADOBEN, ADOBEN KONSERNIYHTIÖIDEN TAI KOLMANNEN OSAPUOLEN KANSSA TEHTÄVÄLLÄ ERILLISELLÄ SOPIMUKSELLA. KÄYTTÄJÄÄ KEHOTETAAN TUTUSTUMAAN KOHTIEN 7 JA 8 TAKUU- JA VASTUUNRAJOITUSEHTOIHIN.

16.6 After Effects Render Engine. Mikäli Ohjelmisto sisältää täyden version Adobe After Effects -ohjelmasta, käyttäjällä on oikeus asentaa rajoittamaton määrä Render Engine -ohjelmia Tietokoneisiin käyttäjän Sisäisessä tietoverkossa, joka sisältää vähintään yhden Tietokoneen, johon on asennettu Adobe After Effects -ohjelman täydellinen versio. Käsitteellä ”Render Engine” tarkoitetaan asennettavaa toiminnallista osaa Ohjelmistosta, jolla pystytään hahmottamaan After Effects -projekteja, mutta jota ei voida käyttää projektien luomiseen tai muuttamiseen ja joka ei sisällä täydellistä After Effects -käyttöliittymää.

16.7 Digitaaliset sertifikaatit.

16.7.1 Käyttö. Digitaalisia sertifikaatteja myöntävät kolmannen osapuolen sertifiointitahot, mukaan lukien Adobe Certified Document Services (CDS) -myyjät, jotka on lueteltu osoitteessa http://www.adobe.com/go/partners_cds_fi (”Sertifiointitahot”) tai ne voivat olla itse allekirjoitettuja.

16.7.2 Ehdot. Käyttäjä ja Sertifiointitaho ovat vastuussa digitaalisten sertifikaattien hankinnasta, käytöstä ja niihin luottamisesta. Ennen kuin käyttäjä luottaa mihinkään sertifioituun dokumenttiin, digitaaliseen allekirjoitukseen tai Sertifiointitahon palveluihin, käyttäjän tulee lukea Sertifiointitahon palveluihin sovellettavat toimitusehdot, mukaan lukien esimerkiksi tilaajan sopimukset, luotettujen osapuolten sopimukset, sertifikaattikäytännöt ja ilmoitukset. Tietoa Adoben CDS-myyjistä löytyy osoitteessa http://www.adobe.com/go/partners_cds_fi olevien linkkien kautta.

16.7.3 Hyväksyminen. Käyttäjä hyväksyy, että (a) digitaalinen sertifikaatti on saatettu peruuttaa ennen sen varmennusta, jolloin digitaalinen allekirjoitus tai sertifikaatti näyttää olevan voimassa, vaikka todellisuudessa näin ei ole, (b) digitaalisen sertifikaatin turvallisuus tai eheys voi vaarantua dokumentin allekirjoittajan, vastaavan Sertifiointitahon tai muun kolmannen osapuolen toimenpiteestä tai laiminlyönnistä, ja (c) sertifikaatti voi olla itse allekirjoitettu, jota Sertifiointitaho ei ole toimittanut. KÄYTTÄJÄ ON YKSIN VASTUUSSA SERTIFIKAATTIIN LUOTTAMISESTA. ELLEI SERTIOINTITAHO OLE ANTANUT KÄYTTÄJÄLLE ERILLISTÄ KIRJALLISTA TAKUUTA, DIGITAALISEN SERTIFIKAATIN KÄYTTÖ ON YKSINOMAAN KÄYTTÄJÄN VASTUULLA.

16.7.4 Kolmantena osapuolena olevat edunsaajat. Käyttäjä hyväksyy, että mikä tahansa Sertifiointitaho, johon käyttäjä luottaa, on kolmantena osapuolena tässä sopimuksessa, ja että sillä on oikeus omissa nimissään vaatia ehtojen täytäntöönpanoa samoin kuin Adobella olisi oikeus sitä vaatia.

16.7.5 Vahingonkorvaus. Käyttäjä sitoutuu siihen, ettei Adobe tai asianomainen Sertifiointitaho (ellei sen ehdoissa nimenomaisesti muuta todeta) vastaa mistään vahingoista, menetyksistä, toimista, vahingoista tai vaatimuksista (mukaan lukien kaikki kohtuulliset kustannukset, kulut ja oikeudenkäyntikulut sekä palkkiot), jotka aiheutuvat tai liittyvät asianomaisen tahon palvelujen käyttöön tai niihin luottamiseen mukaan lukien rajoituksetta (a) luottaminen päättyneeseen tai peruutettuun sertifikaattiin, (b) riittämätön sertifikaatin varmentaminen, (c) muun kuin soveltuvien ehtojen, tämän sopimuksen tai soveltuvan lainsäädännön mukaisen sertifikaatin käyttäminen, (d) kohtuullisen harkinnan laiminlyöminen julkaisijan palveluihin tai sertifikaatteihin luotettaessa, tai (e) palveluita koskevissa ehdoissa määritettyjen ehtojen laiminlyöminen.

16.8 Acrobat Standard-, Acrobat Pro- ja Acrobat Pro Extended -toiminto.

16.8.1 Määritelmät.

16.8.1.1 ”Hyödyntäminen” tarkoittaa Laajennetun Dokumentin toimittamista suoraan tai välillisesti millä tahansa tavalla yhdelle tai useammalle vastaanottajalle tai Laajennetun dokumentin saattamista heidän saatavilleen muulla tavoin suoraan tai välillisesti.

16.8.1.2 ”Laajennettu dokumentti” tarkoittaa Acrobat Standard-, Acrobat Pro- tai Acrobat Pro Extended -ohjelmistolla käsiteltyä Kannettavaa asiakirjan Formaattitiedostoa, mikä mahdollistaa täytettyjä PDF-lomakkeita sisältävien asiakirjojen tallentamisen paikallisesti.

16.8.2 Mikäli Ohjelmisto sisältää Acrobat Standard-, Acrobat Pro- tai Acrobat Pro Extended -ohjelmiston, Ohjelmisto sisältää teknologiaa, jonka avulla käyttäjä voi aktivoida tietyillä ominaisuuksilla varustettuja PDF-asiakirjoja käyttämällä Ohjelmistoon sijoitettua sähköistä valtuutusta (”Avain”). Käyttäjä sitoutuu olemaan ottamatta yhteyttä, yrittämättä ottaa yhteyttä, valvomatta, tekemättä toimintakyvyttömäksi, poistamatta, käyttämättä tai jakelematta Avainta mihinkään tarkoitukseen.

16.8.3 Minkä tahansa ainutkertaisen Laajennetun dokumentin osalta käyttäjä saa ainoastaan joko (a) Hyödyntää kyseistä Laajennettua dokumenttia osoittamalla sen rajoittamattomalle määrälle yksittäisiä vastaanottajia, mutta ei saa irrottaa tietoja enempää kuin kyseisen, täytettyjä lomakekenttiä sisältävän Laajennetun dokumentin tai sen mahdollisen paperikopion viidensadan (500) yksittäisen otoksen verran, tai (b) Hyödyntää kyseistä Laajennettua dokumenttia osoittamalla sen enintään viidellesadalle (500) yksittäiselle vastaanottajalle rajoittamatta niiden kertojen lukumäärää, jolloin käyttäjä saa irrottaa tietoja kyseisestä Laajennetusta dokumentista, jonka kyseinen Vastaanottaja on palauttanut täytettynä käyttäjälle. Huolimatta siitä, mitä tässä sopimuksesta on mahdollisesti muuta todettu, lisäkäyttöoikeuksien hankkiminen Acrobat Standard-, Acrobat Pro- tai Acrobat Pro Extended -ohjelman käyttämiseksi ei lisää edellä mainittuja rajoituksia (eli edellä mainitut rajoitukset muodostavat kaikki rajoituksen kokonaisuudessaan riippumatta siitä, kuinka monta lisäkäyttöoikeutta käyttäjä on mahdollisesti hankkinut Acrobat Standard-, Acrobat Pro- tai Acrobat Pro Extended -ohjelman käyttämiseksi).

16.9 Acrobat Pro Extended Capture Utility. Mikäli ohjelmisto sisältää Acrobat Pro Extended Capture Utility -ohjelman, käyttäjä saa asentaa kyseisen hyötyohjelman yhdelle Unix-tietokoneelle sen lisäksi, että käyttäjä asentaa Ohjelmiston edellä kohdassa 2 sallituin tavoin.

16.10 FlashPaper Printer. Huolimatta siitä, mitä tässä sopimuksessa on mahdollisesti muuta todettu, käyttäjä ei saa (a) asentaa FlashPaper Printer -ohjelmaa palvelimelle useamman käyttäjän pääsyä tai käyttöä varten tai (b) muokata tai korvata FlashPaper -asiakirjoja näyttävää FlashPaper Printer -ohjelman katselimen käyttöliittymää.

16.11 Flash Player -projektorit ja Runtime. Käyttäjällä on oikeus käyttää kaikkia Ohjelmiston osana tai sen mukana toimitettuja Flash-toistimia, projektoreja, yksittäisiä toistimia, lisä- tai valmisohjelmia tai ActiveX-ohjaimia yksinomaan seuraavassa linkissä kerrotulla tavalla http://www.adobe.com/go/flashplayer_usage_fi. Sen lisäksi ja ellei edellä olevasta linkistä muuta johdu, käyttäjällä ei ole oikeutta käyttää tai jaella kyseisiä ohjelmistoja.

16.12 Device Central. Device Central -sovelluksessa näytetyt mobiililaitteiden kuvat ovat vain simulaatiotarkoitusta varten. Mobiililaitevalmistajan tarjoamat todelliset mobiililaitteet voivat sisältää tai olla sisältämättä Device Central -sovelluksessa luotuun simulaatioon käytetyn Adoben teknologian. Mobiililaitteiden kuvia saa käyttää ainoastaan ei-kaupallisiin kehitystarkoituksiin pelkästään Ohjelmiston avulla luodun sisällön yhteydessä. Kuvien käyttö muihin tarkoituksiin sekä laittomiin tarkoituksiin on kielletty.

16.13 Contribute Publishing Services. Contribute Publishing Services -ohjelman mukana toimitetun loppukäyttäjän käyttöoikeussopimuksen ehtojen mukaisesti käyttäjä ei saa muodostaa yhteyttä Contribute Publishing Services -ohjelmaan, ellei käyttäjä ole hankkinut tämän käyttöoikeutta jokaista yksittäistä henkilöä kohti, jolla on mahdollisuus muodostaa siihen yhteys, edellyttäen kuitenkin, että Adoben Contribute -ohjelman kokeiluversiot voidaan asentaa ja kytkeä Contribute Publishing Services -ohjelmaan asianomaisen loppukäyttäjän käyttöoikeussopimuksen mukaisesti.

16.14 Adobe Presenter. Mikäli Ohjelmisto sisältää Adoben Presenter -ohjelman, milloin käyttäjä asentaa Adobe Acrobat Connect Add-in -sovelluksen Ohjelmiston käytön yhteydessä tai käyttää sitä sen yhteydessä, käyttäjä sitoutuu asentamaan Adobe Acrobat Connect Add-in -sovelluksen vain työasematietokoneeseen ja käyttämään sitä ainoastaan siinä, ei mihinkään muuhun laitteeseen eikä muussa laitteessa, mukaan lukien rajoituksetta verkkolaite, tv-sovitin (set top box tai STB), kämmentietokone, puhelin tai verkkotukilaite. Tämän lisäksi Ohjelmiston avulla luotuun esitykseen, tietoihin tai sisältöön (”Adobe Presenter Run-Time”) sulautetun Ohjelmiston osaa saa käyttää ainoastaan yhdessä esityksen, tietojen tai sisällön kanssa, johon se on sulautettu. Käyttäjä ei saa käyttää ja käyttäjän tulee huolehtia siitä, ettei kukaan muukaan kyseiseen esitykseen, tietoihin tai sisältöön käyttöoikeuden hankkinut käytä Adobe Presenter Run-Time muutoin kuin kyseiseen esitykseen, tietoihin tai sisältöön sulautettuna. Käyttäjä ei saa myöskään muokata Adobe Presenter Run-Time, takaisinmallintaa tai purkaa sitä osiin, ja käyttäjän tulee huolehtia siitä, ettei kukaan muu kyseiseen esitykseen, tietoihin tai sisältöön käyttöoikeuden hankkinut muokkaa Adobe Presenter Run-Time, takaisinmallinna tai pura sitä osiin.

16.15 AVC-JAKELU. Seuraava ilmoitus koskee AVC -tuonti- ja vientitoiminnon sisältävää Ohjelmistoa: TÄHÄN TUOTTEESEEN MYÖNNETÄÄN KÄYTTÖOIKEUS AVC PATENT PORTFOLIO -KÄYTTÖOIKEUDEN NOJALLA KULUTTAJAN HENKILÖKOHTAISEEN, EI-KAUPALLISEEN KÄYTTÖÖN (a) VIDEON AVC-STANDARDIN MUKAISEKSI KOODAAMISEKSI (”AVC-VIDEO”) JA/TAI (b) SELLAISEN AVC-VIDEON KOODIN PURKAMISEKSI, JONKA ON KOODANNUT HENKILÖKOHTAISTA EI-KAUPALLISTA TOIMINTAA HARJOITTANUT KULUTTAJA JA/TAI JOKA ON HANKITTU VIDEOTOIMITTAJALTA, JOLLA ON KÄYTTÖOIKEUDEN NOJALLA OIKEUS TOIMITTAA AVC-VIDEOITA. MITÄÄN NIMENOMAISTA TAI OLETETTUA KÄYTTÖOIKEUTTA EI MYÖNNETÄ MIHINKÄÄN MUUHUN TARKOITUKSEEN. LISÄTIETOJA ANTAA MPEG LA L.L.C. OSOITTEESSA http://www.mpegla.com.

16.16 MPEG-2-JAKELU. Seuraava ilmoitus koskee MPEG-2-tuonti- ja vientitoiminnon sisältävää ohjelmistoa: TÄMÄN TUOTTEEN KÄYTTÖ MUUHUN KUIN KULUTTAJAN HENKILÖKOHTAISEEN KÄYTTÖÖN MILLÄ TAHANSA TAVALLA, JOSSA NOUDATETAAN MPEG-2-STANDARDIA VIDEOTIEDON KOODAUKSEEN PAKATTUA MEDIAA VARTEN, ON NIMENOMAISESTI KIELLETTY ILMAN KÄYTTÖOIKEUTTA, JONKA MYÖNTÄMINEN PERUSTUU MPEG-2-PATENT PORTFOLIOON SISÄLTYVIIN SOVELTUVIIN PATENTTEIHIN, JOKA ON SAATAVILLA OSOITTEESTA MPEG LA, L.L.C. 250 STEELE STREET, SUITE 300 DENVER, COLORADO 80206, USA.

16.17 Flash Builder ja LiveCycle Data Services (LCDS) Data Management Library. Abobe Flash Builder -ohjelmaan saattaa sisältyä fds.swc-kirjasto. Käyttäjä saa käyttää fds.swc:tä ainoastaan asiakaspuolen tiedonhallintatoimintojen tuottamiseen ja tulostustiedostoja käyttäjän kehittämässä ohjelmistossa seuraavien ehtojen mukaisesti. Käyttäjä ei saa (a) käyttää fds.swc:tä ohjelmiston sisältämien assosiaatioiden tai offline-toimintojen mahdollistamiseksi tai (b) sisällyttää fds.swc:tä mihinkään Abode LiveCycle Data Services’iä tai BlazeDS:ää vastaavaan ohjelmistoon. Mikäli käyttäjä haluaa tehdä joitakin edellä mainituista, käyttäjän on pyydettävä erillinen lisenssi Adobelta.

Mikäli käyttäjällä on tätä sopimusta koskevaa kysyttävää tai mikäli käyttäjä haluaa Adobelta lisätietoja, käyttäjä voi ottaa yhteyttä paikalliseen Adoben toimistoon, jonka yhteystiedot sisältyvät tähän tuotteeseen.

Adobe, Acrobat, Acrobat Connect, Adobe AIR, After Effects, Authorware, Contribute, Creative Suite, Flash, FlashPaper, kuler, LiceCycle, Pixel Pender ja Shockwave ovat Adobe Systems Incorporated -yhtiön rekisteröityjä tavaramerkkejä tai tavaramerkkejä Yhdysvalloissa ja/tai muissa maissa. Kaikki muut tavaramerkit ovat vastaavasti näiden omistajien omaisuutta.

Gen_WWCombined-fi_FI-20091001_1604